
                                                                    Crna Gora

Ministarstvo saobraćaja i pomorstva
ZAKON O SIGURNOSTI POMORSKE PLOVIDBE

Podgorica, februar  2012. godine

Ministarstvo saobraćaja i pomorstva  daje na javnu raspravu sa Planom javne rasprave
 NACRT 

ZAKONA O SIGURNOSTI POMORSKE PLOVIDBE

i upućuje javni

POZIV

Stručnoj  javnosti, nevladinim organizacijama, građanima i svim zainteresovanim da se uključe u javnu raspravu i daju doprinos u razmatranju Nacrta zakona.

Primjedbe, predlozi i sugestije, mogu se dostaviti Ministarstvu saobraćaja i pomorstva, na adresu Rimski trg br.46 Podgorica, na  fax broj: 020/242-762 i na e-mail adresu: snezana.djurkovic@msp.gov.me  .

Javna rasprava o Nacrtu zakona o sigurnosti pomorske plovidbe trajaće 30 dana od dana objavljivanja u dnevnom listu „Pobjeda“ i organizovaće se na sledeći način:

1. Objavljivanjem Nacrta Zakona o sigurnosti pomorske plovidbe na web starnici Ministarstva saobraćaja i pomorstva i portalu e-uprave;

2. Objavljivanjem Nacrta zakona o sigurnosti pomorske plovidbe u dnevnom listu „Pobjeda“;

3. Održavanjem javne rasprave 29. februara 2012. godine u 11:00 časova u Privrednoj komori Crne Gore, ulica Novaka Miloševa 29/II, 81000 Podgorica. 

ZAKON O SIGURNOSTI POMORSKE PLOVIDBE
I. OSNOVNE ODREDBE





         Predmet 

Član 1
Ovim zakonom uređuju se uslovi za sigurnost pomorske plovidbe i  sposobnost plovnih objekata za plovidbu unutrašnjim morskim vodama i teritorijalnim morem Crne Gore i druga pitanja od značaja za sigurnost pomorske plovidbe.
Plovni objekat iz stava 1 ovog člana, je brod, tehnički plovni objekat, jahta, ratni brod i čamac.

 



 Brodovi koji imaju crnogorsku državnu pripadnost
Član 2
Brodovi koji imaju crnogorsku državnu pripadnost, kada se nalaze se na otvorenom moru pod suverenitetom su Crne Gore.





Primjena zakona 
Član 3
Odredbe ovog zakona koje se odnose na brodove, odnose se i na ratne brodove i druge plovne objekte pomorske plovidbe, ako je to ovim zakonom utvrđeno.




Običaji u pomorskoj plovidbi
Član 4
Na odnose koji nijesu uređeni ovim zakonom i drugim zakonima, primjenjuju se običaji u pomorskoj plovidbi.




              Značenje izraza 
Član 5
Izrazi upotrijebljeni u ovom zakonu imaju sljedeća značenja:
1)     brod je plovni objekat namijenjen za plovidbu unutrašnjim morskim vodama i teritorijalnim morem Crne Gore, dužine  veće od 12 metara,  bruto tonaže veće od 15 GT ili koji je registrovan za prevoz više od 12 putnika;
2)     brod u gradnji je brod koji se  gradi ili će se graditi u Crnoj Gori i brod na kome se vrši rekonstrukcija  ili promjena  tipa broda ili promjena prvobitne namjene broda;     
3)     brodar je fizičko ili pravno lice koje je kao vlasnik broda upisano u upisnik broda; 
4)     ratni brod je brod, uključujući i podmornicu, koji je pod komandom Vojske Crne Gore sa vojnom posadom;
5)     čamac je plovni objekat namijenjen za plovidbu, koji nije brod ili jahta, čija je dužina veća od 2,5 metara, ili ukupne snage pogonskih strojeva veće od 5 kW, osim čamaca koji pripadaju drugom plovnom objektu radi spašavanja ili obavljanja radova, koji se koriste za sportska takmičenja (kanui, kajaci, gondole i pedoline, daske za jedrenje i jahanje na talasima);
6)      jahta je plovni objekat dužine veće od 7 metara namijenjen za razonodu, sport i rekreaciju;
7)      javni brod je policijski brod, brod Lučke kapetanije i koji služi isključivo u neprivredne svrhe, osim ratnog broda;
8)     kompanija je pravno lice ili druga organizacija ili lice (mendžer, ili zakupac broda), koja preuzima odgovornost za plovidbu broda u skladu sa  Međunarodnim kodeksom o upravljanju sigurnošću broda ( ISM Kodeks);
9)     međunarodno putovanje je putovanje brodom, jahtom ili drugim plovnim objektom iz crnogorske luke u stranu luku i obratno; 
10)  naučno istraživački brod je brod namijenjen za naučna ili tehnološka istraživanja ili iskorišćavanje mora, morskog dna ili njegovog podmorja;
11)   nepomični pomorski objekat je pomorski objekat koji je u potpunosti ili dijelom ukopan ili položen na morsko dno,  koji služi za istraživanje i eksploataciju podmorja (podmorski cjevovod i sl.), osim podmorskog kabla i objekata putne infrastrukture (podmorski tunel, most oslonjen na morsko dno i sl.);
12)     nuklearni brod je brod na nuklearni pogon;
13)     plutajući objekat je pomorski objekat stalno privezan ili usidren na moru, koji nije namijenjen za plovidbu ( plutajući dok, plutajuće skladište, plutajući restoran, plutajuća elektrana, pontonski most, pontonska marina i sl.),
14)     pomorska nezgoda je vanredan događaj na moru, nastao u plovidbi ili iskorišćavanju pomorskog objekta, plovnog puta ili objekta na njemu pri kojem je došlo do ljudskih žrtava ili tjelesnih oštećenja, materijalne štete ili zagađivanja životne sredine;
15)     pomorska plovidba je plovidba koja se obavlja na moru i rijeci Bojani do granice do koje je ona plovna s morske strane, uključujući i vode Skadarskog jezera i Rijeku Crnojevića;
16)     pomorski objekat je objekat namijenjen za plovidbu morem (plovni objekt), ili objekat stalno privezan ili usidren na moru (plutajući objekt), kao i objekat u potpunosti ili dijelom ukopan u morsko dno ili položen na morsko dno (nepomični pomorski objekat); 
17)     poslovođa (menađžer) broda je fizičko ili pravno lice koje upravlja poslovanjem i/ili tehničkim održavanjem broda i/ili popunjava brod posadom;
18)     postojeći brod je brod čija je gradnja završena;
19)     putnički brod je brod koji prevozi više od 12 putnika;
20)     putnik je svako lice, osim djece mlađe od jedne godine i lica zaposlenih na plovnom objektu; 
21)     ribarski brod je brod s mehaničkim pogonom namijenjen i opremljen za ulov ribe i drugih morskih organizama;
22)     strana jahta je plovni objekat namijenjen za razonodu, sport i rekreaciju, koji ima stranu državnu pripadnost; 
23)     strani javni brod je brod koji upotrebljava organ strane države, osim ratnog broda i koji služi isključivo u neprivredne svrhe; 
24)     strani ratni brod je brod koji pripada oružanim snagama strane države i ima vanjske oznake prema kojima se raspoznaju takvi brodovi njene državne pripadnosti, a pod zapovjedništvom je oficira te države čije je ime i prezime upisano u odgovarajući popis vojnih lica ili u drugom dokumentu jednakog značenja i ima posadu podvrgnutu disciplini regularnih oružanih snaga; 
25)     strani ribarski brod je brod strane državne pripadnosti s mehaničkim pogonom namijenjen i opremljen za ulov ribe i drugih morskih organizama,
26)     tegljač, odnosno potiskivač je brod koji je namijenjen tegljenju ili potiskivanju drugih plovnih objekata;
27)     tehnički plovni objekat je brod, koji je namijenjen za obavljanje tehničkih radova na moru (bager, dizalica, rovokopač, pokretni pomorski objekat za istraživanje i eksploataciju podmorja i sl.);
28)     teretni brod je brod namijenjen za prevoz tereta.
                                          II. SIGURNOST PLOVIDBE 





       Plovni put






Član 7
Plovni put u unutrašnjim morskim vodama i  teritorijalnom moru Crne Gore je morski pojas dovoljno dubok i širok za sigurnu plovidbu plovnog objekta, koji je po potrebi i označen.
Plovni put iz stava 1 ovog člana, plovni objekat i posada na plovnim objektima, moraju da ispunjavaju uslove za sigurnu plovidbu utvrđene ovim zakonom.
Način označavanja plovnih puteva u unutrašnjim morskim vodama i teritorijalnom moru Crne Gore, kao i način uplovljavanja/isplovljavanja plovnih objekata u/iz Bokokotorskog zaliva propisuje organ državne uprave nadležan za poslove pomorstva (u daljem tekstu: Ministarstvo).


 



                Uređivanje i održavanje plovnuh puteva 
Član 8
Plovni putevi  se moraju uređivati i na njima se mora održavati plovnost i postavljati objekti sigurnosti plovidbe i obezbjeđivati njihovo funkcionisanje.
Objekti sigurnosti plovidbe iz stava 1 ovog člana su: svjetionici, obalna svijetla, plutače i druge oznake, signalne stanice i radiostanice, optički, zvučni, električni, elektronski, radarski i drugi uređaji za sigurnu plovidbu na moru, plovnim putevima i u lukama
Postavljanje objekata sigurnosti plovidbe, uređivanje i održavanje plovnosti plovnih puteva vrši organ uprave nadležan za poslove pomorske sigurnosti (u daljem tekstu: Organ uprave).



Naknada za korišćenje objekata sigurnosti plovidbe

Član 9
Za korišćenje objekata sigurnosti plovidbe na plovnim putevima plaća se naknada.  
Naknadu iz stava 1 ovog člana plaćaju korisnici objekata sigurnosti plovidbe.

Naknadu iz stava 1 ovog člana ne plaćaju javni i ratni brodovi koji imaju crnogorsku državnu pripadnost.
Visinu naknade iz stava 1 ovog člana utvrđuje Vlada Crne Gore (u daljem tekstu: Vlada).
Sredstva ostvarena od naknade iz stava 1 ovog člana prihod su budžeta Crne Gore.

                         Privremeno ograničenje ili zabrana plovidbe 
Član 10
Nadležna Lučka kapetanija (u daljem tekstu: Lučka kapetanija) privremeno će ograničiti ili zabraniti plovidbu plovnim putem ako je ugrožena sigurnost plovidbe ili sigurnost hidro-građevinskih i drugih objekata na plovnom putu i o tome blagovremeno obavestiti učesnike u plovidbi.

O zabrani, odnosno ograničenju plovidbe, učesnici u plovidbi iz stava 1 ovog člana, obavještavaju se putem štampanih i elektronskih medija.   


            Prostor namjenjen za sport, rekreaciju i razonodu
Član 11
Na plovnom putu mogu se održavati sportska takmičenja i priredbe, na osnovu odobrenja Lučke kapetanije.
Zahtev za izdavanje odobrenja iz stava 1 ovog člana, organizator sportskog takmičenja, odnosno priredbe, dužan je da podnese najkasnije 15 dana prije početka održavanja takmičenja, odnosno priredbe.
Lučka kapetanija je dužna da učesnike u plovidbi, o održavanju takmičenja, odnosno priredbe, najkasnije osam dana prije početka takmičenja, odnosno priredbe obavijesti preko obalne radio stanice.


Uklanjanje oznaka, uređaja i predmeta nakon održavanja priredbe
Član 12
Organizator sportskog takmičenja, odnosno priredbe iz člana 12 ovog zakona, dužan je da u roku od 24 sata poslije održavanja sportskog takmičenja, odnosno priredbe, ukloni sa plovnog puta oznake, uređaje i predmete koji su postavljeni radi održavanja sportskog takmičenja, odnosno priredbe.
Ako organizator sportskog takmičenja, odnosno priredbe, ne ukloni sa plovnog puta oznake, uređaje i predmete iz stava 1 ovog člana, njihovo uklanjanje će izvršiti Organ uprave o trošku organizatora.
                                                           Izdavanje odobrenja

                                                                      Clan 13

Za izdavanje odobrenja za izgradnju plovnih kanala, luka, pristaništa i drugih hidrotehničkih objekata od uticaja na sigurnost plovidbe, potrebna je saglasnost Lučke kapetanije.                                                               

                                                         Obilježavanje prepreka 
Član 14
Investitor, vlasnik ili korisnik objekata ili sredstava koji predstavljaju stalne ili privremene prepreke na plovnom putu (mostovi, kablovi, potonuli objekti, i sl.) dužan je, da u roku koji odredi Lučka kapetanija, postavi i održava svijetla i znakove za obilježavanje tih prepreka, na način koji ne predstavlja opasnost za sigurnost života i zdravlja  ljudi  i sigurnosti plovidbe.
Ako lice iz stava 1 ovog člana ne postavi svijetlo i znak ili ako postavljeno svijetlo ili znak ne održava u ispravnom stanju, Organ uprave će na zahtjev Lučke kapetanije, postaviti svijetlo ili znak, odnosno neispravno svijetlo ili  znak će dovesti u ispravno stanje o trošku tog lica.




Određivanje svijetala i pozicija 
Član 15
Prilikom postavljanja svijetala i znakova za obilježavanje prepreka na plovnom putu i objekata za istraživanje i eksploataciju industrijskih i ostalih mineralnih sirovina, odnosno objekata na plovnom putu, Lučka kapetanija određuje poziciju i karakteristiku svijetala, odnosno znakova, kao i mjere za sigurnu plovidbu.

                        Oštećeni, nasukani ili potopljeni plovni objekat 
Član 16
Vlasnik oštećenog, nasukanog ili potopljenog plovnog objekta koji ometa ili ugrožava sigurnost plovidbe ili predstavlja opasnost za zagađivanje mora, dužan je da plovni objekat bez odlaganja ukloni sa plovnog puta.
Zabranjeno je na plovni put baciti predmete ili stvari koje mogu da ometaju ili ugroze sigurnost plovidbe ili zagade more.   

                                                                Radioslužba
Član 17
Organ uprave obavlja radioslužbu koja služi zaštiti ljudskog života i sigurnosti plovidbe na moru.
U obavljanju poslova radioslužbe iz stava 1 ovoga člana Organ uprave dužan je da organizuje službu dežurstva.
Brodovi koji moraju da imaju brodsku radio stanicu moraju za vrijeme plovidbe da organizuju službu dežurstva u skladu sa zakonom.
Način i uslove rada radioslužbe i uslove koje treba da ispunjavaju obalne i brodske radiostanice propisuje Ministarstvo.




Dužnosti učesnika u plovidbi
Član 18
Zapovjednik broda, članovi posade broda, lice koje upravlja čamcem ili jahtom, članovi posade čamca ili jahte i vođa hidroaviona na vodi dužni su da se prilikom plovidbe unutrašnjim morskim vodama i teritorijalnim morem Crne Gore postupaju u skladu sa ovim zakonom i međunarodnim ugovorima.



         Napušteni brod i brodske olupine 
Član 19
Napuštenim brodom smatra se brod koji se nađe na plovnom putu koji napuste zapovjednik i posada broda ili brod koji je ostao bez minimalnog broja članova posade, a brodar u roku od osam dana od dana napuštanja posade broda, nije izvršio popunu broda drugom posadom u skladu sa ovim zakonom.
Za brod iz  stava 1 ovog člana koji predstavlja opasnost za sigurnost plovidbe, luke, prirodne sredine ili lica na brodu i van broda, Ministarstvo je dužno da obavijesti brodara, ukoliko je poznat, radi njegovog uklanjanja sa plovnog puta, smještaja  u luku i čuvanja.

Ukoliko brodar iz stava 2 ovog člana nije poznat, Ministarstvo je dužno da obavijesti najbližu luku, radi uklanjanja broda sa plovnog puta, njegovog smještaja u luku i čuvanja.
Ukoliko se u roku od 30 dana od dana smještaja napuštenog broda u luku ne utvrdi brodar, pravno lice koje upravlja lukom   dužno je da podnese predlog nadležnom sudu radi prodaje broda putem javnog nadmetanja i izmirenja troškova smještaja i čuvanja broda
Ako brodar nije dostupan, a napušteni brod je u takvom stanju da prijeti opasnost od potonuća ili predstavlja rizik za sigurnost plovidbe, luku i druge objekte i lica u luci ili na brodu izagađivanje mora i životne sredine, Ministarstvo će podnijeti predlog nadležnom sudu za prodaju tog broda po hitnom postupku u skladu sa zakonom.
Odredba stava 5 ovog člana primjenjuje se i na brodske olupine. 
Brod strane državne pripadnosti koji se bez upisnog lista, odnosno važećeg svjedočanstva o registraciji, nađe u vodama Crne Gore, gubi svojstvo ’’res navis’’.

Na brod iz stava 7 ovog člana,  primjenjuju se odredbe čl. ________ovog zakona i zakona kojim se uređuje zaštita mora od zagađivanja sa plovnih objekata. 



         Podvodni kabal i cjevovod u moru
Član 20
Zabranjeno je prekinuti ili oštetiti podvodni telekomunikacioni kabal, podvodni kabal za prenos električne energije, ili podvodni cjevovod u moru.
Odobrenje za saobraćaj s obalom
Član 21
Brod koji dolazi iz strane države ne smije komunicirati s drugim brodovima, organima i organizacijama i licima na obali, prije dobijanja odobrenja za slobodan saobraćaj s obalom.
Brod prije isplovljenja iz luke ili sa sidrišta, može isploviti samo na osnovu odobrenja za isplovljenje. 
Strani brod i strani ratni brod dužni su da viju zastavu svoje državne pripadnosti i zastavu Crne Gore dok se nalaze u teritorijalnom moru i unutarašnjim morskim vodama Crne Gore.







Dolazak broda u luku
Član 22 
Strani brod dužan je da prilikom dolaska u luku preda Lučkoj kapetaniji:

1) opštu izjavu;

2) zdravstvenu izjavu i   

3) spisak posade,

            4) spisak putnika ako prevozi putnike.

Pri odlasku iz luke strani brod dužan je da preda spisak posade i spisak putnika samo za ona lica koja su ukrcana ili iskrcana dok se brod nalazio u luci.
Strani brod koji dolazi iz jedne crnogorske luke  u drugu luku, ne predaje toj  luci spisak posade i spisak putnika za ona lica koja se ne iskrcavaju niti ukrcavaju u toj luci. 
                                                               Strani nuklearni brod
Član 23
Strani nuklearni brod koji namjerava da dođe u crnogorsku luku otvorenu za međunarodni saobraćaj dužan je da Ministarstvu podnese zahtjev za izdavanje dozvole za uplovljavanje u luku.

Uz zahtjev iz stava 1 ovog člana, prilaže se ovjereni prepis dokumentacije o sigurnosti nuklearnog pogona broda.

Dozvola  iz stava 1 ovog člana, izdaće se pod uslovom da od broda ne prijeti opasnost prouzrokovanja nuklearne štete i ako taj brod, na zahtjev Ministarstva, dostavi dokaz o zaključenom ugovoru o obaveznom obezbijeđenju ili potvrdu o finansijskoj garanciji ili zaključen ugovor o obezbjeđenju od odgovornosti za štetu u skladu sa zakonom.
Prije uplovljenja stranog nuklearnog broda koji je dobio dozvolu iz stava 3 ovog člana, organ uprave nadležan za zaštitu od radijacije i jonizirajućeg zračenja, na zahtjev Lučke kapetanije , vrši pregled dokumentacije o sigurnosti nuklearnog pogona broda i pregled broda radi utvrđivanja  opasnosti od prouzrokovanja nuklerane štete.
Organ uprave   iz stava 4 ovog člana, može po potrebi da vrši ponovne preglede nuklearnog broda i za vrijeme njegovog boravka  u luci.



Spašavanja ugroženih ljudskih života 
Član 24
Ako u luci ili drugim dijelovima unutrašnjih morskih voda i teritorijalnog mora Crne Gore, nastane požar ili druga nezgoda koja ugrožava sigurnost ljudskih života ili plovnog objekta, Lučka kapetanija je dužna da najbližem brodu naredi da bez odlaganja  na mjestu požara ili nezgode preduzme mjere radi spašavanja ugroženih ljudskih života, odnosno plovnog objekta.




Plovni objekat u raspremi
Član 25
Plovni objekat u raspremi može boraviti u unutrašnjim morskim vodama i teritorijalnom moru Crne Gore pod uslovima koje propiše Ministarstvo.




Dokaz o obaveznom obezbjeđenju
Član 26
Brod bruto tonaže veće od 300 GT koji namjerava da uplovi u crnogorsku luku, odnosno da pristane uz nepomični pomorski objekat u teritorijalnom moru ili epikontinentalnom pojasu Crne Gore, dužan je da dostavi Lučkoj kapetaniji dokaz o zaključenom ugovoru o obaveznom obezbijeđenju ili potvrdu o finansijskoj garanciji ili zaključen ugovor o obezbijeđenju od odgovornosti za štetu u skladu sa zakonom u skladu sa Konvencijom o ograičenju odgovornosti ta pomorska potraživanja, 1976.
                                                                 Mjesto skloništa
Član 27
Mjesto skloništa je mjesto za privremeni smještaj plovnog objekta u nevolji ili plovnog objekta kojem je potrebna pomoć radi otklanjanja vjerovatne ili moguće opasnosti  za ljude, plovni objekat ili životnu sredinu.
Plovni objekat koji je zbog više sile ili nezgode na moru prinuđen da se skloni u unutrašnje morske vode Crne Gore, dužan je da o tome odmah obavijesti Lučku kapetaniju, radi određivanja mjesta skloništa. 
Mjesto skloništa, uslove i način korišćenja mjesta skloništa utvrđuje se propisom  Ministarstva.
III. PILOTAŽA





    Pojam pilotaže
Član 28
Pilotaža je vođenje plovnog objekta od stručnih lica (pilota) i davanje stručnih savjeta zapovjedniku plovnog objekta, radi sigurne plovidbe u lukama i drugim područjima unutrašnjih morskih voda i teritorijalnog mora Crne Gore.
Pilotaža može biti lučka i obalna.
Lučka pilotaža je pilotaža plovnog objekta na području luke u skladu sa ovim zakonom i zakonom kojim su uređene  luke.

Pod lučkom pilotažom iz stava 3 podrazumijeva se i pilotaža plovnog objekta u Bokokotorskom zalivu.
Obalna pilotaža je pilotaža plovnog objekta u unutrašnjim morskim vodama i teritorijalnom moru Crne Gore van granica luka i granice ulaza u Bokokotorskom zalivu.  




Obavljanje poslova pilotaže
Član 29
Poslove pilotaže obavlja domaće pravno lice koje ispunjava uslove  utvrđene ovim zakonom I dobije odobrenje Ministarstva.

Odobrenje iz stave 1 se izdaje pravnom licu ako ima:

1) potreban broj pilotskih plovnih objekata;

2) potreban broj VHF radio stanica;

3) potreban broj pilota sa važećom pilotskom legitimacijom;

4) isti broj prenosnih VHF radio stanica koliko ima pilota;
5) zaključen ugovor o osiguranju odgovornosti pilota za vrijeme pilotaže brodom u skladu sa članom 36 ovog zakona, po događaju.




Odobrenje za strano pravno lice
Član 30
Poslove pilotaže može obavljati i strano pravno lice koje ispunjava uslove iz clana 29,ovog zakona, i dobije odobrenje Ministarstva,pod uslovom da pilotazu ne moze ili ne zeli obaviti domace pravno lice.
Bliže uslove koje moraju ispunjavati sredstva i oprema iz člana 29 stav 1 tač. 1, 2 i 4, način obilježavanja pilotskih plovnih objekata i pozivnih znakova za pilotažu, kao i potreban broj pilota propisuje Ministarstvo.










Obavezna pilotaža
Član 31
Lučka pilotaža je obavezna.

Izuzetno od odredbe iz stava 1 ovog člana, obaveznoj lučkoj pilotaži ne podliježu:

1) ratni i javni plovni objekti crnogorske državne pripadnosti, vodonosci crnogorske državne pripadnosti, putnički brodovi crnogorske državne pripadnosti koji plove na redovnoj liniji i
2) brodovi bruto tonaže do 500 GT bez obrira na državnu pripadnost, osim ako prevoze opasne ili štetne materije i gorivo.

Obalna pilotaža je obavezna za brodove koji prevoze opasne i štetne materije.

Granice lučke i obalne pilotaže, vrijeme i mjesto ukrcavanja i iskrcavanja pilota propisuje Ministarstvo.

Zapovjednik broda dužan je da zatraži usluge pilotaže kada je ona obavezna. 
                                                             Neobavezna pilotaža
Član 32
Zapovjednik plovnog objekta može da zatraži usluge pilotaže i kada ona nije obavezna i ista traje dok plovni objekat ne uđe u područje obavezne pilotaže ili dok je zapovjednik plovnog objekta ne otkaže. 
Korišćenje usluga pilotaže
Član 33
Pilotažom se može koristiti svaki brod  pod jednakim  uslovima.
Strani brodovi izjednačeni su sa crnogorskim brodovima u pogledu korišćenja usluga pilotaže i plaćanja naknade za te usluge, pod uslovom uzajamnosti.
Maksimalni iznos naknade za usluge obalne pilotaže utvrđuje Ministarstvo. 
Vršenje pilotaže
Član 34
Poslove pilotaže može da obavlja lice koje ima pilotsku legititimaciju., koju izdaje lučka kapetanija.

Pilotska legitimacija se izdaje licu koje ima odgovarajuću stručnu spremu, odgovarajuće ovlašćenje, potrebnu praksu u vršenju pomorske pilotaže i položen stručni ispit za pilota.
Legitimacija iz stava 1 ovog člana, izdaje se na period od dvije godina.
O izdatim i oduzetim legitimacijama vodi se evidencija. 

Stručni ispit za vršenje pilotaže  polaže se pred komisijom koju obrazuje Ministarstvo, po programu  za polaganje stručnog ispita za pilotažu. 
Bliže uslove u pogledu stručne spreme, ovlašćenja o osposbljenosti, praksi, programu za polaganje stručnog ispita, načinu polaganja stručnog ispita, produženju i obrascu pilotske legitimacije i načinu vođenja evidencije propisuje Ministarstvo.




 
Obaveze i dužnosti pilota
Član 35

Za vrijeme vršenja poslova pilotaže pilot je dužan da nosi službeno odijelo i da ima kod sebe pilotsku legitimaciju iz člana 34 ovog zakona.

Propis o službenom odijelu iz stave 1 ovog člana donosi Ministarstvo.

Za vrijeme vršenja poslova pilotaže pilot ne smije da napusti zapovjednički most pilotiranog broda prije nego što se završi  pilotaža.

Pilot je dužan:

1) da za vrijeme pilotaže plovnog objekta daje savjete licu koje zapovijeda plovnim objektom u pogledu vođenja i manevrisanja  plovnim objektom i da ga upozorava na propise i pravila  u pilotiranom području;
2) da po završenom pilotiranju plovnog objekta obavijesti Lučku kapitaniju o:

a) zapaženom neispravnom funkcionisanju objekata sigurnosti plovidbe na plovnom putu,

b) svim povredama propisa i pravila iz oblasti sigurnosti plovidbe koje zapazi za vrijeme pilotiranja plovnog objekta,

c) štetama koja za vrijeme pilotaže nastanu na plovnom objektu koji koristi usluge pilotaže i o štetama koje taj plovni objekat prouzrokuje,

3) da odbije pilotiranje plovnog objekta koji nije dobio od Lučke kapetanije odobrenje za uplovljenje ili isplovljenje ili ako je brod prekrcan ili u drugim slučajevima kada je ugrožena sigurnost plovidbe.

Odgovornost za upravljanje brodom
Član 36
Pilotaža plovnog objekta, ne oslobađa lice koje zapovjedna plovnim objektom dužnosti upravljanja plovidbom i manevrisanjem plovnim objetom i odgovornosti koje iz toga nastaju.
Odgovornost i  naknada štete
Član  37
Brodar plovnog objekta koji koristi usluge pilotaže odgovara za radnje i propuste pilota, kao i za radnje i propuste člana posade svog plovnog objekta.
Za naknadu štete koju je pilot prouzrokovao brodaru plovnog objekta koji koristi usluge pilotaže, odgovara pravno lice u kojem je pilot zaposlen u trenutku prouzrokovanja štete, do visine  naknade predviđene tarifom za obavljenu uslugu pilotaže pomnožene faktorom 300 po događaju ako se dokaže da je šteta nastala krivicom pilota.
Ugovor o ograničenju odgovornosti pravnog lica koje obavlja pilotažu zaključen suprotno od odredbi stava 1 ovog člana prije prouzrokovanja štete brodaru, ne proizvodi pravno dejstvo.
Ugovor o ograničenju odgovornosti pravnog lica obavezanog na naknadu štete prouzrokovane obavljanjem pilotaže koja nije obavezna, a koji je zaključen prije prouzrokovanja štete na iznos manji od iznosa iz stava 1 ovoga člana, ne proizvodi pravno dejstvo.





Odgovornost pilota 
Član 38
Ako se naknada štete traži neposredno od pilota koji je prouzrokovao štetu, odredba člana 37 stav 1 ovog zakona odnosi se i na pilota, osim ako je pilot štetu prouzrokovao nenamjerno.
Odgovornost pilota, zajedno sa odgovornošću pravnog lica u kojem je pilot zaposlen ne može preći granice odgovornosti iz člana 37 ovog zakona, osim ako se dokaže da je pilot štetu prouzrokovao namjerno.

IV. NADZOR I UPRAVLJANJE POMORSKOM PLOVIDBOM

Nadzor i upravljanje pomorskom plovidbom (VTMIS)


Član 39

 Nadzor i upravljanje pomorskom plovidbom sprovodi se radi povećanja sigurnosti pomorske plovidbe i zaštite mora.


 Nadzor i upravljanje pomorskom plovidbom  (VTMIS) obuhvata:

       1) prikupljanja podataka o plovnim objektima i pomorskoj plovidbi;
       2) davanje podataka plovnim objektima;
       3) davanje plovidbenih savjeta i podrške u plovidbi plovnim objektima;
       4) organizaciju plovidbe i upravljanje pomorskom plovidbom;
       5) nadzor nad sigurnosti plovidbe u skladu sa ovim zakonom.


Nadzor i upravljanje pomorskom plovidbom vrši  se u saradnji Lučke kapetanije i organa uprave sa plovnim objektima koji plove ili se nalaze u unutrašnjim morskim vodama,  teritorijalnom moru i epikontinentalnom pojasu Crne Gore.

  Nadzor i upravljanje pomorskom plovidbom obavlja se  u skladu sa međunarodnim ugovorima i ovim zakonom.

 Način i uslove vršenja nadzora i upravljanja pomorskom plovidbom, propisuje Ministarstvo.
Tehnički sistem za nadzor i upravljanje
Član 40
            Poslove nadzora i upravljanja pomorskom plovidbom vrši Organ uprave u saradnji sa Lučkom kapetanijom i organom uprave nadležnim za poslove hidrografije.

            Nadzor i upravljanje pomorskom plovidbom vrši se tehničkim sistemom za nadzor i upravljanje pomorskom plovidbom (VTMIS), odnosno uređajima i opremom za automatsku identifikaciju brodova (AIS) i/ili radarskim uređajima i opremom i/ili pomorskim radiokomunikacijskim uređajima i opremom i/ili elektronskim pomorskim kartama.
            U vršenju poslova nadzora i upravljanja pomorskom plovidbom može se zatražiti saradnja i pomoć, vojske,  policije i drugih nadležnih organa.




Postupanje u skladu sa pravilima plovidbe
Član 41
Plovni objekti koji plove  ili se nalaze u području iz člana 39 stav 3 ovog zakona,  dužni su da:
-     postupaju u skladu sa pravilima plovidbe utvrđenim ovm zakonom i  međunarodnim ugovorima;
-     dostavljaju podatke od značaja za sigurnost plovidbe na zahtjev Organa uprave;
-     postupaju po nalogu i poštuju plovidbene savjete Organa uprave. 
  V. BROD



       Sposobnost broda za plovidbu 
Član 42
Brod je sposoban za plovidbu u određenim kategorijama plovidbe i za određenu namjenu ako ispunjava uslove utvrđene ovim zakonom i tehničkim pravilima ako:
1) njegova konstrukcija i plovna svojstva, kao i mašine, uređaji i oprema koji služe održavanju sigurnosti plovidbe broda, po njihovim tehničkim svojstvima, količini, vrsti i rasporedu na brodu radi: 

a) smeštaja lica na brodu i zaštite ljudskog života;

b) zaštite na radu članova posade i drugih lica koja rade na brodu;

v) zaštite broda;

g) zaštite tereta na brodu;

d) sprečavanja zagađivanja mora sa plovnih objekata u skladu sa posebnim zakonom;
2) ima sistem upravljanja sigurnošću kompanije-brodara i broda;
3) ima sistem bezbjedonosne zaštite;
4) ima propisani broj stručno osposobljenih članova posade;
5) je smeštaj i broj ukrcanih putnika na brodu u skladu s propisanim uslovima za prevoz putnika;
6) je teret na brodu ukrcan u skladu sa dobijenom teretnom linijom, odnosno slobodnim bokom i pravilnim načinom rasporeda tereta;
7) ispunjava uslove za pružanje medicinske pomoći.
Kategoriju plovidbe brodova, iz stava 1 ovog člana propisuje Ministarstvo.
Uslove za pružanje medicinske pomoći sa opremom, uređajima i lijekovima propisuje organ državne uprave nadležan za poslove zdravlja.
Tehničkim pravilima se obezbeđuje konstrukciona i tehnička sposobnost brodova za plovidbu i sugurnost njihovih uređaja, mašina, opreme i materijala koji služe za održavanje sigurnosti plovidbe tih brodova, zaštite života, zaštita na radu i smještaj članova posade i drugih lica na brodovima, prevoz putnika, upravljanje sigurnošću, sigurnosna zaštita broda, pomorska oprema, pravila za obavljanje probne vožnje i sprečavanje zagađivanja mora sa brodova, konstrukciona i tehnička sigurnost uređaja za ukrcavanje tereta na brod i iskrcavanje sa broda i o načinu mjerenja i izračunavanju tonaže.

Tehnička pravila propisuje Ministarstvo.
Stručne osnove za izradu tehničkih pravila priprema Organ uprave.



Utvrđivanje sposobnosti broda za plovidbu
Član 43
Sposobnost broda za plovidbu utvrđuje se vršenjem tehničkog nadzora.

Tehnički nadzor iz stava 1 ovog člana, na osnovu zahtjeva kompanije-brodara ili brodograditelja za brod u gradnji, vrši Organ uprave.

Za vršenje tehničkog nadzora Organ uprave može zaključiti ugovor sa organizacijom priznatom od Evropske komisije za vršenje tehničkog nadzora i statutarnu sertifikaciju pomorskih brodova, koju odredi Vlada.

Ugovorom iz stava 2 ovog člana uređuju se obim, uslovi, prava i obaveze za obavljanje tehničkog nadzora i izdavanje brodskih isprava i knjiga.






Tehnički nadzor
Član 44
Tehnički nadzor broda obuhvata:
1)    pregled tehničke dokumentacije na osnovu koje se brod gradi ili prepravlja i tehničke dokumentacije na osnovu koje se izrađuju materijali, mašine, uređaji i oprema koji su namenjeni za gradnju, prepravku i popravku broda;
2)     izdavanje tipskog ili pojedinačnog odobrenja za mašine, uređaje i opremu namijenjenu za ugradnju u brod;
3)     kontrolu  izrade materijala, mašina, uređaja i opreme namijenjene za ugradnju u brod u radionicama proizvođača;
4)     izdavanje odobrenja proizvođaču i uslužnim privrednim društavima;
5)     nadzor nad gradnjom trupa i ugradnjom mašina, uređaja i opreme u brodogradilištu;
6)     ocjenjivanje sistema upravljanja sigurnošću kompanije-brodara i broda;
7)     verikaciju bezbjedonosne zaštite broda;
8)     preglede, ocjene i verifikacije postojećih brodova, uključujući i nadzor nad izvođenjem popravki i obnavljanjem onih djelova broda za koje je pregledom utvrđeno da ih treba popraviti ili obnoviti.
Zahtjeve za pomorsku opremu kojom se opremaju crnogorski brodovi i uslove za stavljanje takve opreme na tržiste u Crnoj Gori propisuje Ministarstvo.




Pregled postojećih brodova 
Član 45
Pregled postojećih brodova vrši se kao osnovni, redovni i vanredni. 
Osnovni pregled
Član 46
Osnovni  pregled postojećeg broda vrši se:
1) prije njegovog upisa u upisnik brodova;
2) kad se na brodu trajno mijenja njegova namjena ili proširuje granica plovidbe i to prije početka njegovog korišćenja;
3) kad se na brodu vrši prepravka kojom se mijenjaju njegove konstrukcione osobine i svojstva pogonskih uređaja i to prije početka njegovog korišćenja.





Redovni pregled 
Član 47
Redovnim pregledom utvrđuje se da li stanje broda odgovara odredbama tehničkih pravila i provjerava se pravilno održavanje broda.





Vanredni pregled 
Član 48
Vanredni pregled broda vrši se:
1) poslije pretprljene nezgode ili ako postoji osnovana sumnja da je došlo do oštećanja broda ili nekog njegovog dijela ili uređaja ili se utvrde nedostaci koji mogu uticati na sposobnost broda za plovidbu;
2) kad se vrše veće popravke ili obnova broda van zahtjeva koji proizilaze iz osnovnog ili redovnog pregleda broda;
3) kad je brod bio u raspremi duže od jedne godine;
4) prilikom privremene promjene namjene ili proširenja granice plovidbe broda;
5) prilikom odlaganja redovnog pregleda za rok duži od jednog meseca.





Probna vožnja
Član 49
Pregled broda radi utvrđivanja njegove sposobnosti za vršenje probne vožnje obavlja se prije polaska broda na probnu vožnju.
Obim pregleda treba da bude takav da se sa sigurnošću može utvrditi da brod ispunjava posebne uslove propisane tehničkim pravilima za obavljanje probne vožnje.
Odredbe st. 1 i 2 ovoga člana primjenjuju se na brod koji za vrijeme probne vožnje vije zastavu Crne Gore ili vije zastavu druge države, ako se probna vožnja obavlja u unutrašnjim morskim vodama i teritorijalnom moru Crne Gore.
Način obavljanja probne vožnje broda propisuje Ministarstvo



Stanje broda i njegove opreme
Član 50
Stanje broda i njegove opreme brodar treba da održava tako da brod u svakom smislu ostane sposoban za plovidbu bez opasnosti za brod, lica na brodu, teret i okolinu.

Obim i način vršenja tehničkog nadzora nad brodovima
Član 51
Obim i način vršenja tehničkog nadzora nad brodovima, kao i rokovi vršenja redovnih pregleda, određuju se tehničkim pravilima.


               Promjene ili prepravke konstrukcije broda
Član 52
Poslije završenog nadzora nad gradnjom ili prepravkom broda, ili pregleda broda, ne smiju se bez prethodne saglasnosti Organa uprave obavljati promjene ili prepravke konstrukcije broda, mašinskog uređaja, opreme ili drugih djelova na koje se odnose zahtjevi utvrđeni tehničkim pravilima.




   Oslobađanje od obaveza
Član 53
Ministarstvo može na osnovu predloga Organa uprave, pomorski brod na koji se odnose odredbe Međunarodne konvencije o zaštiti ljudskog života na moru, Međunarodne konvencije o teretnim linijama ili Međunarodne konvencije o sprečavanju zagađivanja mora sa brodova, i ako ne ispunjava pojedine uslove za obavljanje međunarodnih putovanja u slučajevima i pod uslovima predviđenim u tim konvencijama, da oslobodi od obaveza od kojih po odredbama tih konvencija može biti oslobođen, ako na osnovu pregleda utvrdi da je brod sposoban da obavlja međunarodna putovanja, odnosno da obavlja određeno međunarodno putovanje.
Ministarstvo može na osnovu predloga Organa uprave da brod koji ne obavlja redovno međunarodna putovanja, a na koji bi se, da ih redovno obavlja, primijenila Međunarodna konvencija o zaštiti ljudskog života na moru, Međunarodna konvencija o teretnim linijama ili Međunarodna konvencija o sprečavanju zagađivanja mora sa brodova, ali koji zbog izuzetnih okolnosti treba da obavlja samo jedno međunarodno putovanje, da, u skladu sa odredbama navedenih konvencija oslobodi od ispunjenja obaveza iz tih konvencija ako na osnovu pregleda broda utvrdi da je brod sposoban za plovidbu za to putovanje. 
Ministarstvo može na osnovu predloga Organ uprave može brodu na koji se odnosi Međunarodna konvencija o zaštiti ljudskog života na moru, Međunarodna konvencija o teretnim linijama i Međunarodna konvencija o sprečavanju zagađivanja mora sa brodova, a koji predstavlja novi tip broda, ne primenjujući odredbe tih konvencija, da odobri obavljanje međunarodnih putovanja, odnosno određenih međunarodnih putovanja radi probe, ako pregledom broda utvrdi da je brod sposoban za plovidbu na odnosnim putovanjima.

Brod za plovidbu u određenim užim granicama
Član 54
Ministarstvo može na osnovu predloga Organa uprave da oglasi brod sposobnim za plovidbu u određenim užim granicama, ako se pregledom utvrdi da brod nije sposoban za plovidbu u granicama u kojima je do tada ovlašćen da plovi, ali je sposoban za plovidbu u tim užim granicama plovidbe.
Ministarstvo može na osnovu predloga Organa uprave može da oglasi brod sposobnim da, izuzetno, preduzme jedno ili više određenih putovanja koja prelaze granice plovidbe u kojima je on ovlašćen da plovi, ako se na osnovu izvršenog pregleda utvrdi da je brod sposoban za preduzimanje tih putovanja.
Plovidba u užim ili širim granicama po odredbama st. 1 i 2 ovog člana može da se uslovi ukrcavanjem manjeg broja putnika ili manje mase tereta od određenog broja putnika ili dopuštene mase tereta, kao i drugim uslovima kojima se obezbeđuje bezbedna plovidba broda.



Prevoz putnika brodom koji nije putnički
Član 55
Ministarstvo može na osnovu predloga Organa uprave da brod koji nije putnički oglasi sposobnim da u granicama unutrašnjih morskih voda i teritorijalnog mora Crne Gore, prevozi putnike na jednom putovanju ili više putovanja, ili za određeno vreme, ako je njegova sposobnost za plovidbu utvrđena po odredbama ovog zakona i ako se pregledom utvrdi da brod ispunjava uslove za obavljanje takvog prevoza putnika. 
                                                        Brod za prevoz putnika
Član 56
Brod može da prevozi samo određeni broj putnika čiji se broj i smeštaj na brodu određuje na osnovu propisanih uslova, plovnih svojstava broda, raspoložive površine za smještaj putnika, uređaja i opreme namijenjene putnicima i higijenskih uslova.
Dozvoljeni broj putnika i njihov smeštaj na brodu utvrđuje se tehničkim pravilima o prevozu putnika.





Teret na brodu
Član 57
Teret na brodu mora da bude tako raspoređen da obezbjeđuje plovna svojstva broda i ne prouzrokuje prekomjerna naprezanja konstrukcijskih djelova broda u različitim uslovima korišćenja.
Teret na brodu mora da bude ukrcan u granicama dozvoljenog opterećenja broda i u skladu sa tehničkim pravilima o prevozu tereta i da bude složen, raspoređen i učvršćen tako da u svim uslovima koji se mogu pojaviti u plovidbi, ne može doći do pomjeranja tereta koji bi mogao ugroziti sigurnost broda, ljudskih života i životne sredine.
Najveće dozvoljeno opterećenje broda i raspored tereta određuje se tehničkim pravilima o prevozu tereta.
Baždarenje broda
Član 58
Baždarenje broda obavlja se radi utvrđivanja tonaže broda.

Baždarenje broda obavlja se prije njegovog upisa u upisnik brodova.
Baždarenje broda obavlja Organ uprave prema tehničkim pravilima za baždarenje pomorskih objekata, na zahtjev brodara.




Brodovi koji podliježu baždarenju
Član 59
Baždarenju podliježe:
1) svaki brod koji je upisan u upisnik brodova iz člana 187 ovog zakona;
2) strani brod koji u crnogorskoj luci podliježe plaćanju naknade čija se visina utvrđuje prema tonaži ako je baždaren prema pravilima čije se odredbe bitno razlikuju od odredbi tehničkih pravila za baždarenje pomorskih objekata.





Ponovno baždarenje
Član 60
Ponovno baždarenje broda obavlja se ako:
1) se poslije baždarenja broda izvrše prepravke  usljed kojih su nastale promjene u rasporedu, konstrukciji, kapacitetu, upotrebi prostora, dozvoljenom broju putnika na brodu, dodijeljenom nadvođu ili dopuštenom gazu broda, zbog kojih se na brodu mijenja njegova tonaža;
2) se posumnja u pravilnost izvršenog  baždarenja,
3) se brod unutrašnje plovidbe upisuje u upisnik pomorskih brodova.
Brod unutrašnje plovidbe iz stava 1 tačka 3 ovog člana je brod registrovan za plovidbu na unutrašnjim vodama, čija dužina trupa iznosi najmanje 15 metara, a širina trupa - najmanje tri metra ili čija je najveća istisnina najmanje 15 tona, kao i tegljač i potiskivač, bez obzira na njihovu dužinu, širinu i istisninu;
U slučaju ponovnog baždarenja, u smislu stava 1 tačka 1 ovog člana, Organ uprave odlučuje da li se, zavisno od izvršenih prepravki broda, ponovno baždarenje mora obaviti u cjelini ili djelimično.
Zahtjev za ponovno baždarenje iz stava 1 tačka 1 ovog člana mora se podnijeti prije završetka prepravke broda.
Zahtjev za ponovno baždarenje iz stava 1 tačka 2 ovog člana može, osim lica iz člana 57 stav 3, podnijeti i drugo pravno lice, odnosno Organ uprave ovlašćen da naplaćuje naknadu prema tonaži.

Ponovno baždarenje broda iz stava 1 tačka 2 ovog člana ne mogu vršiti lica koja su izvršila prethodno baždarenje u čiju se pravilnost posumnjalo.
VI. BRODSKE ISPRAVE I KNJIGE
Isprave i knjige

Član 61
Brodske isprave su isprave o identitetu, sposobnosti broda za plovidbu i drugim svojstvima broda.
Brodske knjige su knjige u koje se unose podaci o važnijim događajima na brodu i obavljenim radnjama na brodu.
Brodske isprave i brodske knjige izdaju se i vode na crnogorskom  jeziku (latinično pismo)  i engleskom jeziku.
Brodske isprave i knjige propisane ovim zakonom moraju se nalaziti na brodu, odnosno uredno voditi.
Brodske isprave i knjige moraju se pokazati u svrhu provjere na zahtjev nadležnih organa, kao idiplomatskih ili konzularnih predstavništava Crne Gore.





      Upisni list
Član 62
Brodu upisanom u upisnik brodova iz člana 187 ovog zakona, izdaje se upisni list.
Upisnim listom iz stava 1 ovog člana, dokazuje se crnogorska državna pripadnost broda, uz naznaku da brod ima pravo i dužnost da vije zastavu Crne Gore, njegova namjena i područje plovidbe.
Upisni list sadrži sve upise iz uloška glavne knjige upisnika broda u koji je brod upisan.
U slučaju neusaglašenosti sadržaja upisnog lista sa sadržajem upisnika brodova u pogledu upisanih prava na brodu, važi ono što je upisano u upisniku brodova.
Upisni list izdaje Lučka kapetanija koja je izvršila upis broda u upisnik brodova.
Vrstu, sadržinu, obrasce i način vođenja brodskih isprava i knjiga propisuje Ministarstvo.









Unos podataka u upisni list
Član 63
Lučka kapetanija koja je izdala upisni list dužna je da po službenoj dužnosti unese podatke propisane članom 62 stav 6 ovog zakona u upisni list broda.
Ako se brodu promijeni ime, luka upisa, tonaža, vrsta pogona, pozivni znak, namjena ili područje plovidbe, mora mu se zamijeniti i upisni list.




Privremeni plovidbeni list
Član 64
Privremeni plovidbeni list izdaje se brodu nabavljenom u inostranstvu koji još nema upisni list, kao i brodu koji je u inostranstvu, a izgubljen mu je upisni list. 
Brod koji još nije upisan u upisnik brodova stiče privremenim plovidbenim  listom crnogorsku državnu pripadnost, pravo i dužnost da vije zastavu Crne Gore.
Privremeni plovidbeni list važi najduže jednu godinu od dana izdavanja, odnosno do dolaska broda u prvu crnogorsku luku ili do upisa broda koje se prije dogodi.
Privremeni plovidbeni list izdaje diplomatsko ili konzularno predstavništvo Crne Gore.






Popis posade
Član 65
Brod koji obavlja međunarodno putovanje, kao i drugi brod čija je posada ukrcana na osnovu propisane isprave za ukrcanje, mora imati popis posade.
Popis posade je isprava kojom sadrži podatke o članovima posade koji su ukrcani na brod (ime I prezime, poslove koje obavlja, kvalifikacije.
Na popisu posade potvrđuje se dolazak broda u luku i njegov odlazak iz luke.
Popis posade izdaje Lučka kapetanija.



Svjedočanstva o sposobnosti broda za plovidbu
Član 66
Brodu čija je sposobnost za plovidbu utvrđena, izdaju se o tome odgovarajuća svjedočanstva, odnosno dodaci svjedočanstvima i to:
1) svjedočanstvo o sigurnosti putničkog broda ili svjedočanstvo o sigurnosti  nuklearnog putnickog broda na koji se odnosi Međunarodna konvencija o zaštiti ljudskog života na moru, a koji u pomorskom saobraćaju obavlja međunarodna putovanja;
2) svjedočanstvo o izuzeću/oslobađanju putničkog broda/nuklearnog broda, na koje se odnosi Međunarodna konvencija o zaštiti ljudskih zivota na moru, a koji u pomorskom saobraćaju obavlja međunarodna putovanja;
2) svjedočanstvo o sigurnosti konstrukcije teretnog broda - teretnom brodu od 500 GT ili više na koji se odnosi Međunarodna konvencija o zaštiti ljudskog života na moru, a koji u pomorskom saobraćaju obavlja međunarodna putovanja;
3) svjedočanstvo o sigurnosti opreme teretnog broda - teretnom brodu od najmanje 500 GT, na koji se odnosi Međunarodna konvencija o zaštiti ljudskog života na moru, a koji u pomorskom saobraćaju obavlja međunarodna putovanja;
4) svjedočanstvo o sigurnosti radio-uređaja teretnog broda - teretnom brodu od najmanje 300 GT na koji se odnosi Međunarodna konvencija o zaštiti ljudskog života na moru, a koji u pomorskom saobraćaju obavlja međunarodna putovanja;
5) svjedočanstvo o izuzeću/oslobađanju teretnog broda, na koji se odnosi Međunarodna konvencija o zaštiti ljudskih života na moru, a koji u pomorskom saobraćaju obavlja međunarodna putovanja;
6) svjedočanstvo o sigurnosti nuklearnog teretnog broda - nuklearnom teretnom brodu na koji se odnosi Međunarodna konvencija o zaštiti ljudskog života na moru, a koji u pomorskom saobraćaju obavlja međunarodna putovanja;
7) svjedocanstvo o sigurnosti teretnog broda-teretnom brodu od najmanje 500 GT,na koji se odnosi Međunarodna konvencija o zaštiti ljudskih života na moru,a koji u pomorskom saobraćaju obavlja međunardona putovanja;
8) međunarodno svjedočanstvo o teretnoj liniji - putničkom ili teretnom brodu od najmanje 24 metra dužine za koji je kobilica položena 25 januara 1969 godine ili posle tog dana i pomorskom putničkom ili pomorskom teretnom brodu od najmanje 150 GT za koji je kobilica položena pre 25 januara 1969 godine, a koji u pomorskom saobraćaju obavlja međunarodna putovanja;
9) svjedočanstvo o sposobnosti broda za plovidbu - putničkom i teretnom brodu koji u pomorskom saobraćaju ne obavljaju međunarodna putovanja, kao i brodu koji obavlja takva putovanja, a na njega se ne odnosi Međunarodna konvencija o zaštiti ljudskog života na moru;
10) dodatak svjedočanstvu o sigurnosti konstrukcije teretnog broda - tankeru od najmanje 500 GT na koji se odnosi Međunarodna konvencija o zaštiti ljudskog života na moru, a koji u pomorskom saobraćaju obavlja međunarodna putovanja;
11) dodatak svjedočanstvu o sigurnosti opreme teretnog broda - pomorskom tankeru od najmanje 500 GT na koji se odnosi Međunarodna konvencija o zaštiti ljudskog života na moru, a koji u pomorskom saobraćaju obavlja međunarodna putovanja.
12) svjedočanstvo o minimalnom broju članova posade-pomorskom brodu od najmanje 500 GT, na koji se odnosi Međunarodna konvencija o zaštiti ljudskih života na moru i Međunarodna konvencija o radu pomoraca, a koji u pomorskom saobraćaju obavlja medjunarodna putovanja;
13) svjedočanstvo o upravljanju sigurnošću-pomorskom brodu od najmanje 500 GT, na koji se odnosi Međunarodna konvencija o zaštiti ljudskih žvota na moru, a koji u pomorskom saobraćaju obavlja međunarodna putovanja;
14) svjedočanstvo o usklađenosti-pomorskoj/brodarskoj kompaniji koja primjenjuje na svojim brodovima sistem upravljanja sigurnoscu, shodno Međunarodnoj konvenciji o zaštiti ljudskih zivota na moru;
15) međunarodno svjedočanstvo o bezbjednosti broda-pomorskom brodu od najmanje 500 GT, na koji se odnosi Međunarodna konvencija o zaštiti ljudskih zivota na moru, a koji u pomorskom saobraćaju obavlja međunarodna putovanja;
16) svjedočanstvo o usklađenosti sa Međunarodnom konvencijom o radu pomoraca -pomorskom brodu od najmanje 500 GT, koji u pomorskom saobraćaju obavlja međunarodna putovanja;
17) svjedočanstvo o usklađenosti sa Međunarodnom konvencijom o radu pomoraca -pomorskom brodu od najmanje 1.000 GT, koji u pomorskom saobraćaju obavlja međunarodna putovanja.

Sadržaj, obrasci, način izdavanja i vođenja brodskih isprava i knjiga koje služe kao dokaz o sposbnosti broda za plovidbu i drugih svojstava broda propisuje Ministarstvo.


Svjedočanstvo o oslobađanju
Član 67
Svjedočanstvo o oslobađanju, odnosno međunarodno svjedočanstvo o oslobađanju od odredaba Međunarodne konvencije o teretnim linijama, izdaje se brodu na koji se odnosi Međunarodna konvencija o zaštiti ljudskog života na moru, odnosno Međunarodna konvencija o teretnim linijama, brodu za koji je utvrđeno da je sposoban da obavlja međunarodna putovanja, odnosno određeno međunarodno putovanje.


Privremeno svjedočanstvo o sposobnosti teretnog broda za prevoz putnika 
Član 68
Privremeno svjedočanstvo o sposobnosti teretnog broda za prevoz putnika mora da ima teretni brod na koji se ne odnosi Međunarodna konvencija o zaštiti ljudskog života na moru ili Međunarodna konvencija o teretnim linijama, a za koji je na osnovu odredbe člana 54 ovog zakona utvrđeno da je sposoban da u granicama unutrašnjih morskih voda I teritorijalnog mora Crne Gore prevozi putnike na jednom ili više putovanja ili na određeno vreme.



Svjedočanstvo za obavljanje probne vožnje 
Član 69
Svjedočanstvo o sposobnosti pomorskog broda za obavljanje probne vožnje mora da ima brod koji namerava da izvrši probnu vožnju.




Svjedočanstvo o baždarenju 
Član 70
Brod mora da ima svjedočanstvo o baždarenju.
Brod dužine najmanje 24 metra na koji se odnosi Međunarodna konvencija o baždarenju, a koji u pomorskom saobraćaju obavlja međunarodna putovanja, mora imati međunarodno svjedočanstvo o baždarenju.
Svjedočanstvom o baždarenju i međunarodnim svjedočanstvom o baždarenju dokazuje se bruto i neto registarska tonaža, odnosno bruto i neto tonaža broda.
Svjedočanstvo o baždarenju, odnosno međunarodno svjedočanstvo o baždarenju prestaje da važi kad se zbog prepravki izvršenih na brodu mijenja njegova bruto ili neto registarska tonaža, odnosno bruto ili neto tonaža broda.




Registar teretnog uređaja 
Član 71
Brod koji je opremljen uređajima za ukrcavanje i iskrcavanje tereta mora da ima registar teretnog uređaja.
Sastavni deo registra teretnog uređaja iz stava 1 ovog člana, čine uverenja o ispitivanju tih uređaja i njihove opreme.




Svjedočanstvo o deratizaciji 
Član 72
Brod koji obavlja međunarodna putovanja, a bio je zagađen glodarima (miševima i pacovima), mora da ima svjedočanstvo o deratizaciji.
Brod koji obavlja međunarodna putovanja, a nije bio zagađen glodarima, mora da ima svjedočanstvo o oslobođenju od deratizacije, kojim se dokazuje se da je brod za određeno vrijeme, koje je utvrđeno u svjedočanstvu, oslobođen od vršenja deratizacije.
Svjedočanstvo o deratizaciji i svjedočanstvo o oslobođenju od deratizacije izdaje Lučka kapetanija.





Važenje svjedočanstva 
                                                              Član 73
Svjedočanstvo o sposobnosti putničkog broda za plovidbu, svjedočanstvo o sigurnosti putničkog broda, svjedočanstvo o sigurnosti nuklearnog putničkog broda, svjedočanstvo o sigurnosti nuklearnog teret nog broda, svjedočanstvo o sigurnosti radio-telegrafskog uređaja teretnog broda i svjedočanstvo o sigurnosti radio-telefonskog uređaja teretnog broda izdaje se na period od  najduže godinu dana.
Svjedočanstvo o sigurnosti opreme teretnog broda izdaje se na period od pet godina, pod uslovom da se po isteku jedne godine od dana izdavanja svjedočanstva izvrši kontrolni pregled broda.
Svjedočanstvo o sposobnosti teretnog broda za plovidbu, svjedočanstvo o sigurnosti konstrukcije teretnog broda, međunarodno svjedočanstvo o teretnoj liniji i međunarodno svjedočanstvo o oslobađanju od odredaba Međunarodne konvencije o teretnim linijama, izdaje se na četiri ili najduže na pet godina saglasno tehničkim pravilima priznate organizacije, pod uslovom da se u obimu i rokovima unutar važenja svjedočanstva vrše kontrolni pregledi broda.
Svjedočanstava iz st. 1 do 3 ovog člana, osim međunarodnog svjedočanstva o teretnoj liniji, svjedočanstva o sigurnosti konstrukcije teretnog broda izdatog s rokom važenja od pet godina, međunarodnog svjedočanstva o oslobađanju od odredaba Međunarodne konvencije o teretnim linijama, svjedočanstva o sigurnosti nuklearnog putničkog broda i svjedočanstva o sigurnosti nuklearnog teretnog broda, može se na zahtjev vlasnika broda, brodara ili zapovjednika broda produžiti, bez vršenja pregleda, najduže za 30 dana.
Izuzetno od odredaba st. 1 do 3 ovog člana, važenje svjedočanstva može se produžiti najduže za pet meseci, i to:
1) svjedočanstva o sigurnosti konstrukcije teretnog broda, odnosno svjedočanstva o sposobnosti broda za plovidbu izdatog sa rokom važenja od četiri godine, svjedočanstva o sigurnosti opreme teretnog broda, svjedočanstva o sigurnosti radio-telegrafskog uređaja teretnog broda i svjedočanstva o sigurnosti radio-telefonskog uređaja teretnog broda, pod uslovom da se brod nalazi na putovanju van unutrašnjih morskih voda  i teritorijalnog mora Crne Gore, ali to produženje prestaje da važi kad brod uplovi u prvu crnogorsku luku ili bilo koju drugu luku;
2) međunarodnog svjedočanstva o teretnoj liniji i međunarodnog svjedočanstva o oslobađanju od odredaba Međunarodne konvencije o teretnim linijama, ako se poslije redovnog pregleda broda, izvršenog prije isteka važenja izdatog svjedočanstva, brodu ne može izdati novo.
Svjedočanstvo o oslobađanju od odredaba Međunarodne konvencije o teretnim linijama traje najduže do isteka roka važenja odgovarajućeg svjedočanstva o sigurnosti. Ako je međunarodno svjedočanstvo o oslobađanju od odredaba te konvencije izdato za preduzimanje jednog određenog putovanja, ono važi samo za to putovanje.
Dodatak svjedočanstva o sigurnosti konstrukcije teretnog broda i dodatak svjedočanstva o sigurnosti opreme teretnog broda traje najduže do isteka roka važenja odgovarajućeg svjedočanstva o sigurnosti.
 Privremeno svjedočanstvo o sposobnosti teretnog pomorskog broda za prevoz putnika traje za ono vrijeme koje je navedeno u svjedočanstvu, a najduže do isteka roka važenja svjedočanstva o sposobnosti broda za plovidbu.
Svjedočanstvo o sposobnosti broda za obavljanje probne vožnje izdaje se na period od 30 dana. 
Važenje registra teretnog uređaja potvrđuje se godišnjim kontrolnim pregledom, a obnavlja se svake četiri godine ili najduže pet godina - redovnim pregledom.






Izuzeće
Član 74
Brodu na koji se primenjuje Međunarodna konvencija o teretnim linijama, a koji obavlja međunarodna putovanja između crnogorskih luka i luka susjednih zemalja, u skladu sa sporazumom vlada zemalja u kojima se te luke nalaze, Organ uprave izdaje odgovarajuću ispravu kojom se utvrđuje koje se odredbe te konvencije ne odnose na taj brod, s obzirom na prirodu zaštićenosti i uslova plovidbe između tih luka. Organ uprave će izdati ispravu ako smatra neopravdanim ili nesprovodljivim da se na brod koji obavlja takva putovanja primenjuju odredbe konvencije.
Prestanak važenja svjedočanstava
Član 75
Svjedočanstvo o sposobnosti broda za plovidbu, svjedočanstvo o sigurnosti putničkog broda, svjedočanstvo o sigurnosti nuklearnog putničkog broda, i svjedočanstvo o sigurnosti nuklearnog teretnog broda prestaju da važe ako im je istekao rok važenja ili ako se brod nije podvrgao kontrolnom pregledu, i kad bilo koji deo broda pretrpi havariju, ili se otkriju neki nedostaci na bilo kojem delu broda, što je od bitnog uticaja na njegovu sposobnost za plovidbu, ili se na bilo kojem delu broda vrše popravke, obnova ili prepravke.
Svjedočanstvo o sigurnosti konstrukcije teretnog broda, svjedočanstvo o baždarenju, međunarodno svjedočanstvo o baždarenju, svjedočanstvo o sigurnosti opreme teretnog broda, svjedočanstvo o sigurnosti radio-telegrafskog uređaja teretnog broda, svjedočanstvo o sigurnosti radio-telefonskog uređaja teretnog broda, međunarodno svjedočanstvo o teretnoj liniji i međunarodno svjedočanstvo o oslobađanju od odredaba Međunarodne konvencije o teretnim linijama prestaju da važe i onda kad brod pretrpi havariju na delu na koji se odnosi svjedočanstvo, ili kad se otkriju neki nedostaci na tom delu broda, ili se vrše veće popravke, obnova ili prepravke tog dela broda.
Knjiga stabiliteta  i isprave i knjige za 

brod za prevoz rasutog, hlađenog ili opasnog tereta
Član 76
Brod dužine najmanje 24 metra, kao i putnički brod moraju da imaju knjigu stabiliteta.
Brodu koji prevozi rasuti, hlađeni ili opasni teret mora da bude utvrđena sposobnost za prevoz takvih tereta.
Brodu iz stava 1 ovog člana čija je sposobnost za prevoz utvrđena, izdaju se odgovarajuće isprave, odnosno knjige, i to:
1) uverenje o sposobnosti broda za krcanje rasutog tereta - teretnom brodu sposobnom za prevoz rasutog tereta;
2) uverenje o sposobnosti broda za krcanje hlađenog tereta - teretnom brodu sposobnom za prevoz hlađenog tereta;
3) uverenje o sposobnosti broda za krcanje upakovanog opasnog tereta - teretnom brodu sposobnom za prevoz upakovanog opasnog tereta;
4) uverenje o sposobnosti broda za krcanje krutog rasutog opasnog tereta - teretnom brodu sposobnom za prevoz krutog rasutog opasnog tereta.
Ispravama, odnosno knjigom iz stava 2 ovog člana potvrđuje se da brod ispunjava uslove propisane za prevoz tečnog, hlađenog ili opasnog tereta - radi zaštite broda, lica na brodu, tereta i životne sredine. 
Isprave o sigurnosti nuklearnih uređaja na brodu
Član 77
Isprave o sigurnosti nuklearnih uređaja na brodu mora da ima svaki nuklearni brod.
Ispravama o sigurnosti nuklearnih uređaja na brodu dokazuje se da brod ne ispušta nikakva nedopuštena zračenja u plovidbi ili u luci opasna za posadu, putnike ili stanovništvo, plovne puteve, hranu i zalihe vode.
Isprave o sigurnosti nuklearnih uređaja na brodu izdaje proizvođač tih nuklearnih uređaja.
Isprave iz st. 1 do 3 ovog člana ovjerava Organ uprave.




Priručnik o rukovanju nuklearnim uređajima 
Član 78
Priručnik o rukovanju nuklearnim uređajima mora da ima svaki nuklearni brod.
Priručnik o rukovanju nuklearnim uređajima sadrži podatke i uputstva potrebna za rukovanje nuklearnim uređajima.
Priručnik o rukovanju nuklearnim uređajem izdaje proizvođač tog nuklearnog uređaja.
Priručnik iz stava 1 ovog člana ovjerava Organ uprave.




Pomorski brod koji ima posadu 
Član 79

Brod koji ima posadu mora da ima:
1) svjedočanstvo o primjeni propisanih mjera i normativa zaštite pri radu na brodu;
2) uverenje o periodičnim ispitivanjima hemijskih i bioloških štetnosti mikroklime na mestima rada i u radnim prostorijama broda;
3) uverenje o periodičnom ispitivanju ispravnosti uređaja za rad sa teretom.
Isprave iz stava 1 tač. 1 i 2 ovog člana, ako je to potrebno, mora da ima i svaki brod bez posade.
Ispravama iz stava 1 tač. 1 do 3  ovog člana potvrđuje se da su primijenjene propisane mere i normativi zaštite pri radu na brodu u skladu sa propisima o zaštiti pri radu na brodu i tehničkim pravilima.
Rok važenja isprava iz stava 1 ovog člana određuje se tehničkim pravilima Organa uprave.




Knjiga pregleda i nadzora 
Član 80
Brod mora da ima knjigu pregleda i nadzora.
U knjigu pregleda i nadzora Organ uprave ili Lučka kapetanija, kad vrši nadzor nad brodom, upisuju podatke o izvršenom nadzoru,  utvrđene nedostatke  i naloge izdate radi njihovog otklanjanja.





Brodski dnevnik
Član 81
Brod preko 50 GT i brod koji ima pogonski mašinski uređaj snage na osovini od najmanje 110 kilovata, s obzirom na njegovu tonažu, dužan je da vodi brodski dnevnik.





Dnevnik mašine 
Član 82
Brod na mehanički pogon preko 50 GT koji ima pogonski mašinski uređaj snage na osovini od najmanje 110 kilovata, dužan je da vodi dnevnik mašine.
Zdravstveni dnevnik
Član 83
Brod u dugoj plovidbi i u velikoj obalnoj plovidbi, kao i drugii brod preko 400 GT, dužan je da vodi zdravstveni dnevnik.
Radio-dnevnik
Član 84
Brod i čamac koji moraju da imaju radio-uređaj dužan je da vodi radio-dnevnik.
Izuzetno od odredbe stava 1 ovog člana, radio-dnevnik nije dužan da vodi čamac za spasavanje koji pripada brodu.
Knjiga tereta
Član 85
Brod preko 100 GT koji prevozi teret dužan je da vodi knjigu tereta.
Izdavanje isprava i knjiga
Član 86
Isprave i knjige iz čl. 69, 70, 71, 72, 73, 79, 80 i 83 ovog zakona izdaje Organ uprave. 

VII. PLUTAJUĆI OBJEKAT I NEPOMIČNI POMORSKI OBJEKAT  
Utvrđivanje sposobnosti za upotrebu plutajućeg objekta i
nepomičnog pomorskog objekta
Član 87
Plutajući i nepomični pomorski objekat je sposoban za upotrebu ako ispunjava uslove propisane ovim zakonom i Tehničkim pravilima koji se odnose na:
1) sigurnost ljudskih života, objekta i imovine;
2) sprječavanje zagađivanja mora u skladu sa posebnim zakonom; 
3) zaštitu na radu, smještaj posade i drugih lica na objektu;
4) sigurnost uređaja za rukovanje teretom;
5) obavljanje namjenske djelatnosti.
Pored uslova iz stava 1 ovog člana plutajući i nepomični pomorski objekat je sposoban za upotrebu ako:
1) ima najmanje propisani broj članova posade i stručnih radnika koji objekat mora da ima za sigurnu upotrebu;
2) je smještaj i broj drugih lica na objektu u skladu sa odredbama i uslovima navedenim u ispravama, zapisima, knjigama i odobrenoj tehničkoj dokumentaciji;
3) je teret na objektu složen, raspoređen i obezbijeđen u skladu sa  uslovima navedenim u ispravama, zapisima, knjigama i odobrenoj tehničkoj dokumentaciji objekta;
4) je sigurno privezan, usidren, položen na morsko dno, odnosno dijelom ili potpuno ukopan u morsko dno.
Ako se plutajući ili nepomični pomorski objekat postavlja ili upotrebljava u unutrašnjim morskim vodama ili teritorijalnom moru Crne Gore, pored uslova  iz st.1 i 2 ovog člana, mora da ispunjava  uslove koji se odnose na zaštitu mora od zagađivanja i uslove predviđene prostornim planom.
Ministarstvo će propisati najmanji broj i stručnu osposobljenost stručnih radnika na plutajućim i nepomičnim pomorskim objektima. 


Utvrđivanje sposobnosti plutajućih i nepomičnih pomorskih objekata
Član 88
Za utvrđivanje sposobnosti plutajućih i nepomičnih pomorskih objekata iz člana 87 stav 1 ovog zakona, primjenjuju se odredbe čl. 42 do 49, ovog zakona. 
Baždarenje plutajućeg objekta i nepomičnog pomorskog objekta
Član 89
Baždarenje plutajućih objekta vrši se u skladu  čl. 57 do 60 ovog zakona. 


Isprave, zapisi i knjige plutajućeg objekta i nepomičnog pomorskog objekta
Član 90
Za isprave, zapise i knjige plutajućeg i nepomičnoga pomorskog objekta primjenjuju  se odredbe čl. 61-90 ovog zakona.


Postavljanje plutajućeg objekta i nepomičnog pomorskog objekta
Član 91
Nepomični pomorski i plutajući objekti koji se postavljaju u unutrašnjim morskim vodama i teritorijalnom moru Crne Gore, postavljaju se shodno  važećim prostornim planovima .
U postupku izdavanja dozvola predviđenih prostornim planom nadležni organ je dužan pribaviti saglasnost Lučke kapetanije.
Ukoliko se plutajući i nepomični pomorski objekat privezuje, sidri, polaže ili ukopava na području luke, pored saglasnosti iz stava 2 ovog člana, potrebna je i saglasnost organa uprave nadležnog za luke. 


Upis u upisnik plutajućih objekata i nepomičnih pomorskih objekata
Član 92
Plutajući objekti i nepomični pomorski objekti upisuju se u upisnik plutajućih objekata i nepomičnih pomorskih objekata koje vodi Lučka kapetanija na čijem području se postavlja. 
Upis plutajućih objekta i nepomičnih pomorskog objekta vrši se u skladu sa čl --------- ovog zakona.





Isprave za upis

Član 93
Pored dozvole i saglasnosti iz člana 91 ovog zakona za prvi upis plutajućeg i nepomičnog pomorskog objekta potrebno je priložiti i slijedeće isprave:
1)     Isprava sa kojom se dokazuje pravo svojine na objekat,
2)     Izvod iz sudskog registra o registraciji kod nadležnog suda, ili druga isprava sa kojom se dokazuje ko je vlasnik ovog objekta, a za objekat u svojini građana – isprava kojom se dokazuje da je vlasnik crnogorski državljanin,
3)   Isprava o tehničkim podacima objekta radi njegovog upisa u upisnik objekata koju izdaje Organ uprave,
5)     Isprava sa kojom se određuje pozivni znak objekta prema Međunarodnom signalnom pravilniku, ako objekat takav znak mora da ima,
6)     Isprava o drugim podacima koji se unose u list A uloška glavne knjige upisnika objekata,
7)     Potvrda od organa koji vodi strani upisnik objekata, sa kojom se dokazuje da je objekat brisan iz tog upisnika, ako se taj objekat prenosi iz stranog upisnika u Crnogorski upisnik objekata.
Dozvola i saglasnost iz stava 1 ovog člana, se prilaže u slučaju promjene mjesta priveza, odnosno sidrenja objekta.


Oznaka plutajućeg objekta i nepomičnog pomorskog objekta
Član 94
Oznaka plutajućeg objekta i nepomičnog pomorskog objekta sastoji se od prva dva slova  sjedišta Lučke kapetanije kod koje je izvršen upis plutajućih  i nepomičnih pomorskih objekta i rednog broja iz tog upisnika.
Oznaku  iz stava 1 ovog člana rješenjem određuje nadležna Lučka kapetanija.
VIII. ČAMAC 
Utvrđivanje sposobnosti za plovidbu čamca 
Član 95
Sposobnost za plovidbu čamca na zahtjev vlasnika, odnosno nosioca prava korišćenja čamca utvrđuje Organ uprave u skladu sa ovim zakonom i tehničkim pravilima.

Tehnička pravila iz stava 1 ovog člana utvrđuje MInistarstvo.

Pregled čamca

Član 96

Sposobnost za plovidbu čamca utvrđuje se osnovnim, redovnim i vanrednim pregledom.

Za vršenje pregleda iz stava 1 ovog člana plaća se naknada.

Visinu naknade iz stava 2 ovog člana propisuje Ministarstvo.

Osnovni pregled

Član 97

Osnovni pregled čamca vrši se prije upisa čamca u upisnik čamaca, kao i poslije svake prepravke, odnosno popravke čamca.

Osnovnim pregledom čamca provjeravaju se kvalitet izrade konstrukcije trupa, plovna svojstva čamca, sredstva i oprema čamca.

Redovni pregled

Član 98

Redovnim pregledom čamca utvrđuje se stanje trupa i opreme čamca. 

Pregled iz stava 1 ovog člana vrši se jednom godišnje.
Izuzetno od stava 2 ovog člana, redovni pregled čamca koji služi za lične ili rekreativne potrebe vrši se jednom u pet godina.

Vanredni pregled

Član 99
Vanredni pregled čamca za rafting vrši se u slučaju nezgode čamca, kao i u slučaju opravdane sumnje da čamac ne ispunjava propisane uslove u pogledu sposobnosti za plovidbu.

Lice koje upravlja čamcem koji je pretrpio nezgodu dužno je da o tome, u roku od 48 časova od časa nastanka nezgode, Kapetaniji podnese prijavu sa dozvolom za plovidbu čamca.

Izuzetno od stava 2 ovog člana, prijava o nezgodi čamca, u opravdanim slučajevima, može se podnijeti u roku od 48 časova po prestanku okolnosti koje su bile razlog za nepodnošenje prijave.
Obrazac i sadržaj prijave iz stava 2 ovog člana propisuje Ministarstvo.

Oprema

Član 100
Najveći dozvoljeni broj lica koji se smije ukrcati na čamac, kao i opremu koju mora imati čamac utvrđuje Uprava, u skladu sa tehničkim pravilima.

Potvrda o sposobnosti za plovidbu čamca za rafting

Član 101
Nakon izvršenog pregleda kojim je utvrđeno da je čamac sposoban za plovidbu, Uprava izdaje potvrdu o sposobnosti čamca za plovidbu.

Sadržaj i obrazac potvrde iz stava 1 ovog člana propisuje Ministarstvo.

Upis čamca u upisnik

Član 102
Čamac koji ispunjava uslove utvrđene ovim zakonom upisuje u upisnik čamaca (u daljem tekstu: upisnik) Kapetanija na čijem se području pružaju usluge raftinga, odnosno obavlja rafting za lične ili rekreativne potrebe.

U upisnik se upisuje čamac čiji je vlasnik privredno društvo, pravno ili fizičko lice, sportski klub ili preduzetnik, koji ima sjedište, odnosno prebivalište u Crnoj Gori, kao i strano pravno, odnosno fizičko lice koje je registrovano, odnosno ima boravište u Crnoj Gori.

U upisnik se ne može upisati čamac koji je upisan, odnosno evidentiran u strani upisnik čamaca, odnosno stranu evidenciju čamaca.

Način upisa čamca

Član 103
Čamac upisuje se u upisnik na zahtjev vlasnika, odnosno nosioca prava korišćenja čamca, koji se podnosi Kapetaniji.

Uz zahtjev iz stava 1 ovog člana prilaže se dokumentacija:

1) isprava kojom se dokazuje svojina, odnosno pravo korišćenja čamca (kupoprodajni ugovor, račun o kupovini, ugovor o zakupu čamca, carinska deklaracija, izjava o svojini na čamcu ovjerena u skladu sa zakonom u slučaju kada ne postoji druga isprava kojom se dokazuje svojina);

2) potvrda o sposobnosti čamca za plovidbu;

3) potvrda nadležnog organa strane države koji vodi upisnik, odnosno drugu evidenciju čamaca da je čamac brisan iz upisnika, odnosno evidencije;

4) polisa osiguranja vlasnika čamca od odgovornosti za štetu pričinjenu trećim licima, kao i polisa osiguranja korisnika usluge.

Dokumentacija iz stava 2 ovog člana prilaže se u originalu ili ovjerenoj kopiji.

Ukoliko je dokument iz stava 2 ovog člana izdat na stranom jeziku, prilaže se ovjereni prevod dokumenta.

Rješenje o upisu i dozvola za plovidbu

Član 104
Čamac za koji je podnesena dokumentacija iz člana 103 ovog zakona upisuje se u upisnik. 

Upis čamca vrši se na osnovu rješenja o upisu čamca.

Na osnovu rješenja iz stava 2 ovog člana Kapetanija izdaje dozvolu za plovidbu čamca.

Dozvola za plovidbu za čamac kojim se obavlja turistička djelatnost izdaje se sa rokom važenja do 1. oktobra tekuće godine, a za čamac za lične ili rekreativne potrebe, na period od pet godina.

Vlasnik, odnosno nosilac prava korišćenja čamca koji je upisan u upisnik dužan je da o promjeni podataka iz člana 16 ovog zakona, u pisanoj formi, obavijesti Kapetaniju, u roku od 30 dana od dana nastanka promjene podatka.

Sadržaj dozvole za plovidbu

Član 105
Dozvola za plovidbu čamca naročito sadrži:

1) naziv organa koji izdaje dozvolu;

2) redni broj;

3) ime, prezime i prebivalište, odnosno naziv i sjedište vlasnika čamca;

4) datum izdavanja i broj potvrde o sposobnosti za plovidbu čamca za rafting;

5) podatke o dozvoljenom broju lica na čamcu;

6) podatke o oznaci i tehničkim karakteristikama čamca (materijal, dimenzije, i sl.);

7) datum i mjesto izdavanja dozvole i rok važenja dozvole.

Bliži sadržaj i obrazac dozvole iz stava 1 ovog člana propisuje Ministarstvo.

Brisanje čamca iz Upisnika

Član 106
Brisanje čamca iz upisnika vrši se na zahtjev vlasnika čamca ili po službenoj dužnosti.

Kapetanija će donijeti rješenje o brisanju čamca iz upisnika, ako:

1) čamac bude povučen iz plovidbe;

2) protekne više od šest mjeseci od dana isteka roka na koji je izdata dozvola za plovidbu čamca za rafting kojim se obavlja turistička djelatnost;

3) protekne 30 dana od dana isteka roka na koji je izdata dozvola za plovidbu čamca za rafting za lične ili rekreativne potrebe;

4) se čamac upiše u strani upisnik;

5) se utvrdi da čamac nije sposoban za plovidbu;

6) čamac bude uništen.

Smatra se da je čamac uništen ako je pretrpio nezgodu koja je prouzrokovala oštećenja koja se ne mogu sanirati.
Vlasnik čamca dužan je da, u roku od 15 dana od dana nastupanja okolnosti iz stava 2 tač. 1 i 6 ovog člana, Kapetaniji podnese zahtjev za brisanje čamca iz upisnika.

Uz zahtjev za brisanje čamca iz upisnika prilažu se isprave kojima se dokazuje osnovanost zahtjeva.

Čamac će se brisati iz upisnika po službenoj dužnosti, protekom roka iz stava 2 tač. 2 i 3 ovog člana.

Upisnik

Član 107
Upisnik je javna knjiga, a izvod iz upisnika ima dokaznu snagu javne isprave.

Sadržaj upisnika

Član 108
Upisnik se sastoji od knjige upisnika i zbirke isprava. 
Knjiga upisnika se sastoji od uložaka.

Svaki čamac upisuje se u posebni uložak knjige upisnika.

Uz upisnik se vodi i imenik vlasnika čamaca upisanih u knjigu upisnika (u daljem tekstu: imenik).

Knjiga upisnika

Član 109
Uložak knjige upisnika sastoji se od dva lista, u koje se upisuje naročito:

1) oznaka i ime čamca;

2) kapetanija upisa;

3) tehničke karakteristike čamca (materijal, dimenzije, dozvoljeni broj lica i sl.);

4) datum upisa;

5) ime, prezime i prebivalište, odnosno naziv i sjedište vlasnika čamca;

6) podaci o obavljenom pregledu;

7) podaci o promjeni svojine na čamcu.

Zbirka isprava

Član 110
Zbirka isprava sadrži isprave na osnovu kojih je izvršen upis čamca u upisnik (potvrda o sposobnosti čamca za rafting za plovidbu i druge isprave o čamcu).

Imenik

Član 111
Imenik sadrži ime, prezime i prebivalište, odnosno naziv i sjedište vlasnika čamca i oznaku čamca.

Imenik se vodi na propisanom obrascu, po abecednom redu.

Obrasci

Član 112
Bliži sadržaj i način vođenja upisnika i obrasce upisnika i imenika propisuje Ministarstvo.

Oznaka i ime čamca 

Član 113
Svaki čamac mora imati oznaku čamca, a može imati i ime.

Oznaka čamca sastoji se od dva slova i broja, koji označavaju ime kapetanije upisa, odnosno ispostave i redni broj pod kojim je čamac upisan u upisnik.

Ime čamca iz stava 1 ovog člana određuje vlasnik čamca.

Bliži sadržaj i obrazac oznake iz stava 2 ovog člana i način označavanja čamca propisuje Ministarstvo.

Obavezne isprave u čamcu

Član 114
U čamcu kojim se obavlja turistička djelatnost, za vrijeme pružanja usluga, mora se nalaziti odobrenje za obavljanje djelatnosti, dozvola za plovidbu čamca, sertifikat o stručnoj osposobljenosti lica koje upravlja čamcem (u daljem tekstu: vođa čamca) i ovjerena lista korisnika usluga raftinga.

Čamac mora imati na vidnom mjestu trajno istaknutu pločicu sa podacima o dozvoljenom broju lica koja mogu biti ukrcana na čamac, čiji oblik i dimenzije propisuje Ministarstvo.

U čamcu za lične ili rekreativne potrebe, za vrijeme plovidbe, mora se nalaziti dozvola za plovidbu čamca za rafting, sertifikat o stručnoj osposobljenosti vođe čamca i ovjerena lista lica na čamcu.

Zastava

Član 115
Čamac  može da istakne zastavu državne pripadnosti.

Strani čamac, ukoliko ističe zastavu svoje državne pripadnosti, mora da istakne i zastavu Crne Gore.

Baždarenje čamca 
Član 116
Baždarenje čamca obavlja Organ uprave prije upisa čamca u upisnik čamaca  .
Baždarenje se obavlja u skladu sa tehničkim pravilima koja utvrđuje Ministarstvo. 
Ako se prepravkom mijenja tonaža, odnosno istisnina čamca vrši se ponovno baždarenje.
IX. POSADA BRODA
Lica koja sačinjavaju posadu
Član 117
Posadu broda čine lica ukrcana za izvršavanje poslova na brodu koja su upisana  u popis posade.
Minimalni broj članova posade
Član 118
Za vršenje poslova kojima se obezbjeđuje plovidba, brod mora da ima odogovarajući broj članova posade sa propisanom stručnom spremom.
Minimalni broj članova posade potreban za sigurnu plovidbu koji mora da ima brod propisuje Ministarstvo.
Ovlašćenje o osposobljenosti, odnosno posebnoj osposobljenosti
Član 119
Član posade broda crnogorske državne pripadnosti koji vrši poslove kojima se obezbjeđuje plovidba, može da bude lice koje ima najmanje 16 godina života, koje je steklo odgovarajuće zvanje i koje za vršenje poslova tog zvanja na brodu ima odgovarajuće ovlašćenje, kao i pripravnik za sticanje zvanja.
.
Zvanje članova posade brodova crnogorske državne pripadnosti stiče se polaganjem odgovarajućeg ispita za određeno zvanje.
Pored ovlašćenja za vršenje poslova odgovarajućeg zvanja iz stava 2 ovog člana, članovi posade mogu sticati posebna ovlašćenja.
Posebna ovlašćenja iz stava 3 ovog člana stiču se polaganjem odgovarajućeg ispita.
Zvanje, uslove i način sticanja zvanja i ovlašćenja članova posade brodova trgovačke mornarice, kao i članova posade ribarskih brodova, obuku, program stručnog ispita, način polaganja ispita za sticanje zvanja, kao i obrazac, sadržinu, način izdavanja i način vođenja registra izdatih ovlašćenja propisuje Ministarstvo.
Priznavanje ovlašćenja o osposobljenosti
Član 120
Ovlašćenja o osposobljenosti, odnosno posebnoj osposobljenosti članova posade brodova koja su izdata od strane država članica Evropske unije priznaju se u Crnoj Gori.
Priznavanje iz stava 1 ovog člana vrši Ministarstvo ovjerom kojom se potvrđuje navedeno priznavanje.
Priznavanje ovlašćenja o osposobljenosti ograničeno je na poslove, funkcije i nivoe nadležnosti kako je u ovašćenju naznačeno.
Pomorac na upravljačkom nivou koji zatraži priznavanje ovlašćenja o osposobljenosti mora da stekne odgovarajuči nivo znanja koje je potrebno za adekvatno obavljanje njegovih dužnosti.
Ovlašćenja o osposobljenosti, odnosno posebnoj osposobljenosti članova posade brodova koja su izdata od strane država koja nije članica Evropske unije priznaje se pod uslovom da ta država podnese zahtjev za priznavanje njenih ovlašćenja Evropskoj komisiji.
Obuka za sticanje ovlašćenja
Član 121
Obuku za sticanje ovlašćenja o osposobljenosti, odnosno posebnoj osposobljenosti članova posade brodova vrši centar za obuku pomoraca, odnosno ovlašćena pomorska školska ustanova  (u daljem tekstu: Centar za obuku), na osnovu odobrenja koje izdaje Ministarstvo.
Centar za obuku utvrđuje da li kandidat za pristupanje obuci ispunjava propisane uslove za sticanje određenog ovlašćenja o osposobljenosti, odnosno posebnoj osposobljenosti.
Centar za obuku izdaje potvrdu kandidatu da je završio obuku, odnosno posebnu obuku na obrascu koji propisuje Ministarstvo.
Odobrenje za obavljanje poslova obuke
Član 122
Odobrenje iz člana 119 ovog zakona može se izdati samo pravnom licu koje je registovano u Crnoj Gori za obavljanje djelatnosti obuke kadrova u pomorskoj plovidbi koje priloži dokaz od priznate organizacije da ispunjava standarde propisane Međunarodnom konvencijom o standardima za obuku, izdavanje uverenja i vršenju brodske straže pomoraca.
Centar za obuku pored dokaza da ispunjava uslove iz stave 1 ovog člana mora da dostavi i plan i program djelatnosti za period za koji je podnio zahtjev za obavljanje djelatnosti.
Podnosilac zahtjeva za dobijanje odobrenja iz stave 1 ovog člana dužan je da dostavi Ministarstvu dokaz da uredno izvršava sve finansijske obaveze prema Crnoj Gori, da protiv njega nije pokrenut stečani postupak ili postupak likvidacije, kao i da se protiv odgovornih lica ne vodi krivični postupak za djela iz oblasti privrednog kriminala.
Sistem standarda kvaliteta
Član 123
Centar za obuku iz člana 121 ovog zakona mora da ispunjava sistem standrada kvaliteta u skladu sa zahtejvima Međunarodne konvencije o standardima za obuku, izdavanje uverenja i vršenju brodske straže pomoraca i da primjenjuje međunarodne i domaće propise kojima je uređena pomorska plovidba.
Prestanak odobrenja za obavljanje poslova obuke
Član 124
Odobrenje za obavljanje poslova Centra za obuku prestaje:
1)     istekom vremena na koje je dato;
2)     likvidacijom pravnog lica koje je dobilo odobrenje, ako pravni sljedbenici ne zatraže da odobrenje ostane na snazi u roku od 30 dana od likvidacije pravnog lica – korisnika odobrenja;
3)     oduzimanjem odobrenja od strane Ministarstva;
4)     sporazumnim raskidom.
Odluku o prestanku odobrenja donosi Ministarstvo.
Odluka o oduzimanju odobrenja
Član 125
Ministarstvo će donijeti odluku o oduzimanju odobrenja ako utvrdi da Centar za obuku:
1)     ne ispunjava standard propisan Međunarodnom konvencijom o standardima za obuku, izdavanje uverenja i vršenju brodske straže pomoraca;
2)     ne zadovoljava uslove na osnovu kojeg mu je izdato odobrenje;
3)     ako vrši obuke koje nijesu obuhvaćene odobrenjem;
4)     ako nije započeo sa vršenjem određenih obuka u roku određenom u odobrenju.
U slučajevima iz stave 1 ovog člana, Ministarstvo će prije oduzimanja odobrenja upozoriti Centar za obuku i pozvati ga da se pismeno izjasni o razlozima nepoštovanja odredbi odobrenja, nakon čega određuje rok za otklanjanje nedostataka, a ako ne postupi u roku koji je odredilo Ministarstvo, Ministarstvo će mu oduzeti odobrenje.
Odluka o oduzimanju odobrenja bez prethodnog pozivanja
Član 126
Ministarstvo će odluku o oduzimanju odobrenja Centru za obuku donijeti bez prethodnog pozivanja da postupi u skladu sa odredbama člana 125 stav 2 ako je isti prestao da obavlja obuke za koje je dobio odobrenje.
Ispit za sticanje ovlašćenja
Član 127
Ispit za sticanje ovlašćenja podnosioci zahtjeva polažu pred Komisijom za sticanje ovlašćenja koju imenuje Ministarstvo.
Uz zahtejv za polaganje ispita iz stava 1 ovog člana, kandidat je dužan dostaviti dokaze o identitetu, stručnoj spremi, završenoj obuci ili posebnoj obuci, propisanoj za sticanje određenog ovlašćenja, odgovarajućem plovidbenom stažu i druge dokaze utvrđene propisom Ministarstva.
Lučka kapetanija nakon dobijanja zahtjeva sa potrebnim dokazima iz stava 2 ovog člana, utvrđuje ispunjenost uslova za polaganje ispita pred Komisijom za sticanje ovlašćenja, vremenu i mjestu polaganja ispita, o čemu donosi zaključak.
Lučka kapetanija će, ukoliko nijesu ispunjeni uslovi iz stava 2 ovog člana donijeti rešenje o odbijanju zahtjeva na koji podnosilac zahtjeva ima pravo žalbe Ministarstvu u roku od osam dana od dana prijema rešenja.
Komisija za sticanje ovlašćenja
Član 128
Komisiju za sticanje ovlašćenja čine predsjednik i najmanje dva stalna člana.
U radu Komisije za sticanje ovlašćenja po potrebi učestvuju i povremeni članovi, koji se angažuju sa liste koju utvrđuje Ministarstvo. 
Članovima Komisije za sticanje ovlašćenja pripada naknada. 
Postupak i način sprovođenja ispita, ovlašćenja i uslove koje mora da ispunjavaju članovi Komisije za sticanje ovlašćenja, način rada, druga pitanja  od značaja za rad Komisije za sticanje ovlašćenja, kao i visinu naknade iz stava 3 ovog člana propisuje Ministarstvo. 
Izdavanje ovlašćenja o osposobljenosti, odnosno posebnoj osposobljenosti
Član 129
Na osnovu uvjerenja o položenom ispitu za sticanje ovlašćenja o osposobljenosti, odnosno posebnoj osposobljenosti izdatih od strane Komisije za sticanje ovlašćenja. Lučka kapetanija izdaje ovlašćenje o osposobljenosti, odnosno posebnoj osposobljenosti.
Uz zahtjev za izdavanje ovlašćenja iz stava 1 ovog člana prilaže se potreban broj fotografija i dokazi o:
1)     identitetu ;
2)     zdravstvenoj sposobnosti;
3)     stručnoj spremi, obuci ili posebnoj obuci propisanoj za sticanje određenog ovlašćenja;
4)     položenom ispitu za određeno ovlašćenje, ako je ispit propisan;
5)     odgovarajućem plovidbenom stažu;
6)     najvišem do tada stečenom zvanju u pomorstvu.
Ako Lučka kapetanija utvrdi da su ispunjeni uslovi iz stava 2 ovog člana izdaje odgovarajuće ovlašćenje, odnosno ako utvrdi da nijesu ispunjeni uslovi donosi rešenje o odbijanju zahtjeva.
Utvrđivanje zdravstvene sposobnosti
Član 130
Ovlašćenje o osposobljenosti za obavljanje poslova na brodu može se izdati licu koje je tjelesno i duševno sposobno da obavlja poslove na brodu, i nije zavisno o opojnim drogama i alkoholu, što se utvrđuje osnovnim i periodičnim ljekarskim pregledom.
Utvrđivanje zdravstvene sposobnosti vrše zdravstvene ustanove koje ispunjavaju uslove u pogledu opreme i stručnog kadra.
Uslove iz  stava 2 utvrđuje organ državne uprave nadležan za poslove zdravlja.
Način, uslovi, obim i sadržaj utvrđivanja zdravstvene sposobnosti članova posade pomorskih objekata propisuje organ državne uprave nadležan za poslove zdravlja uz saglasnost ministarstva.
Vršenje poslova u skladu sa pravilima navigacije
Član 131
Član posade mora da vrši poslove na brodu u skladu sa pravilima navigacije, na način koji omogućava sigurnost saobraćaja, koji ne oštećuje brod ili teret na njemu, i ne ugrožava sigurnost putnika na brodu ili ostalih članova posade i životnu sredinu od zagađivanja opasnim i štetnim materijama (uljem, otpacima tekućih goriva i njihovim mešavinama, otpadnim vodama i drugim otpadnim materijama, kao i radioaktivnim ili sličnim otpacima) od strane broda.
Sastav brodske straže
Član 132
Sastav brodske straže mora biti u svako vreme dovoljan i mora da odgovara posebnim okolnostima i uslovima u kojima se vrši straža (vreme, vidljivost, vodostaj, gustina saobraćaja i sl.).
Vršenje straže
Član 133

Član posade za vreme vršenja straže ne smije da napusti mjesto i prostoriju u kojoj se vrši straža bez odobrenja dežurnog oficira.
Oficiri straže za vreme trajanja straže ne smiju napuštati svoje mesto na straži.
Za vrijeme boravka broda na sidrištu, stalna straža u smjenama mora da se vrši na mostu i u mašinskom prostoru.
Kad je brod u luci, na njemu se mora nalaziti najmanje jedna trećina članova posade svake službe.
Na brodu iz stava 4 ovog člana, među članovima posade moraju se nalaziti po jedan oficir palube i stroja, a noću i brodska straža.
Način obavljanja straže na brodu propisuje Ministarstvo
Kormilarenje brodom
Član 134
U predjelima vrlo gustog saobraćaja, u uslovima ograničene vidljivosti i u svim ostalim opasnim plovidbenim situacijama kad se upotrebljava uređaj za automatsko kormilarenje treba da postoji mogućnost preuzimanja kormilarenja brodom od strane dežurnog oficira i kormilara.
Prebacivanje sa automatskog na ručno kormilarenje i obrnuto treba da izvrši dežurni oficir straže na mostu.
Pomorska knjižica i dozvola za ukrcavanje
Član 135
Kao član posade na brod može da se ukrca samo lice koje ima pomorsku knjižicu ili dozvolu za ukrcavanje.
Pomorska knjižica se izdaje državljaninu Crne Gore ukrcanom kao zapovjednik ili član posade plovnog objekta. 
 
Dozvola za ukrcanje se izdaje stranom državljaninu ili licu bez državljanstva ukrcanom kao član posade plovnog objekta.
Izdavanje pomorske knjižice i dozvole za ukrcavanje
Član 136
Pomorska knjižica i dozvola za ukrcanje izdaju se sa rokom važenja od 10 godina.
Pomorsku knjižicu izdaje Lučka kapetanija nadležna prema prebivalištu podnosioca zahtjeva, a dozvolu za ukrcavanje Lučka kapetanija nadležna prema boravištu odnosno privremenom  prebivalištu u Crnoj Gori za određeno područje Lučke kapetanije. 
Za državljane Crne Gore, kao i za strane državljane sa boravištem odnosno privremenim prebivalištem u Crnoj Gori izvan područja iz stava 2 ovog člana, za izdavanje pomorske knjižice odnosno dozvole za ukrcanje nadležna je ona Lučka kapetanija koja primi zahtjev za izdavanje pomorske knjižice ili dozvole za ukrcanje.
 
Za državljane Crne Gore s prebivalištem izvan Crne Gore, za izdavanje pomorske knjižice nadležna je  Lučka kapetanija koja primi zahtjev za izdavanje pomorske knjižice.
Način i postupak izdavanja i sadržaj obrasca pomorske knjižice i dozvole za ukrcavanje propisuje Ministarstvo.
Zloupotreba alkohola i droge
Član 137
Zapovjednik i član posade broda ne smije biti pod uticajem alkohola, opojnih druga ili drugih materija koje mijenjaju stanje svijesti.
Zapovjednik i član posade broda ne smije tokom obavljanja dužnosti na brodu imati više od 0,5 g/kg alkohola u krvi ili 0,25 mg/l alkohola u dahu.
Odredbe st. 1 i 2 ovog člana se primjenjuje i na zapovjednike i članove posade drugih plovnih objekata.
Povratno putovanje
Član 138
Ako član posade broda za vrijeme trajanja, odnosno prestanka radnog odnosa bude iskrcan sa broda van njegove luke ukrcavanja, odnosno ako brodar iskrca člana posade broda van mjesta u kome je sjedište brodara, brodar je dužan da mu obezbijedi povratak u luku njegovog ukrcavanja u kome je sjedište brodara, a ako je to predviđeno da mu se obezbijedi povratak u mesto prebavilišta, odnosno boravišta (u daljem tekstu: povratno putovanje).
Ako brodar ne obezbijedi povratno putovanje člana posade broda iz stava 1 ovog člana to putovanje iz inostranstva obezbijediće na teret brodara diplomatsko ili  konzularno predstavništvo Crne Gore. 
Troškove povratnog putovanja iz stava 1 ovog člana brodar ne smije naplatiti od člana posade broda u obliku avansa na početku zaposlenja ili iz zarade koju je dužan isplatiti članu posade broda, osim u slučaju težih povreda obaveza iz ugovora o radu od strane člana posade broda.
Troškovi povratnog putovanja
Član 139
Troškove povratnog putovanja člana posade broda snosi brodar.
Brodar ima pravo regresa za naplatu svih troškova povratnog putovanja od člana posade broda koji se bez dozvole iskrcao s broda i time svojom krivicom doveo do prestanka radnog odnosa, ili koji se iskrcao s broda zbog povrede ili oboljenja koje je sebi prouzrokovao namjerno ili usled grube nepažnje.
Troškovi povratnog putovanja člana posade broda obuhvataju troškove za stan, hranu kao i prevoz člana posade od momenta njegovog povratka u mjesto njegovog prebivališta, kao i neophodne troškove liječenja ako član posade broda nije zdravstveno sposoban za povratno putovanje.
Brodar je dužan da obezbijedi  da članovi posade na brodovima crnogorske državne pripadnosti imaju dostupne odredbe zakona koji se odnose na prava člana posade vezano za povratno putovanje i to na crnogorskom jeziku i engleskom jeziku..
Odgovarajući posao na brodu
Član 140
Povratno putovanje smatra se obezbijeđenim i ako je članu posade broda obezbijeđen odgovarajući posao na brodu koji plovi u luku njegovog ukrcavanja.
U slučaju iz stava 1 ovog člana članu posade pripada naknada za posao koji je obavljao na brodu.
Troškovi povratnog putovanja za strance
Član 141
Odredbe čl. 138-140 ovog zakona primjenjuju se i na strance koji su članovi posade crnogorskog broda.
Dužnosti člana posade
Član 142
Član posade broda dužan je da odmah obavijestiti neposrednog rukovodioca ili zapovjednika broda:
1) o svakom vanrednom događaju koji bi mogao da ugrozi sigurnost broda, putnika, drugih lica ili tereta na brodu, kao i da zagadi životnu sredinu opasnim i štetnim materijama sa broda, 
2) kad, u plovidbi ustanovi da pojedini svjetionici i svijetla, ne rade, odnosno  odnosno oznake ili plutače nijesu na svom mjestu.
U slučaju opasnosti, brodoloma ili druge havarije, članovi posade broda dužni su da se zalažu za spašavanje broda, putnika, drugih lica i tereta na brodu, kao i zaštitu životne sredine, dok zapovjednik broda ne naredi da se brod napusti.
Dužnosti brodara
Član 143
Brodar je dužan da članu posade naknadi štetu prouzrokovanu na stvarima namijenjenim za njegovu ličnu upotrebu na brodu, koje su uništene ili oštećene pri brodolomu ili druge havarije broda.
Član posade koji je u radnom odnosu, u slučaju brodoloma ima pravo na zaradu najmanje za dva mjeseca od dana brodoloma, prema prosjeku zarade za poslednja tri meseca, ako mu po ugovoru o radu zarada ne pripada za duže vreme.
U slučaju iz stava 2 ovog člana članu posade, stranom državljaninu ili licu bez državljanstva, pripada naknada u iznosu određenom ugovorom o radu - za svaki dan nezaposlenosti koja je nastupila kao posledica brodoloma, ali najduže za dva meseca od dana brodoloma.
Član posade nema pravo na naknadu iz st. 1, 2 i 3 ovog člana ako brodar dokaže da je on prouzrokovao štetu namjerno ili krajnjom nepažnjom.
Na povratno putovanje člana posade pomorskog broda koji je pretrpio brodolom odnose se odredbe čl. 138 do 140 ovog zakona.
Odgovornost brodara
Član 144
Za štetu nastalu usled tjelesne povrede ili smrti člana posade ili zbog narušavanja zdravlja koju član posade pretrpi na radu ili u vezi s radom na brodu, odgovara brodar ako ne dokaže da je šteta nastala bez njegove krivice ili krivice lica za koje brodar odgovara.
Za štetu iz stava 1 ovog člana koju član posade broda pretrpi na radu ili u vezi s radom na brodu usljed nepostojanja uslova za bezbjedan rad, brodar odgovara ako ne dokaže da je član posade broda štetu uzrokovao namjerno ili krajnjom nepažnjom.
Za štete iz st.1 i 2 ovog člana solidarno odgovaraju brodar, poslovođa, kompanija i poslodavac.
Zapovjednik broda
Zapovjednik broda crnogorske državne pripadnosti
Član 145
Posadom i svim drugim licima na brodu zapovijeda zapovjednik broda.
Zapovjednik broda crnogorske državne pripadnosti mora biti državljanin Crne Gore.
Zapovjednika broda određuje brodar ili poslovođa broda.
U slučaju spriječenosti, odsutnosti ili smrti, zapovjednika broda crnogorske državne pripadnosti zamjenjuje, prvi oficir palube, odnosno drugi niži oficir palube koji je državljanin Crne Gore.
Odredba stava 2 ovog člana ne primjenjuje se na jahtu u vlasništvu stranog državljanina upisanu u Registar jahti Crne Gore.
Odgovornost zapovejdnika
Član 146
Zapovjednik broda odgovoran je za sigurnost broda i red na brodu u skladu sa ovim zakonom.
Dužnost zapovjednika
Član 147
Zapovjednik broda dužan je da se brine se snabdijevanju broda, o brodskoj administraciji, o njegovom održavanju, o održavanju u ispravnom stanju trupa broda, mašina, uređaja i opreme, pomorskim navigacionim kartama i publikacijama, o sigurnosti brodskih uređaja za ukrcavanje i iskrcavanje putnika, utovaru i istovaru opasnog i ostalog tereta, o pravilnom utovaru, slaganju, prevozu i istovaru opasnog i ostalog tereta, o pravilnom ukrcavanju, smještaju i iskrcavanju putnika i o izvršavanju svih zadataka vezanih za proces rada.
Zapovjednik broda dužan je da u propisanim rokovima vrši vježbe s čamcima i ostalim sredstvima za spašavanje kao i  uređajima za otkrivanje, sprečavanje i gašenje požara.
Zapovjednik broda dužan je da za vrijeme plovidbe bude na brodu.
Zapovjednik broda dužan je da prije isplovljavanja provjeriti ispravnost broda i količinu zaliha koji mu omogućava da izvrši određeno putovanje i da obezbijedi da se sve propisane isprave i knjige, ažurirane pomorske navigacione karte i publikacije, kao i članovi posade nalaze na brodu, a pri prevozu putnika – naročito da utvrdi da li su preduzete sve mjere za sigurnost putnika.
Rukovođenje brodom
Član 148
Zapovjednik broda, odnosno oficir palube u smjeni koji upravlja vođenjem broda dužan je da preduzime sve mjere potrebne za sigurnost broda i plovidbe.
Zapovjednik broda dužan je da lično rukovodi brodom kad god to zahtijeva sigurnost broda, a naročito kad brod ulazi u luku, kanal ili rijeku ili kad izlazi iz njih kao i za vrijeme slabe vidljivosti ili magle.
Prisutnost pilota na brodu ne oslobađa zapovjednika broda od odgovornosti za upravljanje brodom.
Mjere za spašavanje lica i otklanjanje opasnosti za brod
Član 149
Ako nastupe događaji koji brod ili lica na njemu dovedu u opasnost, zapovjednik broda dužan je da preduzme sve mjere za spašavanje lica i otklanjanje opasnosti za brod i stvari na brodu, kao i za zaštitu životne sredine.
U slučaju iz stava 1 ovog člana zapovjednik broda, dužan je da žrtvuje ili ošteti teret, druge stvari ili brodske uređaje ili opremu koji nijesu neophodni za plovidbu, ili djelove broda čije je žrtvovanje ili oštećenje manje štetno za brodara i lica zainteresovana za teret na brodu.
Napuštanje broda
Član 150
Ako su u slučaju opasnosti za brod sve mjere preduzete za spašavanje broda ostale bez uspjeha, i ako je propast broda neizbježna, zapovjednik broda dužan je da prvenstveno preduzme mjere potrebne za spašavanje putnika i drugih lice na brodu, kao i da naredi da se brod napusti.
U slučaju iz stava 1 ovog člana zapovjednik broda je dužan da preduzme i sve mjere potrebne za spašavanje brodskog dnevnika, a ako okolnosti slučaja dopuštaju - i mjere za spašavanje drugih brodskih knjiga i isprava, pomorskih karata odnosnog putovanja i gotovog novca brodske blagajne.
Zapovjednik broda smije da napusti brod tek pošto je, u granicama stvarne mogućnosti, preduzeo sve potrebne  mjere iz st. 1 i 2 ovog člana.
Događaji koji ugrožavaju sigurnost broda, ili plovidbe
Član 151
Ako na brodu nastupi događaj koji ugrožava sigurnost broda, ili plovidbe, ili ako nastupi vanredni događaj brodu, putnicima, drugim licima, teretu ili stvarima na brodu, zapovjednik broda dužan je da opis tog događaja, odmah unese u brodski dnevnik, a najkasnije u roku od 24 sata.
Zapovjednik broda iz stava 1 ovog člana dužan je da o događaju iz tog stava, odmah po dolasku, a najkasnije za 24 sata, podnese izvještaj, zajedno s izvodom iz brodskog dnevnika, Lučkoj kapetaniji, odnosno diplomatskom ili konzularnom predstavništvu Crne Gore i pomorskoj upravi najbliže obalne države ako se brod nalazi u inostranstvu.
Ako je događaj iz stava 1 ovog člana nastupio za vrijeme plovidbe, zapovjednik broda je dužan da izvještaj o događaju, zajedno s izvodom iz brodskog dnevnika, podnese, u roku iz stava 2 ovoga člana Lučkoj kapetaniji u luci u koju brod najprije uplovi, odnosno diplomatskom ili konzularnom predstavništvu Crne Gore ako se brod nalazi u inostranstvu.
Zapovjednik broda iz stava 1 ovog člana mora unijeti u brodski dnevnik rođenje i smrt lica na brodu, naznačujući mjesto ili geografsku poziciju broda i vrijeme rođenja, odnosno smrti, kao i primiti izjavu posljednje volje i to primanje unijeti u brodski dnevnik, navodeći vrijeme kada je poslednju izjavu volje primio. 
Zapovjednik broda dužan je da o činjenici rođenja i smrti i o primanju izjave posljednje volje sačini zapisnik na propisani način i dostaviti ga Lučkoj kapteniji, a u inostranstvu, najbližem diplomatskom, odnosno konzularnom predstavništvu Crne Gore.
Postupke u slučaju rođenja ili smrti, nalaska napuštenog novorođenog djeteta, primanja izjave posljednje volje i postupke s imovinom umrlih lica na brodu propisuje Ministarstvo.
Neposredna opasnost za sigurnost plovidbe
Član 152
Zapovjednik broda dužan je da preko radiotelekomunikacione opreme pošalje obavještenje o bilo kojoj neposrednoj opasnosti za sigurnost plovidbe na koju naiđe, a naročito ako primjeti promjene na plovnom putu iz člana 142 stava 1 tačke 2 ovog zakona, naiđe na zagađivanje uljem, opasnim hemikalijama i štetnim materijama, opasan led, opasnu oluju ili na bilo koju drugu neposrednu opasnost za plovidbu, ili na tropsku oluju, na temperaturu vazduha ispod tačke smrzavanja praćenu vjetrovima olujne snage koji prouzrokuju veliko nagomilavanje leda na nadgrađima, ili na vjetar snage 10 ili više bofora po Beaufortovoj skali, a za koji nije bilo primljeno upozorenje o oluji.
Zapovjednik broda dužan je da bilješku o datom obavještenju iz stava 1 ovog člana unijese u brodski dnevnik.
Obavještenje o ugrožavanju sigurnosti
Član 153
Zapovjednik broda ili kompanije dužna je što je prije moguće da obavijesi Organ uprave koja če pokrenuti postupak utvrđivanja da li je potreban odgovarajući pregled broda, ako se na brodu otkrije nedostatak ili se otkrije nezgoda koja utiče na sigurnost, bezbjedonosnu zaštitu broda ili ispravnost sredstava za spašavanje ili druge opreme.
Ako se brod nalazi u luci države ugovornice odgovarajuće međunarodne konvencije, zapovjednik ili kompanija će odmah obavijestiti pomorsku upravu države luke o događaju iz stava 1 ovog člana.
Neposredna opasnost od rata
Član 154
U slučaju neposredne opasnosti od rata, zapovjednik broda je dužan da preduzme sve mjere opreznosti da bi se sačuvao brod, posada, putnici, teret i ostala imovina, kao i brodske isprave i knjige.
Ako nastupi ratno stanje između Crne Gore i druge države, zapovjednik broda je dužan da preduzme potrebne mjere kako bi od neprijatelja sačuvao brod, posadu, putnike, teret i ostalu imovinu, kao i brodske isprave i knjige.
Ako se brod u slučaju nastupanja ratnog stanja između drugih država u kojem je Crna Gora neutralna, nađe u luci jedne od zaraćenih država, ili je na putu za luku zaraćene države, ili mora proći kroz unutrašnje morske vode ili teritorijalno more zaraćene države, zapovjednik broda je dužan da zatraži uputstvo od brodara, a ako to nije moguće – od ministarstva nadležnog za vanjske poslove.
Zaključivanje ugovora o spašavanju i plovidbenim poslovima
Član 155
Zapovjednik broda, kao zastupnik brodara, ovlašćen je da u njegovo ime i za njegov račun u mjestu van sjedišta brodara zaključuje ugovore o spašavanju i pravne poslove potrebne za izvršenje putovanja, i da u mjestu van sjedišta brodara u kojem nema ovlašćenog predstavnika brodara zaključuje ugovore o pomorskim plovidbenim poslovima, osim brodarskog ugovora na vrijeme za cijeli brod.
Zapovjednik broda ovlašćen je da kao zastupnik brodara pokreće pred stranim sudskim i upravnim organima postupak radi zaštite brodarevih prava i interesa u poslovima iz stava 1 ovog člana i da u tom postupku poduzima procesne radnje.
Ako brodar ograniči ovlašćenje zapovjednika, to ograničenje nema pravno dejstvo prema trećim licima koja za njega nijesu znala, niti su prema okolnostima mogle znati.
Održavanje reda i sigurnosti
Član 156
Zapovjednik broda, ovlašćen je i dužan da svim licima na brodu izdaje naređenja kojima se obezbjeđuje brod, i plovidba i održavanje reda na brodu, kao i da nadzire izvršenje izdatih naređenja.
Radi održavanja reda i sigurnosti na brodu zapovjednik broda može da drži na brodu vatreno oružje, dok članovi posade broda ne smiju na brodu da imaju oružje.
Ograničenje slobode kretanja
Član 157
Zapovjednik broda ima pravo da za vrijeme plovidbe ograniči slobodu kretanja na brodu svakom licu koje teže ugrozi sigurnost broda, članova posade, putnika i drugih lica, stvari na brodu i životne sredine.
Sloboda kretanja može da se ograniči samo ako je to neophodno radi sigurnosti putnika i drugih lica i stvari na brodu ili radi zaštite broda, ili zaštite životne sredine, i može za stranog državljanina da traje najduže do dolaska broda u prvu luku u koju brod uplovi, a za državljanina Crne Gore – najkasnije do dolaska broda u prvu crnogorsku luku, odnosno dobijanja uputsva od najbližeg diplomatskog ili konzularnog predstavništva Crne Gore.
Mjere iz st. 1 i 2 ovog člana unose se u brodski dnevnik sa obrazloženjem.
Član posade broda koji narušava sigurnost plovidbe
Član 158
Zapovjednik broda ima pravo da člana posade broda koji narušava sigurnost plovidbe udalji sa radnog mjesta, a po potrebi, da ga iskrca sa broda i vrati u luku ukrcavanja u kojoj je sjedište brodara.
Smanjenje hrane i vode
Član 159
Zapovjednik broda ima pravo, u slučaju nužde i dok ona traje, da članovim posade smanji obrok hrane i vode radi racionalnog korištenja postojećih zaliha hrane i vode na brodu.
Mjere iz stava 1 ovog člana unose se u brodski dnevnik s obrazloženjem.
Izvršenje krivičnog djela
Član 160
Ako za vrijeme putovanja član posade broda, putnik ili neko drugo lice na brodu izvrši krivično djelo, zapovjednik broda je dužan da preduzme, prema okolnostima, mjere potrebne da se spriječi ili ublaži nastupanje štetnih posljedica tog djela i da se izvršilac pozove na odgovornost.
Ako postoji opasnost da izvršilac djelo ponovi ili napusti brod, zapovjednik broda narediće da se: izvršiocu krivičnog djela ograniči sloboda kretanja na brodu ili da se liši slobode; da se ispitivanjem izvršioca, svjedoka, očevidaca i oštećenika utvrde sve okolnosti pod kojima je djelo izvršeno i posljedice koje su nastupile; da se o svakom saslušanju sastavi zapisnik; da se kao dokazi uzmu na čuvanje predmeti na kojima ili kojima je krivično djelo izvršeno, odnosno na kojima su tragovi izvršenog krivičnog  djela vidljivi kao i da se preduzmu druge mjere radi utvrđivanja okolnosti pod kojima je krivično djelo izvršeno.
Ako se brod nalazi u inostranstvu, zapovjednik broda je dužan da o izvršenom krivičnom djelu podnijese izvještaj diplomatskom ili konzularnom predstavništvu Crne Gore u državi u čiju luku brod uplovi. 
Zapovjednik broda je dužan da sa izvršiocem krivičnog djela postupa prema uputstvima diplomatskog ili konzularnog predstavništva Crne Gore.
Mjere iz stava 2 i 4 ovog člana unose se u brodski dnevnik s obrazloženjem.
Samovoljno napuštanje broda
Član 161
Ako član posade broda koji je državljanin Crne Gore samovoljno napusti brod u luci, zapovjednik broda je dužan da ovo napuštanje broda prijaviti diplomatskom ili konzularmom predstavništvu Crne Gore u odnosnoj državi, a ako nema diplomatskog ili konzularnog predstavništva Crne Gore u toj državi, diplomatskom ili konzularnom predstavništvu države ovlašćene da zastupa interese Crne Gore, odnosno lučkim vlastima luke te države.
Zapovjednik broda je dužan da sastavi zapisnik i utvrdi koje su stvari i isprave člana posade koji je samovoljno napustio brod ostale na brodu. 
Zapisnik se sastavlja u prisutnosti dvojice svjedoka, a potpisuju ga zapovjednik broda i svjedoci.
Bilješku o samovoljnom napuštanju broda i o stvarima člana posade koje su ostale na brodu i njihovoj predaji nadležnom crnogorskom organu, zapovjednik broda, dužan je da unijese u brodski dnevnik.
Organ koji primi lične stvari i isprave člana posade koji je samovoljno napustio brod predaće ih njegovoj užoj porodici ili roditeljima, a ako njih nema licu koje odredi nadležni organ starateljstva.
Spriječenost člana posade da se vrati na brod
Član 162
Smatra se da je član posade samovoljno napustio brod ako se nije vratio na brod do odlaska broda iz luke.
Ako je član posade bio spriječen da se vrati na brod do odlaska broda iz luke, smatra se da je samovoljno napustio brod ako se u roku od tri dana, od dana kad je smetnja bila otklonjena, nije prijavio organu iz člana 150 stava 1 ovog zakona.
Pomoć brodu u opasnosti
Član 163
Zapovjednik broda koji na bilo koji način dozna da se lice, uključujući i neprijatelje u slučaju oružanog sukoba, nalaze u životnoj opasnosti na moru, dužan je da im odmah krene u pomoć najvećom mogućom brzinom, obaveštavajući ih o tome ako je to moguće, i da preduzme njihovo spasavanje.
Zapovjednik broda u opasnosti ima pravo, poslije savetovanja sa zapovjednicima brodova koji su odgovorili na njegov poziv za pomoć, ako je savjetovanje moguće sprovesti, da izabere jedan od tih brodova ili više njih za koje smatra da su najprikladniji da mu pruže pomoć.
Zapovjednik ili zapovjednici brodova izabrani da pruže pomoć brodu u opasnosti dužni su da prihvate izbor i da odmah, najvećom mogućom brzinom, krenu u pomoć licima koja su u životnoj opasnosti.
Zapovjednik broda je dužan da spašava lica koja su u životnoj opasnosti iako se ona tome protive, ili ako se spašavanju lica protivi zapovjednik broda na kome se ta lica nalaze.
Ne preduzimanje spašavanja broda
Član 164
Izuzetno od odredaba člana 163 ovog zakona, zapovjednik broda nije dužan da krene u pomoć i da preduzme spašavanje lica u životnoj opasnosti ako:
1) bi preduzimanje tog spašavanja predstavljalo ozbiljnu opasnost za brod kojim on zapovijeda i za lica na tom brodu, ili ako on opravdano smatra da, prema posebnim okolnostima slučaja, preduzimanje spašavanja lica u opasnosti ne bi bilo uspješno;
2) dozna da je drugi brod izabran da ide u pomoć i da je izabrani brod taj izbor prihvatio;
3) od zapovjednika broda u opasnosti, ili neposredno od lica koja su bila u životnoj opasnosti, ili od zapovjednika drugog broda koji je stigao do tih lica bude obavešćen da pomoć više nije potrebna.
Sudar brodova
Član 165
U slučaju sudara brodova zapovjednik broda je dužan da, ako je u mogućnosti da to učini bez ozbiljne opasnosti za brod kojim zapovijeda i za lica na njemu, pored prvenstvenog spašavanja lica, preduzme i spašavanje drugog broda s kojim se sudario brod kojim on zapovijeda.
Na unutrašnjim morskim vodama zapovjednik broda je dužan, da kad se brod kojim on zapovijeda nađe u blizini broda koji daje poziv za pomoć, i kad nije bilo sudara, da odmah preduzme spašavanje tog broda, ako je u mogućnosti da to učini bez ozbiljne opasnosti za brod kojim zapoveda i za lica na njemu.
Spašavanje broda crnogorske državne pripadnosti
Član 166
Zapovjednik broda crnogorske državne pripadnosti koji dozna da je drugi brod crnogorske državne pripadnosti u opasnosti na moru dužan je da, pored prvenstvenog spašavanja lica, preduzme i spašavanje broda i stvari sa tog broda koje su svojina pravni lica ili svojina državljana Crne Gore, ako se spašavanju broda i stvari na njemu izričito ne protivi zapovjednik broda, odnosno vlasnik broda ili brodar broda u opasnosti.
Zapovjednik broda nije dužan da preduzme spašavanje broda prema odredbi stava 1 ovog člana ako to ne može da učini bez ozbiljne opasnosti za lica na brodu ili za brod kojim zapovijeda, ili ako opravdano smatra da spašavanje broda ne bi bilo cjelishodno niti razumno s obzirom na mogućnosti spašavanja, vrijednost broda u opasnosti i stvari na tom brodu, kao i na rizike i troškove kojima bi preduzetim spašavanjem izložio brod kojim zapoveda.
Unošenje podataka u brodski dnevnik
Član 167
Zapovjednik broda mora u brodski dnevnik da unese razloge zbog kojih nije krenuo u pomoć licima u opasnosti i preduzeo njihovo spašavanje (član 163), kao i razloge zbog kojih nije preduzeo spašavanje broda i stvari na njemu (čl. 165 i 166).
Povreda dužnosti
Član 168
Vlasnik broda ili brodar ne odgovara za štetu koja nastane zbog toga što je zapovjednik broda povredio dužnosti određene u čl. 163, 165 i 166 ovog zakona.
Ratni brodovi
Član 169
Odredbe čl. 163, 165 i 166  ovog zakona odnose se i na ratne brodove.
Izuzetno od odredbe stava 1 ovog člana, organ državne uprave nadležan za poslove odbrane propisaće u kojim slučajevima komandant ratnog broda crnogorske državne pripadnosti nije dužan da vrši spasavanje u slučajevima određenim u čl. 163, 165 i 166 ovog zakona.
X.  ŽIVOTNI I RADNI USLOVI POMORACA NA BRODU
Osnovne odredbe
Član 170
Prilikom ukrcavanja na brod koji se nalazi na međunarodnom putovanju član posade mora imati zaključen ugovor o radu u pisanom obliku.
Odredba stava 2 ovog člana primjenjuje se na odgovarajući način i na članove posada jahti, plutajućih pomorskih objekata i nepomičnih pomorskih objekata.
Član posade broda ima pravo na propisane uslove zapošljavanja, pravo na odgovarajuće radne i životne uslove na brodu, pravo na zdravstvenu zaštitu, medicinsku njegu, mjere socijalne pomoći i druge oblike socijalne zaštite.
Radno vrijeme, vrijeme odmora, noćni rad i druge uslove rada, životne i socijalne uslove pomoaca, kao i obrasce svjedočanstava o radu pomoraca i deklaracije o ispunjenosti uslova rada pomoraca, način njihovog izdavanja i vođenja evidencije propisuje organ državne uprave nadležan za poslove rada i socijalnog staranja uz saglasnost Ministarstva.
Posredovanje pri zapošljavanju
Član 171
Posredovanje pri zapošljavanju pomoraca na brodovima crnogorske državen pripadnosti i brodovima strane državne pripadnosti vrši  Zavod za zapošljavanje Crne Gore.
Posredovanje pri zapošljavanju pomoraca na brodovima crnogorske i strane državne pripadnosti mogu obavljati i pravna lica koja ispunjavaju uslove koje propisuje Ministarstvo, i kojima je Ministarstvo izdalo dozvolu.
Uslove iz stava 2 ovog člana koje moraju ispunjavati pravna lica koja obavljaju posredovanje pri zapošljavanju pomoraca, kao i postupak i način njihovog ovlašćenja i propisuje Ministarstvo uz saglasnost organa državne uprave nadležnog za poslove rada i socijalnog staranja.
Svjedočanstvo o radu pomoraca i deklaracija o ispunjenosti usova rada pomoraca
Član 172
Brodovi crnogorske državne pripadnosti koji plove u međunarodnom putovanju i imaju 500 GT ili više moraju imati svjedočanstvo o radu i deklaraciju o ispunjenosti uslova rada pomoraca.
Svjedočanstvom o radu pomoraca se potvrđuje da su radni i životni uslovi pomoraca na tom brodu u skladu sa Konvencijom o radu pomoraca.
Deklaracija o ispunjavanju uslova rada pomoraca je isprava kojom se potvrđuje da je određeni brod održavan u skladu sa Konvencijom o radu pomoraca.
Isprave iz stava 1 ovog člana izdaje Organ uprave.
Potraživanje plate i drugih primanja
Član 173
Član posade broda može sa poslodavcem  zaključiti više ugovora o radu na određeno vrijeme u skladu sa opštim propisima o radu.
Članu posade broda crnogorske državne pripadnosti u međunarodnoj plovidbi isplaćuju se plata i druga primanja koja potražuje na osnovu ugovora o radu i/ili kolektivnog ugovora za pomorce. 
Penzijsko i invalidsko osiguranje i obavezno zdravstveno osiguranje
Član 174
Državljanin Crne Gore ukrcan kao član posade broda strane državne pripadnosti, koji za vrijeme službe na brodu nije obavezno soiguran kod stranog nosioca osiguranja, ili ako prava iz penzijskog i invalidskog osiguranja po propisima te države ne može da ostvari ili da koristi van njene teritorijeje obavezno osigurano lice u obaveznom penziskom i invalidskom osiguranju.
Član posade broda iz stava 1 ovog člana koji nema zdravstveno osiguranje stranog nosioca zdravstvenog osiguranja ili koji nije obavezno osiguran prema propisima strane države, odnosno ako prava iz zdravstvenog osiguranja po propisima te države ne može ostvariti ili koristiti van teritorija te države je obavezno osigurano lice u obaveznom zdravstvenom osiguranju.
Prijavu i odjavu na obavezno penzijsko i invalidsko osiguranje i obavezno zdravstveno osiguranje člana posade broda iz st. 1 i 2 ovog člana čiji je poslodavac strano pravno lice podnosi Lučka kapetanija koja je izdala pomorsku knjižicu.
Lučka kapetanija neće izvrštiti prijavu i odjavu iz stava 3 ovog člana ako član posade iz st.  1 i 2 ovog člana podnese Lučkoj kapetaniji dokaz da je obavezno osiguran kod stranog nosioca socijalnog obezbijeđenja države sa kojom Crna Gora ima zaključen ugovor o socijalnom osiguranju.
Posrednik pri zapošljavanju pomoraca iz člana 171 stav 2 ovog zakona, kao i pomorac koji se samostalno zapošljava kod stranog poslodavca, ili se zapošljava kod stranog poslodavca preko Zavoda za zapošljavanje Crne Gore, dužan je podnijeti Lučkoj kapetaniji sve podatke potrebne za podnošenje prijave i odjave na obavezno penzijsko, invalidsko i zdravstveno osiguranje.
Početkom osiguranja člana posade broda iz st. 1 i 2 ovog člana smatra se dan ukrcavanja na brod, a prestankom osiguranja dan iskrcavanja sa broda, prema evidenciji iz pomorske knjižice.
Postupak i način prijave i odjave za obavezno penzijsko i invalidsko i obavezno zdravstveno osiguranje člana posade čiji je poslodavac strano pravno lice proppisuje Ministarstvo uz saglsnost ordana državne uprave nadležnog za poslove rada i socijalnog staranja.
Član posade broda iz st. 1 i 2 ovog člana obveznik je plaćanja doprinosa za obavezno osiguranje prema mjesečnoj osnovici za obračun doprinosa.
Visina mjesečne osnovice za obračun doprinosa utvrđuje se prema zaradi koju bi član posade broda ostvario za iste, odnosno slične poslove na brodu crnogorske državne pripadnosti.
Ako se osnovica za obračun doprinosa ne može utvrditi kako je propisano u st. 8 i 9 ovog člana osnovica za obračun doprinosa uzeće se prosječna zarada u Crnoj Gori isplaćena u četvrtom kvartalu prethodne godine, prema objavljenom podatku nadležnog organa za poslove statistke.
Utvrđivanje obaveze doprinosa za člana posade iz st. 1 i 2 ovog člana, koji su se uključili u obavezno socijalno osiguranje vrši nadležna organizacija za obavezno socijalno osiguranje.
Kontrolu obračunavanja i plaćanja doprinosa za obavezno socijalno osiguranje vrši organ nadležan organ za poreske poslove u skladu sa zakonom. 
Povreda prava pomoraca
Član 175
Članovi posade broda koji smatraju da su povrijeđena njihova prava u vezi životnih i radnih uslove na brodu ima pravo da podne usmene i pismene prigovore nadređenom oficiru, zapovjedniku broda, vlasniku broda, brodaru, kompaniji ili Ministarstvu.
Ako se prigovor iz stava 1 ovog člana podnosi na brodu, isti se unosi u brodski dnevnik.
Prilikom podnošenja prigovora mora biti prisutan najmanje još jedan član posade broda u svojstvu svjedoka.
Vlasnik broda, brodar i kompanija dužni su da obezbijede da se svakom članu posade broda pri ukrcavanju na brod uruči uputsvo za postupak koji se primjenuje na tom brodu po prigovoru, koji sadrži informacije o nadležnom organu države za postupanje po prigovoru, imena članova posade broda koji će im u postupcima po prigovoru pružiti odgovarajuću pomoć i dr.
Zaštita prava i interesa  državljana Crne Gore
Član 176
U stranim lukama član posade broda koji je državljanin Crne Gore može se, radi zaštite svojih prava i interesa iz radnog odnosa, obraćati diplomatskim ili konzularnim predstavništvima Crne Gore.
XI. POSADA ČAMCA, PLUTAJUĆIH POMORSKIH OBJEKATA I 
NEPOMIČNIH POMORSKIH OBJEKATA
Lica koja upravljaju
Član 177
Lice koje upravlja čamcem, plutajućim pomorskim objektom ili nepomičnim pomorskim objektom mora biti tjelesno i duševno sposobno i stručno osposobljeno.
Uslove koje moraju da ispunjavaju lica koja upravljaju čamcem, plutajućim pomorskim objektom ili nepomičnim pomorskim objektom, program, troškove i način polaganja stručnog ispita, kao i obrazac, sadržinu, način izdavanja i trajanja dozvole za upravljanje čamcem, plutajućim pomorskim objektom ili nepomičnim pomorskim objektom i način vođenja evidencije izdatih dozvola propisuje Ministarstvo.
XII.  TRAGANJE I SPAŠAVANJE
Pružanje pomoći i spašavanje
Član 178
Traganje i spašavanje na moru je obaveza pružanja svih vidova pomoći i spašavanje ugroženih lica, brodova i stvari u vodama Crne Gore.
Traganje
Član 179
Traganje predstavljaju radnje na ustanovljenju mjesta, prirode i obima nezgode na moru, kao i hidrometeoroloških uslova radi pružanja pomoći, prvenstveno radi zaštite i spašavanja ugroženih lica.
Spašavanje
Član 180
Spašavanje predstavljaju radnje u cilju pružanja pomoći, odnosno otklanjanja opasnosti u slučaju nezgode na moru.
Osmatranje i javljanje
Član 181
U okviru traganja i spašavanja na moru obavlja se osmatranje i javljanje o zapaženim pojavama i događajima.
Obaveza traganja i spašavanja
Član 182
Traganje i spašavanje ugroženih lica na moru je obavezno.
Traganje i spašavanje stvari
Član 183
Traganje i spašavanje ugroženih stvari domaćih pravnih i fizičkih lica je obavezno, pod uslovom da se time ne ugrožava bezbjednost lica, sigurnost broda, čamca ili drugog plovnog objekta ili drugih sredstava koja obavljaju traganje, odnosno spašavanje.
Traganje i spašavanje ugroženih stvari u stranom vlasništvu je obavezno ako se tim sprečava ili otklanja šteta koja može nastati ili se time otklanjaju opasnosti za sigurnost plovidbe.
Organ uprave koji vrši traganje i spšavanje
Član 184
Traganje i spašavanje ugroženih lica i stvari na moru obavlja Organ uprave.
Dužnost uključivanja u traganje i spašavanje
Član 185
U traganje i spašavanje ugroženih lica i stvari na moru dužni su da se po nalogu Organa uprave, uključe: 
a) privredna i druga pravna lica koja obavljaju djelatnost na moru ili u vezi sa korišćenjem mora i koja raspolažu brodovima i drugim sredstvima pogodnim za obavljanje traganja i spašavanja;
b) građani - vlasnici plovnih objekata koji su osposobljeni za traganje i spašavanje na moru;
v) organi službe osmatranja i obaveštavanja, organi za kontrolu prelaska državne granice, organi carinske službe, organi kontrole letenja, organizacije civilnog vazdušnog saobraćaja, organizacije hidrometeoloroške službe, privredna ili druga pravna lica koja se staraju o uređivanju i održavanju pomorskih plovnih puteva i ostali organi i organizacije pogodni za izvršenje određenih zadataka u traganju i spašavanju na moru.
Izuzetno od odredbe stava 1 ovog člana, traganje i spašavanje ugroženih lica i stvari na moru obavlja se bez naloga kada to hitnost i druge okolnosti nezgode zahtijevaju.
Koordinacija traganja i spasavanja
Član 186
Koordinacija traganja i spasavanja na moru vrši u skladu sa  planom koji donosi Vlada.
Nacionalni plan sadrži odredbe o nosiocima aktivnosti, organizaciji traganja i spašavanja, mjere i lica za  sprovođenje tih mjera.
XIII.  DRŽAVNA PRIPADNOST I IDENTIFIKACIJA BRODA
Crnogorska državna pripadnost broda
Član 187
Crnogorsku državnu pripadnost stiče brod upisom u odgovarajući upisnik brodova, odnosno izdavanjem privremenog plovidbenog  lista.
Pravo i dužnost vijenja zastave
Član 188
Brod koji je stekao crnogorsku državnu pripadnost ima pravo i dužnost da vije zastavu Crne Gore.
Pravo i dužnost da vije zastavu iz stava 1 ovog člana nema brod bez posade.
Čamci upisani u upisnik čamaca na teritoriji Crne Gore dužni su da van granica unutrašnjih morskih voda i teritorijalnog mora Crne Gore viju  zastavu Crne Gore.
Vijanje zastave na brodovima i drugim plovnim  objektima propisuje Ministarstvo.
Znak crnogorske državne pripadnosti broda
Član 189
Zastava Crne Gore je znak crnogorske državne pripadnosti broda.
Zastava Crne Gore
Član 190
Zastava Crne Gore na brodu istovjetna je sa zastavom Crne Gore s tim da je odnos njene širine prema dužini 1:1,5.
Određivanje imena i oznake
Član 191
Brod koji je upisan u crnogorski upisnik brodova, osim broda kojem je izdat privremeni plovidbeni list mora imati ime.
Tehnički plovni objekt, plutajući objekt i nepomični pomorski objekt upisan u odgovarajući crnogorski upisnik ili kojima je izdat privremeni plovidbeni list mora imati oznaku, a pored oznake može imati i ime.
Dva broda ne mogu imati isto ime, a dva tehnička plovna objekta i dva plutajuća objekta i dva čamca istu oznaku.
Rješenja o određivanju imena i oznaka brodova donosi Ministarstvo.
Način, uslove i postupak određivanja i označavanje imena i oznaka raspoznavanja brodova, kao i vođenje evidencije o imenima brodova propisuje Ministarstvo.
Pozivni znak i MMSI broj
Član 192
Brod i čamac koji imaju radio-uređaj prema propisima o međunarodnom radiosaobraćaju moraju imati pozivni znak i MMSI broj. 
Način, uslove i postupak određivanja pozivnog znaka i MMSI broja, kao i vođenje evidencije o pozivnom znaku i MMSI broju propisuje organ državne uprave nadležan za poslove telekomunikacija.
Luka upisa
Član 193
Brod mora nositi ime luke upisa.
Luka upisa je luka na čijem je području sjedište Lučke kapetanije koja vodi upisnik u koji je brod upisan.
XIV.   UPIS I BRISANJE BRODOVA
Upis brodova
Član 194
U upisnik brodova može se upisati brod koji je:
1)     u cjelini ili dijelom u svojini državljana Crne Gore
2)     u cjelini ili dijelom u svojini državljana države članice Europske unije ako je kompanija ili brodar broda crnogosko pravno lice,
3)     u cjelini ili dijelom u svojini pravnog lica sa sjedištem u Crnoj Gori
4)     u cjelini ili dijelom u svojini pravnog lica sa sjedištem u državi članici Europske unije ako je kompanija ili brodar broda pravno lice sa sjedištem u Crnoj Gori,
5)     u cjelini ili dijelomu svojini državljana države članice Europske unije ili pravnog lica osnovane shodno propisima države članice Europske unije i sa sjedištem u državi članici Europske unije, pod uslovima da je brod upravljan iz filijale u Crnoj Gori,
6)     u svojini stranog fizičkog lica sa sjedištem izvan Crne Gore  ili izvan države članice Europske unije, ako je kompanija ili brodar broda pravno lice sa sjedištem u Crnoj Gori,
7)     u svojini stranog pravnog lica sa sjedištem izvan Crne Gore  ili izvan države članice Europske unije, ako je kompanija ili brodar broda pravno lice sa sjedištem u državi članici Europske unije, a ta kompanija ili brodar ima filijalu u Crnoj Gori.
U slučajevima iz stava 1 tač. 2, 4, 6 i 7 ovoga člana sa zahtjevom kompanije ili brodara mora postojati saglasnost vlasnik broda.
Naknada za upis
Član 195
Za upis broda iz člana 194 ovog zakona plaća se naknada.
Kriterijum za određivanje i visinu naknade utvrđuje Ministarstvo.
Upisnik brodova u gradnji
Član 196
U upisnik brodova u gradnji mora se upisati brod u gradnji koji je u cjelini u svojini fizičkog lica koje je državljanin Crne Gore ili pravnog lica koje je registrovano u Crnoj Gori.
U upisnik brodova u gradnji može se upisati brod u svojini stranog fizičkog ili pravnog lica koji se gradi u crnogorskom brodogradilištu.
Strani upisnik brodova i brod koji je stariji od najviše propisane  starosti
Član 197
Ne može se upisati u upisnik brodova u Crnoj Gori brod koji je upisan u strani upisnik brodova, osim ako postoji dogovor s drugom državom.
Ne može se upisati u upisnik brodova u Crnoj Gori brod koji je stariji od najviše propisane  starosti za određene vrste brodova koju propisuje Ministarstvo.
Brisanje broda iz upisnika
Član 198
Brod se briše iz upisnika brodova ako:
1) je nestao ili se pretpostavlja da je nestao,
2) više ne ispunjava uslove  iz člana 194 ovog zakona,
3) se trajno povuče iz plovidbe,
4) se upiše u drugi crnogorski upisnik brodova,
5) to posebnim rješenjem dopusti Ministarstvo,
6) na zahtjev vlasnika broda se ne radi o obaveznom brisanju broda,
7) ako se upiše u Registar jahti Crne Gore.
Pretpostavlja se da je brod propao ako su od prijema posljednje vijesti o brodu protekla tri mjeseca. U tom slučaju pretpostavlja se da je brod propao onog dana kad su primljene posljednje raspoložive vijesti o brodu.
Odredbe st. 1 i 2 ovog člana na odgovarajući se način primjenjuju i na brisanje broda u gradnji iz upisnika brodova u gradnji.
Vlasnik broda dužan je u roku od 15 dana od dana nastanka okolnosti iz stava 1 tač.1- 3 ovog člana podnijeti zahtjev Lučkoj kapetaniji za brisanje broda iz upisnika brodova.
Pristanak hipotekarnih povjerioca za brisanje broda iz upisnika
Član 199
Ako je osnovana hipoteka na brodu, za brisanje broda iz upisnika brodova potreban je pristanak hipotekarnih povjerioca.
Kada je brisanje broda iz upisnika obavezno po ovom i posebnom zakonu, osim u slučaju pristanka hipotekarnih povjerioca, brisanje broda neće se obaviti prije isteka razumnog roka koji neće biti kraći od tri mjeseca nakon odgovarajućeg obavještenja tim povjerenicima.
Odredbe ovoga člana primjenjuju se i na brodove u gradnji.
Odredbe ovoga člana ne primjenjuju se na brisanje iz upisnika brodova broda iz člana 198 stava 1 tačke 1 ovog zakona.
Prenos prava vlasništva broda napuštanjem u korist osiguravatelja
Čan 200
Odredbe člana 199 ovog zakona ne primjenjuju se na prenos prava vlasništva broda napuštanjem u korist osiguravatelja.
Upisnici brodova
Član 201
Za upis brodova postoje sljedeći upisnici brodova:
– upisnik trgovačkih brodova,
– upisnik ribarskih brodova,
– upisnik javnih brodova.
Za brodove u gradnji postoji upisnik brodova u gradnji.
Za plutajuće objekte postoji upisnik plutajućih objekata.
Za nepomične odobalne objekte postoji upisnik nepomičnih pomorskih objekata.
Pravo pregleda upisnika brodova
Član 202
Upisnici brodova su javni knjige.
Svako ima pravo da pregleda i prepisuje glavnu knjigu upisnika, zbirku isprava, imenik vlasnika brodova i imenik brodova.
Lučka kapetanija koja vodi upisnik dužna je, uz naplatu određene naknade, da licu koje to zahtijeva, izdati uvjerenje o stanju upisa u upisnik brodova ili upisnik brodova u gradnji, kao i  prepis isprava koje se čuvaju u zbirci isprava, ako upisi u upisniku upućuju na te isprave.
Uvjerenja i prepisi isprava iz stava 3 ovog člana jesu  javne isprave.
Ko se u pravnom prometu, postupajući savjesno, pouzda u podatke upisane u upisnik brodova, ne snosi pravne posljedice koje iz toga nastanu.
Način vođenja upisnika brodova, upisnika brodova u gradnji, upisnika plutajućih objekata, upisnika nepomičnih pomorskih objekata, vođenja postupaka elektornske obrade podataka upisa, podatke koji se unose u listove A, B i C glavne knjige upisnika, zbirkama isprava, pomoćnim knjigama koje se vode uz upisnike i obrascima tih isprava i knjiga, te nadležnosti Lučkih kapetanija  za upis brodova, propisuje Ministarstvo.
Sastav upisnika
Član 203
Upisnici brodova i upisnici brodova u gradnji sastoje se od glavne knjige i zbirke isprava.
Glavna knjiga
Član 204
Glavna knjiga upisnika brodova i upisnika brodova u gradnji sastoji se od uložaka.
Uložak ima list A, list B i list C.
Izuzetno od odredbe stava 2 ovog člana, uložak glavne knjige upisnika javnih brodova imaju samo list A i list B. 
Svaki brod,upisuje se u poseban uložak.
Upis brodova u određene upisnike, podaci koji se unose u list A glavne knjige upisnika brodova, zbirke isprava, pomoćne knjige koje se vode uz upisnike brodova i obrasci tih isprava i knjiga, propisuje Ministarstvo.
List A
Član 205
U list A glavne knjige uloška upisnika brodova i upisnika brodova u gradnji upisuju se podaci o identitetu broda, odnosno broda u gradnji i njihove osnovne tehničke karakteristike.
                                                                        List B
                                                                      Član 206
U list B uloška glavne knjige upisnika brodova i upisnika brodova u gradnji, za brod u svojini preduzeća ili drugog pravnog lica upisuju se firma, odnosno naziv i sjedište vlasnika broda ili broda u gradnji, odnosno ime i prebivalište fizičkog lica, odnosno firma, odnosno naziv i sjedište pravnog lica koje je vlasnik broda i ograničenja vlasnika u pogledu raspolaganja brodom ili brodom u gradnji.
Ako brodar ili kompanija nije i vlasnik broda, u list B uloška glavne knjige iz stava 1 ovoga člana mora se upisati i firma, odnosno naziv i sjedište brodara i kompanije pravnog lica, ili ime i prebivalište brodara i kompanije fizičkog lica.
U list B upisnika brodova u gradnji mogu, radi evidentiranja, da se upišu i firma, odnosno naziv i sjedište, odnosno lično ime i prebivalište brodara i naručioca. 
Vlasnik pomorskog objekta, brodar i kompanija dužni su u roku od 30 dana podnijeti Lučkoj kapetaniji predlog za upis promjene podataka iz st. 1 i 2 ovog člana.
List C
Član 207
U list C uloška glavne knjige upisnika upisuju se stvarna prava kojima je brod ili njegov dio opterećen, prava stečena na tim pravima, zakup broda, brodarski ugovor na vrijeme za cijeli brod, pravo preče kupovine, kao i druga ograničenja raspolaganja plovnim objektom kojima je podvrgnut vlasnik opterećenog plovnog objekta, zabrane opterećivanja i otuđivanja kao i sve zabilježbe za koje nije izričito određeno da se upisuju u drugi list uloška.
U list C uloška glavne knjige upisnika brodova u gradnji upisuju se za brod u gradnji podaci iz stava 1 ovog člana.
XV.   ISTRAGA POMORSKIH NEZGODA
Upravna i sigurnosna istraga
Član 208
Radi istraživanja nezgoda koje se dogode plovnom objektu crnogorske državne pripadnosti, kao i  plovnom objektu strane državne pripadnosti koji pretrpi nezgodu u unutrašnjim morskim vodama ili teritorijalnom moru Crne Gore, ako je nezgoda prouzrokovala smrt ili teže tjelesne povrede, veći gubitak ili oštećenje imovine, ili zagađivanje morske okoline vrši se upravna i sigurnosna istraga.
Upravnu istragu vrši Ministarstvo radi prikupljanja dokaza i podataka u usvrhu utvrđivanja prekršajne i krivične odgovornosti. 
Sigurnosnu istragu u cilju utvrđivanja uzroka nezgode i predlaganja mjera radi izbjegavanja pomorskih nezgoda, kao i unapređivanja sigurnosti plovidbe vrši Komisija  za istraživanje koju osniva Vlada.
Komisija iz stava 1 ovog člana je samostalna u radu i funkcionalno nezavisna od svih organa nadležnih za područje pomorstva i od svih pravnih i fizičkih lica s kojima bi mogla doći u sukob interesa, a koji mogu uticati na objektivnost komisije.
Komisija za istraživanje: 
1) vrši istraživanje nezgoda plovnih objekata iz stava 1 ovog člana, a po svojoj procjeni obavlja poslove istraživanja nezgoda plovnih objekata i događaja koji ugrožavaju sigurnost;
2) daje sigurnosne preporuke radi poboljšanja sigurnosti u pomorskom saobraćaju;
3) vodi Nacionalnu bazu podataka o nezgodama i događajima koji ugrožavaju sigurnost;
4) dostavlja podatke iz Nacionalne baze podataka međunarodnim organizacijama, u skladu sa zaključenim međunarodnim ugovorima;
5) sarađuje sa drugim istražnim organima za istragu pomorskih nezgoda članicama Međunarodne pomorske organizacije;
6) objavljuje rezultate istrage uz poštovanje načela tajnosti;
7) predlaže i ažurira listu nezavisnih stručnjaka za istragu nezgoda (u daljem tekstu: lista stručnjaka);
8) dostavlja Vladi godišnji izvještaj o radu do 31. marta tekuće za prethodnu godinu,
9) i obavlja druge poslove od značaja za istraživanje nezgoda plovnih objekata.
Komisiju za istraživanje čine najviše tri stalna člana.
Komisiju za istraživanje predstavlja i njenim radom rukovodi glavni istražilac.
U radu Komisije za istraživanje po potrebi učestvuju i povremeni članovi, koji se angažuju sa liste stručnjaka iz stava 5 tačka 7 ovog člana. 
Glavni istražilac iz stava 7 ovog člana, u svakom pojedinačnom slučaju, formira ekspertski tim za istraživanje nesreća i ozbilnjih nezgoda sa liste stručnjaka, a po procjeni i za istraživanje nezgode i događaja koji ugrožava sigurnost pomorskog saobraćaja.
Izvještaj o rezultatima istraživanja nesreća Komisija za istraživanje dostavlja Vladi, najkasnije u roku od pet dana od sačinjavanja izvještaja.
Članovi Komisije za istraživanje imaju pravo na naknadu za svoj rad.
Sredstva za rad Nacionalne komisije obezbjeđuju se iz Budžeta Crne Gore. 
Način i uslove za obavljanje upravne istrage propisuje Ministarstvo. 
Bliži postupak i način sprovođenja istraživanja nezgoda, bliža ovlašćenja i uslove koje mora da ispunjava glavni istražilac, način obavještavanja, organizaciju, način rada, obuku  nezavisnih stručnjaka, druga pitanja  od značaja za rad Komisije za istraživanje, kao i visinu naknade iz stava 9 ovog člana propisuje Ministarstvo. 
XVI.   NADZOR

Član 209

Nadzor nad sprovođenjem ovog zakona i propisa donesenih na osnovu ovog zakona vrši Ministarstvo.

Član 210
Poslove inspekcijskog nadzora iz člana 209 ovog zakona vrši Inspekcija sigurnosti plovidbe (u daljem tekstu: Inspekcija) u skladu sa zakonom.

Poslove Inspekcije mogu obavljati i stručni saradnici Ministarstva u okviru posebnog ovlaštenja kojeg daje ministar.
Određene poslove Inspekcije mogu obavljati i policijski službenici u okviru posebnog ovlaštenja koje daje ministar.

Stručnu spremu, ispite i ostale posebne uslove koje mora ispunjavati Inspekcija odnosno ovlašćeni službenici iz st. 1, 2 i 3 ovog člana kao i obrazac legitimacije inspekcije propisuje Ministarstvo.

Član 211
Inspekcijski poslovi obuhvataju vršenje inspekcijskog nadzora nad:

1) stranim brodovima u crnogorskim lukama;
2) crnogorskim pomorskim objektima u pogledu njihove sposobnosti za plovidbu ili upotrebu;
3) sprovođenjem međunarodnog režima luka u skladu s me​đu​narodnim obvezama Crne Gore u pogledu operativnih i drugih obala, lukobrana, potrebnih dubina, uređaja, postrojenja i drugih objekata namijenjenih za sidrenje, zaštitu brodova, ukrcavanje i iskrcavanje putnika i stvari,
4) održavanjem i obilježavanjem plovnih puteva u teritorijalnom moru i unutrašnjim morskim vodama i objekata za sigurnost plovidbe na tim plovnim putevima,

5) obavljanjem radioslužbe radi sigurnosti plovidbe i zaštiti ljudskog života na moru i njihovim uređajima i opremom kao i održavanjem sredstava i radom tih službi,

6) plovidbom i pilotažom,

7) izgradnjom objekata u teritorijalnom moru i unutrašnjim morskim vodama ili na njihovim obalama u pogledu sigurnosti plovidbe;
8) prevozom lica i stvari u pogledu zaštite ljudskih života i imovine;
10) obavljanjem meteorološke službe na brodovima koja služi sigurnosti plovidbe;
11) uslovima života i rada pomoraca na brodovima;

12) obavljanjem djelatnosti posredovanja pri zapošljavanju pomoraca;
13) ispunjavanjem uslova  za obavljanje djelatnosti pomorskog agenta.

Odredba stava 1 tačka 3 ovoga člana ne odnosi se na dio luke namjenjene za potrebe odbarane i bezbjednosti.
Način i postupke obavljanja inspekcijskog nadzora sigurnosti plovidbe propisuje Ministarstvo.

Član 212
Inspekcijski nadzor nad stranim brodovima u lukama Crne Gore sprovodi se shodno postupcima utvrđenim Pariskim memorandumom o saglasnosti o nadzoru države luke.

U obavljanju inspekcijskog nadzora nad stranim brodovima prema odredbi člana 154 stava 1 tačka 1 ovoga Zakona provjerava se ima li brod važeće isprave u skladu s odredbama:
1) Međunarodne konvencije o zaštiti ljudskih života na moru,

2) Međunarodne konvencije o teretnim linijama,

3) Međunarodne konvencije o sprečavanju zagađivanja mora s brodova,

4) Međunarodne konvencije o standardima za obuku, izdavanju sertifikata i obavljanju straže pomoraca,

5) Međunarodne konvencije o minimalnim standardima na trgovačkim brodovima,

6) Konvencije o međunarodnim pravilima o izbjegavanju sudara na moru,

7) Međunarodne konvencije o građanskoj odgovornosti za štetu zbog zagađivanja uljem,

8) Međunarodne konvencije o baždarenju brodova,

9) Međunarodne konvencije o građanskoj odgovornosti za štetu zbog zagađivanja pogonskim uljem, 2001.
Ako državu čiju zastavu brod vije ne obavezuju konvencije navedene u stavu 2 ovog člana, inspektor provjerava da li brod u pogledu konstrukcije, opreme, posade, vrste, količine i smješ​taja tereta, broja putnika i sveukupnog opterećenja, može sigurno obaviti namjeravano putovanje.

Pri ispitivanju sigurnosti plovidbe broda iz stava 3 ovog člana uzima se u obzir prvenstveno, ali ne isključivo, sadržaj konvencija navedenih u stavu 2 ovoga člana.

Inspekcijskim nadzorom nad stranim brodom utvrđuje se ispunjava li posada i cjelokupno stanje broda, uključujući mašinu, prostorije za smještaj posade i higijenske uslove na brodu, pravila i standarde utvrđene međunarodnim konvencijama iz stava 2 ovog člana.

Član 213
Ako se u obavljanju inspekcijskog nadzora utvrdi da strani brod nema važeće isprave iz člana 212 ovog zakona, ili da položaj teretne linije, odnosno nadvođa ne odgovara podacima iz tih isprava, ili da brod nije utovaren u skladu s dobjenom teretnom linijom, odnosno nadvođem, ili da teret nije pravilno raspoređen, zabranit će se brodu da isplovi iz luke sve dok ne bude mogao nastaviti plovidbu bez opasnosti za ljudske živote na brodu.

Ako se u obavljanju inspekcijskog nadzora prema odredbi člana 211 ovog Zakona utvrdi da strani brod nema važeću ispravu kojom se dokazuje ispravnost brodskih uređaja za utovar i istovar tereta, ili ako se utvrdi da stanje tih uređaja nije u skladu s podacima iz te isprave, zabraniće se utovar i istovar tereta uređajima broda.

Ako se u obavljanju inspekcijskog nadzora utvrde nedostaci iz st. 1, 2 i 3 ovog člana, o utvrđenom stanju i preduzetim mjerama obavjestiće se putem diplomatskih, odnosno konzularnih tijela nadležno tijelo čiju zastavu brod vije i Međunarodna pomorska organizacija.

Ako Inspekcija utvrdi da je na plovnom objektu ukrcano više lica ili veća količina tereta od dozvoljene, ili da je teret smješten tako da ugrožava sigurnost broda ili lica na njemu, rešenjem će mu zabraniti isplovljavanje iz luke, odnosno dalju plovidbu, dok ne otkloni utvrđene nedostatke.
Pored mjera iz st. 1- 4 ovog člana mogu se preduzeti druge mjere predviđene Pariskim memorandumom o sag​lasnosti o nadzoru države luke.

Odredbe st. 1– 5 ovog člana na odgovarajući način se primjenjuju i na brodove čija država zastava odnosne konvencije ne obvezuje.
Član 214
Ako se iz opravdanih razloga posumnja da stanje stranog broda bitno ne odgovara podacima navedenima u ispravama iz člana 212 st. 1 i 2 ovog zakona, ili da je strani brod ukrcao veći broj putnika od dopuštenog, ili da nema minimalan broj stručno osposobljenih članova posade, i da očigledno brod u takvom stanju, odnosno s tolikim brojem putnika ili takvim stanjem posade ne bi bio sposoban nastaviti plovidbu bez opasnosti za ljudske živote na brodu, zabraniće mu se da isplovi iz luke dok ne bude mogao nastaviti plovidbu bez opasnosti za ljudske živote na njemu.

Postupak inspekcijskog nadzora stranog broda iz stava 1 ovog člana i mjere koje se preduzimaju prema stranom brodu, sprovodiće se shodno odredbama Pariskog memoranduma o saglasnosti o nadzoru države luke.

Član 215
U obavljanju inspekcijskog nadzora nad sposobnošću pomorskih objekata za plovidbu prema odredbi člana 211 stav​a 1 tačke 2 ovoga zakona provjerava se:
1) ima li pomorski objekt važeće propisane brodske isprave i knjige,

2) jesu li na plovnom objektu od dana izdavanja, odnosno potvrđivanja isprava izdatih na osnovu tehničkog nadzora nastale bitne promjene zbog kojih je očigledno da plovni objekat u takvom stanju nije sposoban ploviti bez opasnosti za lica, teret na njemu i okolinu,

3) ispunjava li pomorski objekat uslove određene u čl. 42, 87 i 95 ovog Zakona,

4) je li na bokovima plovnog objekta obilježena propisana oznaka teretne linije, odnosno nadvođe,

5) uvježbanost posade u rukovanju čamcima i ostalim sred​stvima za spašavanje i uređajima za otkrivanje, sprečavanje i gašenje požara.

Inspekcijski nadzor obuhvata i provjeru ima li pomorski objekat važeći registar teretnog uređaja i odgovara li stanje ure​đaja za utovar i istovar tereta podacima iz registra teretnog uređaja.

Član 216
Ako se u obavljanju inspekcijskog nadzora prema odredbama čl. 212 i 215 ovoga zakona utvrde nedostaci broda u pogledu njegove sposobnosti za plovidbu, narediće se zapovjedniku broda da u određenom roku otkloni utvrđene nedostatke.

Ako se utvrđeni nedostaci ne otklone u određenom roku, ili ako su utvrđeni nedostaci takve prirode da ugrožavaju sigurnost broda, lica i tereta na njemu i okoline, ili ako su mu tankovi otpadnih voda puni, zabraniće se brodu dalja plovidba dok se navedeni nedostaci ne otklone i oduzeće mu se isprava o sposobnosti za plovidbu.

Ako se u obavljanju inspekcijskog nadzora utvrdi da prema odredbi člana 215 stava 2 ovog zakona brod nema važeći registar teretnog uređaja ili ako stanje tih uređaja nije u skladu s registrom teretnog uređaja, zabraniće mu se da obavlja utovar, istovar ili pretovar tereta vlastitim uređajima za obavljanje tih radnji.

Inspekcijski pregled iz člana 215 ovog zakona može se obaviti i van unutrašnjih morskih voda i teritorijalnog mora Crne Gore, ukoliko se ocijeni da postoji oprav​dana sumnja da stvarno stanje na brodu ne odgovara izdatim brodskim ispravama i knjigama ili da se do isteka važenja brod​skih isprava i knjiga ne predviđa uplovljavanje broda u luke Crne Gore.

U obavljanju inspekcijskog nadzora iz člana 215 ovog zakona Inspekcija može od priznate organizacije ili organa nadležnog za poslove sigurnosti plovidbe zatražiti na uvid dokumentaciju o postupku izdavanja svjedočanstava za brod koji se nadzire.

Ako zapovjednik ne postupi po nalogu Inspekcije iz st. 2 i 3 ovog člana, Inspekcija će nakon što rješenje postane izvršno na pogodan način zabraniti  plovidbu, odnosno utovar, istovar ili pretovar tereta.
Ako brod iz stava 6 ovog člana predstavlja ili može predstavljati opasnost za luke, plovne putove, plovidbu, iskorištavanje prirodnih bogatstava mora ili okoline, Lučka kapetanija će, pored radnji iz stava 6 ovog člana, rešenjem narediti vlasniku broda da u primjerenom roku poduzme mjere za njegovo uklanjanje uz nadzor kapetanije.

Ako vlasnik broda ne postupi u skaldu sa rešenjem Lučke kapetanije iz stava 7 ovog člana, Lučka kapetanija će na trošak i rizik vlasnika organizovati uklanjanje broda posredstvom pravnog ili fizičkog lica kojoj je to poslovna djelatnost.

Ako brod iz stava 6 ovog člana predstavlja neposrednu opasnost za luke, plovne putove, plovidbu, iskorištavanje prirodnih bogatstava mora ili okoline, Lučka kapetanija će i bez prethodnog donošenja rešenja iz stava 7 ovog člana odlučiti o uklanjanju broda na trošak i rizik vlasnika.

Uklanjanje broda u smislu st. 8 i 9 ovog člana znači svaki oblik sprečavanja, ublažavanja ili otklanjanja opasnosti.

Odredbe čl. 215 i 216 ovog zakona na odgo​varajući se način primjenjuju na druge plovne te plutajuće i nepomične odobalne objekte.

Član 217
Ako se u obavljanju inspekcijskog nadzora prema odredbi člana 211 stav 1 tačke 3 ovoga zakona utvrdi da se u lukama otvorenim za međunarodni i unutrašnji saobraćaj ne sprovodi režim koji je u skladu s međunarodnim obavezama Crne Gore ili posebnim propisima koji uređuju red u lukama ili da je stanje luka takvo da predstavlja opasnost za sigurnost plovnih objekata, narediće se korisniku luke da radi otklanjanja utvrđenih nedostataka, u određenom roku, preduzme odgovarajuće mjere ili obavi potrebne radove.

Ako mjere i radovi naređeni prema stavu 1 ovog člana ne budu izvršeni u određenom roku, Inspekcija može zabraniti:
1) pristajanje plovnih objekata određene veličine uz dio operativne ili druge obale za koji je utvrđen nedostatak dok ne bude omogućeno sigurno pristajanje takvih plovnih objekata,

2) upotrebu operativne ili druge obale ili njenog dijela, kao i sidrišta koje neposredno ugrožava sigurnost plovnih objekata, lica i stvari prilikom utovara, istovara ili pretovara, ili ako prijeti opasnost da se zbog neispravnog uređaja zagadi okolina,

3) saobraćaj u luci i sidrištu sve dok je sigurnost plovidbe neposredno ugrožena zbog neodržavanja lučkih objekata u ispravnom stanju ili potrebnih dubina.

Ako nedostaci iz stava 1 ovog člana neposredno ugro​žavaju ljudske živote, sigurnost plovidbe i zaštitu životne sredine, Inspekcija može odmah preduzeti mjere iz stava 2 tač. 1- 3 ovog člana.

Odredbe ovog člana na odgovarajući način se primjenjuju i na luke otvorene za unutrašnji saobraćaj. 
Član 218
Ako se u obavljanju inspekcijskog nadzora prema odredbi člana 211 stav 1 tačke 4 ovog zakona utvrdi da je stanje plovnog puta ili objekta za sigurnost plovidbe na plovnom putu takvo da ugrožava sigurnost plovidbe, narediće se:
1) organu uprave nadležnom za poslove sigurnosti plovidbe koje se brine o održavanju i obilježavanju plovnih puteva da privremeno obilježi smetnje na plov​nom putu, odnosno da je ukloni i da postavi ili aktivira signalne oznake i svijetla ako su uklonjena ili neispravna,

2) privremena zabrana plovidbe ako na plovnom putu nijesu preduzete mjere za sigurnu plovidbu.

Ako se u obavljanju inspekcijskog nadzora iz stava 1 ovog člana utvrde i drugi nedostaci na plovnom putu koji mogu ugroziti sigurnost plovidbe, nalazi o tome s primjedbama i pred​logom mjera dostaviće se Ministarstvu, organu uprave nadležnom za poslove sigurnosti plovidbe koje se brine o održavanju i obilježavanju plovnih puteva i organu uprave nadležnom za poslove hidrografije, radi preduzimanja odgovarajućih mjera.

Član 219
Ako se u obavljanju inspekcijskog nadzora prema odredbi člana 211 stav 1 tačke 5 ovoga zakona utvrdi da odr​žavanje radiostanica i obavljanje radioslužbe nije u skladu s propisima kojima se uređuje područje telekomunikacija, narediće se da se utvrđeni nedostaci otklone u određenom roku, odnosno da se zabrani rad radiostanice.

Ako se u obavljanju inspekcijskog nadzora iz stava 1 ovog člana utvrde takvi nedostaci koji mogu ugroziti sigurnost plovidbe, izvještaj o utvrđenim nedostacima s predlozima za njihovo otklanjanje dostavit će se Ministarstvu.

Član 220
Za sve objekte koji se grade na unutrašnjim morskim vodama i  teritorijalnom moru, odnosno na njihovim obalama nadležno tijelo je dužno dobiti saglasnost Lučke kapetanije u pogledu sigurnosti plovidbe.

Inspekcija će zabraniti upotrebu, pris​tajanje, plovidbu i sidrenje na dijelu unutrašnjih morskih voda ili teritorijalnog mora i njegovim obalama ako utvrdi da je ugrožena sigurnost plovidbe.

Ugrožavanje sigurnosti plovidbe iz stava 2 ovog člana smatra se naročito promjena dubina mora, odnosno konfiguracija obale, otežavanje pristajanja i sidrenja plovila i sl., bez saglasnosti Lučke kapetanije.

O preduzetoj mjeri iz stava 2 ovog člana Inspekcija će obavjestiti inspekciju nadležnu za izgradnju objekata.
Član 221
Ako Inspekcija utvrdi da član posade nema ovlašćenja za obavljanje određenih poslova ili nema važeće isprave o ukrcaju, narediće da se u određenom roku otkloni utvrđeni nedostatak.

Ako član posade iz stava 1 ovog člana ne otkloni utvrđeni nedostatak, Inspekcija će narediti zapovjedniku broda da iskrca tog člana posade.

Član 222
Ako inspektor sigurnosti plovidbe utvrdi da je plovni objekt ukrcao veći broj lica ili veću količinu tereta nego što je dozvoljeno, ili da je teret smješten tako da ugrožava sigurnost broda ili lica na njemu, zabraniće mu isplovljavanje iz luke, odnosno dalju plovidbu, dok ne ispravi utvrđeni nedostatak.
Član 223

U obavljanju inspekcijskog nadzora nad obavljanjem djelatnosti posredovanja pri zapošljavanju pomoraca prema odredbi člana 171 ovog zakona provjerava se:
1) da li pravno lice koje obavlja djelatnost posredovanja pri zapošljavanju pomoraca ima izdato ovlašćenje; i
2) da li pravno lice kome je izdato ovlašćenje za obavljanje poslova posredovanja pri zapošljavanju pomoraca obavlja djelatnost shodno odredbama posebnog propisa iz člana 171 stav 3 i izdatom ovlašćenju.

Inspekcijski nadzor shodno odredbi stava 1 tačke 1 ovog člana sprovodi inspekcija nadležna za poslove rada, a inspekcijski nadzor shodno odredbi stava 1 tačke 2 ovog člana sprovodi Inspekcija i inspekcija nadležna za poslove rada.
Član 224
Ako u sprovođenju inspekcijskog nadzora iz člana 221 ovog zakona inspekcija nadležna za poslove rada, utvrdi da fizičko ili pravno lice obavlja djelatnost posredovanja pri zapošljavanju pomoraca bez ovlašćenja Ministarstva, usmenim rešenjem će u zapisniku, privremeno do otklanjanja utvrđenih nedostatka, zabraniti obavljanje djelatnosti pravnom ili fizičkom licu za koje utvrdi da obavlja poslove u vezi sa posredovanjem pri zapošljavanju pomoraca.
Rješenje iz stava 1 ovog člana izvršava se odmah pečaćenjem poslovnih prostorija, opreme za rad ili na drugi pogodan način.

Otpravak usmenog rješenja iz stava 1 ovog člana inspektor je dužan otpremiti stranci u pisanom obliku u roku od osam dana od dana izricanja zabrane usmenim rješenjem.

Protiv rješenja iz stava 1 ovog člana može se izjaviti žalba Ministarstvu, a koja ne odlaže izvršenje rešenja.

Ako Inspekcija ili inspekcija nadležna za poslove rada, utvrdi da pravno lice obavlja poslove u vezi sa posredovanjem pri zapošljavanju pomoraca suprotno ovlašćenje Ministarstva narediće otklanjanje nedostataka ili nepravilnosti u određenom roku, koji ne može biti duži od petnaest dana, a ako nedostaci ili nepravilnosti ne budu otklonjeni u ostavljenom roku predložit će Ministarstvu oduzimanje odobrenja.

Član 225
Protiv rješenja Inspekcije donesenog na osnovu ovog zakona i posebnog zakona može se podnijeti žalba Ministarstvu.

Žalba na rešenje iz stava 1 ovog člama ne odlaže izvršenje rešenja.
XVII.   KAZNENE ODREDBE

Član 226
Novčanom kaznom od 1.500 eura do 20.000 eura kazniće se za prekršaj pravno lica ako:

1)na plovnom putu održava sportska takmičenja i priredbe, a nema odobrenje Lučke kapetanije (član 11 stav 1);

2)ne pribavi saglasnost Lučke kapetanije odnosno izdavanje odobrenja za izgradnju plovnih kanala, luka, pristaništa i drugih hidrotehničkih objekata od uticaja na sigurnost plovidbe (član 13);

3)u roku koji odredi Lučka kapetanija ne postavi i održava svijetla i znakove za obilježavanje prepreka, na način koji ne predstavlja opasnost za sigurnost života i zdravlja ljudi i sigurnost plovidbe (član 14 stav 1);

4)vlasnik oštećenog, nasukanog ili potopljenog plovnog objekta koji ometa ili ugrožava sigurnost plovidbe ili predstavlja opasnost za zagadjenje mora, bez odlaganja ne ukloni plovni objekat sa plovnog puta (član 16 stav 1);

5)nije organizovana služba dežurstva za vrijeme plovidbe u skladu sa zakonom za brodove koji moraju da imaju brodsku radio stanicu (član 17 stav 3);

6)zapovjednik broda, članovi posade broda, lice koje upravlja čamcem ili jahtom, članovi posade čamca ili jahte i vodja hidro aviona na vodi ne postupaju u skladu sa ovim zakonom i medjunarodnim ugovorima prilikom plovidbe u unutrašnjim morskim vodama i teritorijalnom moru Crne Gore (član 18 );

7)brodar u roku od osam dana od dana napuštanja posade broda ne izvrši popunu broda drugom posadom u skladu sa ovim zakonom (član 19 stav 1);

8)po obavještenju Ministarstva najbliža luka nepreduzme mjere radi uklanjanja broad sa plovnog puta, njegovog smještaja u luku i čuvanja (člana 19 stav 3);

9)je prekinut ili oštećen podvodni telekomunikacioni kabal, podvodni kabal za prenos električne energije ili podvodni cjevovod u moru (član 20);

10)strani brod komunicira s drugim brodovima, organima i organizacijama i licima na obali, prije dobijanja odobrenja za slobodan saobraćaj s obalom (član 21 stav 1);

11) brod isplovi iz luke ili sa sidrišta bez odobrenja za isplovljenje (član 21 stav 2);

12) strani brod prilikom dolaska u luku ne preda Lučkoj kapetaniji opštu izjavu, zdravstvenu izjavu, spisak posade i spisak putnika, ako prevozi putnike (član 22 stav 1);

13) strani brod pri odlasku iz luke ne preda spisak posade i spisak putnika za ona lica koja su ukrcana ili iskrcana dok se brod nalazio u luci (član 22 stav 2);

14) strani nuklearni brod koji  namjerava da dodje u crnogorsku luku otvorenu za medjunarodni saobraćaj ne podnese Ministarstvu zahtjev za izdavanje dozvole za uplovljenje u luku i uz zahtjev ne priloži ovjereni prepis dokumentacije o sigurnosti nuklearnog pogona broda (član 23 st. 1 i 2);

15) brod kome je naredila Lučka kapetanija ne preduzme mjere  radi spašavanja ugroženih ljudskih života odnosno plovnog objekta koji su nastali u luci ili drugim djelovima unutrašnjih morskih voda i teritorijalnog mora Crne Gore (član 24);

16) brod bruto težine veće od 300 GT koji namjerava da uplovi u crnogorsku luku odnosno pristane uz nepomični pomorski objekat u teritorijalnom moru ili epikontinentalnom pojasu Crne Gore, ne dostavi Lučkoj kapetaniji dokaz o zaključenom ugovoru o obaveznom obezbjedjenju ili potvrdu o finansijskoj garanciji ili zaključen ugovor o obezbjedjenju od odgovornosti za štetu u skladu sa zakonom i konvencijom o ograničenju odgovornosti (član 26);

17) Plovni objekat na moru koji je prinudjen da se skloni  u unutrašnje morske vode Crne Gore ne obavijesti Lučku kapetaniju radi odredjivanja  mjesta skloništa (član 27 stav 2);

18)poslove pilotaže obavlja domaće pravno lice koje ne ispunjava uslove iz ovog zakona ili nema odobrenje Ministarstva (član 29 stav 1);

19) zapovjednik broda ne zatraži usluge pilotaže kada je ona obavezna (član 31 stav 5);

20)pilot odbije pilotiranje plovnog objekta koji nije dobio od Lučke kapetanije odobrenje  za uplovljenje ili isplovljenje ili ako je brod prekrcan, kao i u drugim slučajevima kada je ugrožena sigurnost plovidbe (član 35 stav 4 tačka 3);

21)plovni objekat ne postupa u skladu sa pravilima plovidbe, nedostavlja podatke od značaja za sigurnost plovidbe po zahtjevu organa uprave, ili ne postupa po nalogu i nepoštuju savjete organa uprave (član 41);

22) brod ne ispunjava uslove za sposobnost plovidbe u odredjenim kategorijama plovidbe  i za odredjenu namjenu, prije svega ne ispujava uslove za pružanje medicinske pomoći (član 42 stav 1 Zakona);

23)brodar  ne održava brod i njegovu opremu da bi brod u svakom smislu ostao sposoban za plovidbu  bez opasnosti za brod, lica na brodu , teret i okolinu (član 50);

24) bez saglasnosti  organa uprave  obavlja promjene ili prepravke konstrukcije broda, mašinskog uredjaja, opreme ili drugih djelova, poslije završenog nadzora nad gradnjom, prepravkom broda ili pregledom broda (član 52);

25)brod prevozi veći broj putnika od broja putnika odredjenog na osnovu propisanih uslova, plovnih svojstava broda, raspoložive površine za smještaj putnika, uredjaja i opreme namijenjene putnicima i higijenskih uslova (član 56 stav 1);

26)se ne pokažu brodske isprave i knjige u svrhu provjere na zahtjev nadležnih organa  diplomatksih i konzularnih predstavništava Crne Gore (član 61 stav 5);

27)brodske isprave i knjige nijesu izdate na crnogorskom jeziku latiličnim pismom i engleskom jeziku ili se iste ne nalaze na brodu, odnosno uredno ne vode (član 61 st.3 i 4);

28)brodu promijeni ime, luka upisa, tonaža, vrsta pogona, pozivni znak, područje plovidbe, a nije mu se zamijenio upisni list (član 63 stav 2 i član 64  stav 1);

29) se brodu čija je sposobnost za plovidbu utvrdjena ne izdaju odgovarajuća svjedočanstva odnosno dodaci svjedočanstava (član 66 stav 1);

30)brod ne posjeduje svjedočanstva o osobadjanju od odredaba medjunarodne konvencije o teretnim linijama i o zaštiti ljudskih života na moru (član 67);

31)ako teretni brod nema privremeno svjedočanstvo o sposobnosti za prevoz putnika u granicama unutrašnjih morskih voda i teretirijalnom moru Crne Gore za jedno ili više putovanje ili na određeno vrijeme (član 68);

32) brod koji namjerava da izvrši probnu vožnju ne posjeduje svjedočanstvo o sposobnosti broda za obavljanje probne vožnje (član 69 );

33) brod ne posjeduje svjedočanstvo o baždarenju ili brod dužine najmanje 24 metra  na koji se odnosi medjunarodna konvencija ne posjeduje medjunarodno svjedočanstvo o baždarenju (član 70 st. 1 i 2);

34) brod ne posjeduje registar teretnog uredjaja (član 71 stav 1);

35) brod koji obavlja međunarodna putovanja, a bio je zagađen glodarima, a nema svjedočanstvo o deratizaciji  odnosno ako nije bio zagađen glodarima, a nema svjedočanstvo o oslobađanju od deratizacije (član 72 st.1 i 2);

36) brod dužine najmanje 24 metra nema knjigu stabiliteta (član 76);

37) brod ne posjeduje isprave odnosno knjige kojim se potvrdjuje da brod ispunjava uslove propisane za prevoz tečnog, hladjenog ili opasnog tereta radi zaštite broda, lica i tereta na brodu i životne sredine (član  76 stav 4);

38) nuklearni brod ne posjeduje isprave o sigurnosti nuklearnih uredjaja na brodu (član 77 stav 1);    

39) nuklearni brod ne posjeduje priručnik o rukovanju nuklearnim uredjajima (član 78 stav 1); 

40) brod koji ima posadu ne posjeduje uvjerenje o periodičnom ispitivanju uredjaja za rad sa teretom (član 79 stav 1 tačka 3) ;  

41) brod nema knjigu pregleda i nadzora  (član 80 stav 1);  

42) brod preko 50 GT i brod koji ima pogonski mašinski uredjaj  snage na osovini od najmanje 110 kilovata  ne vodi  brodski dnevnik (član 81); 

43) brod na mašinski pogon preko 50 GT  i  pogonski mašinski uredjaj snage na osovini od najmanje 110 kilovata , ne vodi dnevnik mašine (član 82 Zakona) ; 

44) plutajući  i nepomični pomorski objekat ne obavlja namjenske djelatnosti  (član 87 stav 1);  

45) plutajući i nepomični pomorski objekat nije sigurno privezan, usidren, položen na morsko dno, odnosno dijelom  ili potpuno ukopano morsko dno (član 87 stav 2) ;  

46) plutajući ili nepomični pomorski objekat, pored uslova iz člana 87 st. 1 i 2, ne ispunjava uslove koji se odnose na zaštitu mora od zagadjivanja, kao i uslove predvidjene prostornim planom (član 87 stav 3);  

47) se za plutajući i nepomični pomorski objekat ne primjenjuju odredbe čl. 61-90 ovog Zakona koje se odnose na isprave, zapise i knjige (član 90);  

48) nepomični pomorski i plutajući objekat koji se postavljaju u unutrašnjim morskim vodama Crne Gore ne postave u skladu sa prostornim planom (član 91 stav 1); 

49) se plutajući ili nepomični pomorski objekat ne upiše u upisnik koji vodi Lučka kapetanija na čijem području se postavljaju ovi objekti (član 92 stav 1);  

50) se prilikom prvog upisa plutajućeg i nepomičnog pomorskog objekta ne priloži potvrda od organa koji vodi strani upisnik objekata, sa kojom se dokazuje da je objekat brisan iz tog upisnika, ako se taj objekat prenosi iz stranog u crnogorski upisnik (član 93 stav 1);  

51) se u čamcu kojim se obavlja turistička djelatnost, za vrijeme pružanja usluga ne nalazi odobrenje za obavljanje djelatnosti, dozvola za plovidbu čamca, sertifikat o stručnoj osposobljenosti lica koja upravljaju čamcem i ovjerena lista korisnika usluga (član 114 stav 1);  

52) čamac nema na vidnom mjestu istaknutu pločicu sa podacima o dozvoljenom broju lica koja mogu biti ukrcana na čamac (član 114 stav 2);  

53) čamac za lične  ili rekreativne potrebe , za vrijeme plovidbe nema dozvolu za plovidbu čamca za rafting, sertifikat o stručnoj osposoobljenosti vodje čamca i ovjerenu listu lica na čamcu (član 114 stav 3);  

54) brod kojim se vrši plovidba nema odgovarajući broj članova posade sa propisanom stručnom spremom (član 118 stav 1);  

55) se kao član posade na brod ukrca lice koje nema pomorsku knjižicu ili dozvolu za ukrcavanje (Član 135 stav 1);  

56)  zapovjednik ili član posade broda, kao i članovi posade drugih plovnih objekata,  budu pod uticajem alkohola, opojnih droga ili drugih materija koje mijenjaju stanje svijesti  ili ako tokom obavljanja dužnosti na brodu imaju više od 0,5 g/kg  alkohola u krvi ili 0,25 mg/l  alkohola u dahu  (član 137 st. 1, 2 i 3).
Za prekršaj iz stava 1 ovog člana kazniće se i odgovorno lice u pravnom licu, kao i fizičko lice u iznosu od 200 eura do 2.000 eura.

Za prekršaj iz stava 1 ovog člana  kazniće se preduzetnik u iznosu od 450 eura do 6000 eura.

Član 227

Novčanom kaznom od 1.000 eura do 15.000 eura kazniće se za prekršaj pravno lice ako: 

1)organizator sportskog takmičenja, odnosno priredbe ne podnese zahtjev za izdavanje odobrenja za održavanje sportskog takmičenja odnosno priredbe najkasnije 15 dana prije početka održavanja takmičenja odnosno priredbe (član 11 stav 2);

2)se na plovni put bacaju predmeti ili stvari koje mogu da ometaju ili ugrožavaju sigurnost plovidbe ili zagade more (član 16 stav 2);

3)pravno lice koje upravlja lukom ne podnese predlog nadležnom sudu radi prodaje broda putem javnog nadmetanja i izmirenja troškova smještaja i čuvanja napuštenog broda (član 19 stav 4);

4)strani brod i strani ratni brod ne viju zastavu svoje državne pripadnosti i zastavu Crne Gore dok se nalaze u teritorijalnom moru  i unutrašnjim morskim vodama Crne Gore (član 21 stav 3);

5)za vrijeme vršenja pilotaže pilot ne nosi službeno odijelo i nema kod sebe pilotsku legitimaciju (član 35 stav 1);

6)za vrijeme vršenja pilotaže pilot napusti zapovjednički most pilotiranog broda prije nego što se završi pilotaža (član 35 stav 3);

7)teret na brodu nije rasporedjen tako da obezbjedjuje plovna svojstva broda i ne prouzrokuje prekomjerna naprezanja konstrukcionih djelova broda u različitim uslovima (član 57 stav 1);

8)teret na brodu nije ukrcan u granicama dozvoljenog opterećenja broda i u skladu sa tehničkim pravilima o prevozu tereta i nije  rasporedjen i učvršćen tako da u svim uslovima koji se mogu pojaviti u plovidbi ne može doći do pomjeranja tereta koji bi mogao ugroziti sgurnost broda, ljudske živote i životnu sredinu (član 57 stav 2);

9)brod koji obavlja medjunarodno putovanje, kao i drugi brod čija je posada ukrcana na osnovu propisane isprave nema popis posade (član 65 stav 1);

10)nadležni organ ne pribavi saglasnost Lučke kapetanije u postupku izdavanja dozvole predvidjene prostornim planom (član 91 stav 2);

11)plutajući i nepomični pomorski objekat koji se privezuje, sidri, polaže ili ukopava na području luke nema saglasnost organa uprave nadležnog za luke (član 91 stav 3);

12)nije izvršen osnovni pregled čamca prije upisa čamca  u upisnik, kao i poslije svake prepravke, odnosno popravke čamca (član 97 stav 1);

13)lice koje upravlja čamcem koji je pretrpio nezgodu, u roku od 48 časova od časa nastanka nezgode o tome ne obavijesti i ne podnese prijavu Lučkoj kapetaniji (član 99 stav 2 Zakona);

14)čamac nema oznaku čamca (član 113 stav 1);

15)član posade broda ne vrši poslove na brodu u skladu sa  pravilima navigacije, na način koji omogućava sigurnost saobraćaja ili ne ugrožava sigurnost putnika na brodu, ostalih članova posade i životnu sredinu od zagadjivanja opasnim i štetnim materijama (član 131);

16)sastav brodske straže nije dovoljan i ne odgovara posebnim okolnostima i uslovima u kojima se vrši straža (član 132);

17)u vrijeme gustog saobraćaja, ograničene vidljivosti i opasnim plovidbenim slučajevima ne postoji mogućnost preuzimanja kormilarenja brodom od strane  dežurnog oficira i kormilara ili neprebacivanje sa automatskog  na ručno kormilarenje i obrnuto od strane dežurnog oficira straže (član 134 st. 1 i 2);

18)član posade broda bude iskrcan sa broda van njegove luke ukrcavanja ili van mjesta u kome je sjedište brodara i ako brodar članu posade broda ne obezbijedi povratak u luku njegovog ukrcavanja u kome je sjedište broda u mjesto prebivališta odnosno boravišta (član 138 stav 1);

19)brodar ne obezbijedi da članovi posade na brodovima crnogorske državne pripadnosti imaju dostupne odredbe zakona koje se odnose na članove posade prije svega za povratno putovanje i to na crnogorskom i engleskom jeziku (član 139 stav 4).

20)se zapovjednik broda ne brine o snabdijevanju broda, o njegovom održavanju posebno održavanju stanja trupa broda, mašine, uredjaja i opreme, ne vrši u propisanim rokovima odredjene vježbe ili prije isplovljavanja broda ne provjeri ispravnost broda ili ne obezbijedi na brodu sve propisane isprave (član 147);

21)zapovjednik broda odnosno oficir palube ne obezbijedi mjere potrebne  za sigurnost broda i plovidbe ili zapovjednik broda lično ne rukovodi brodom kad je to potrebno za sigurnost broda (član 148);

22)zapovjednik broda ne preduzme sve mjere za spašavanje lica i otklanjanjanje opasnosti za brod i stvari na brodu, kao i zašltitu životne sredine (član 149 stav 1);

23)zapovjednik broda ne preduzme sve mjere potrebne za spašavanje putnika, drugih lica na brodu ili ne naredi da se brod napusti (član 150 stav 1);

24)zapovjednik broda odmah ne unese u brodski dnevnik, a najkasnije u roku od 24 sata podatke o dogadjajima koji ugrožavaju sigurnost broda ili plovidbe ili o ovim dogadjajima ne obavijesti odmah Lučku kapetaniju odnosno diplomatsko konzularno predstavništvo Crne Gore kao i podatke o rodjenju i smrtu lica na brodu (član 151);

25)zapovjednik broda ili kompanija odmah ne obavijesti priznatu organizaciju o potrebi pregleda broda na kojem se otkrije nedostatak ili nezgoda koja utiče na sigurnost, bezbjedonosnu zaštitu broda i ispravnost sredstava za spašavanje (član 153);

26)čamci upisani u upsnik čamaca na teritoriji Crne Gore van granica unutrašnjih morskih voda I teritorijalnog mora Crne Gore ne viju zastavu Crne Gore (član 188 stav 3).

Za prekršaj iz stava 1 ovog člana kazniće se fizičko lice ili odgovorno lice u pravnom licu u iznosu od 100 eura do 1.500 eura.

Za prekršaj iz stava 1 ovog člana  kazniće se preduzetnik u iznosu od 250 eura do 4.000 eura.

Član 228

Za prekršaj u iznosu od 500 eura do 10.000 eura kazniće se pravno lice ako:

1)ne izvrši baždarenje broda prije njegovog upisa u upisnik brodova (član 58 stav 2);

2)ne podnese zahtjev za ponovno baždarenje iz stava 1 tačka 1 člana 60 prije završetka prepravke broda (član 60 stav 4);

3)ponovno baždarenje broda vrše lica koja su izvršila prethodno baždarenje u čiju se pravilnost posumljalo (član 60 stav 6);

4)brod u dugoj plovidbi i u velikoj obalnoj plovidbi, kao i brod preko 400 GT ne vodi zdravstveni dnevnik (član 83);

5)se na brodu ili čamcu koji moraju da imaju radio-uredjaj ne vodi radio-dnevnik (član 84);

6)brod i čamac koji moraju da imaju radio-uredjaj ne vodi radio – dnevnik (član 84 stav 1);

7)brod preko 100 GT koji prevozi teret ne vodi knjigu tereta (član 85);

8)vlasnik , odnosno nosilac prava korišćenja čamca koji je upisan u upisnik o promjeni podataka u pisanoj formi ne obavijesti kapetaniju u roku od 30 dana od dana nastanka promjene podataka (član 104 stav 5);

9)vlasnik čamca u roku od 15 dana od dana nastupanja okolnosti iz člana 106 stav 2 tač. 1 i 6 ne podnese kapetaniji zahtjev za brisanje čamca iz upisnika (član 106 stav 4 Zakona);

10)strani čamac koji ističe svoje državne pripadnoti ne istakne i zastavu Crne Gore (član 115 stav 2);

11)oficir straže za vrijeme trajanja straže napusti svoje mjesto (član 133 stav 2);

12) za vrijeme boravka broda na sidrištu ne vrši stalna straža u smjenama na mostu u mašinskom prostoru (član 133 stav 3);

13)je brod u luci a na njemu se ne nalazi najmanje jedna trećina članova posade svake službe (član 133 stav 4);

14)se na brodu medju članovima posade ne nalazi po jedan oficir palube i stroja, a noću i brodska straža (član 133 stav 5);

15)se članom posade prilikom povratnog putovanja kojem je obezbijedjen posao na brodu koji plovi u luku njegovog ukrcavanja ne prizna naknada za posao koji je obavljao (član 140 stav 2);

16)se ne primjenjuju odredbe ovog zakona na strance koji su članovi broda koji vije zastavu Crne Gore (član 141);

17)član posade broda odmah ne obavijesti neposrednog rukovodioca ili zapovjednika broda, kad u toku plovidbe ustanovi da pojedini svetionici i svijetla ne rade odnosno oznake ili plutače nijesu na svom mjestu (član 142 stav 1 tačka 2);

18) članovi posade broda u slučaju opasnosti, brodoloma ili druge havarije se ne zalažu za spašavanje broda putnika, drugih lica i tereta na brodu, kao i zaštite životne sredine, dok zapovjednik broda ne naredi da se brod napusti (član 142 stav 2 );

19)brodar  članu posade  ne nadoknadi štetu prouzrokovanu na stvarima za njegovu ličnu upotrebu na brodu, a koje su uništene ili oštećene (član 143 stav 2);

20)se članu posade broda koji je u radnom odnosu, u slučaju brodoloma ne obezbijedi pravo na zaradu najmanje za dva mjeseca od dana brodoloma (član 143 stav 1);

21)članu posade, stranom državljaninu ili licu bez državljanstva ne isplati naknada u iznosu odredjenom ugovorom o radu za svaki dan nezaposlenosti koja je nastupila kao posledica brodoloma, a najduže za dva mjeseca od dana brodoloma (član 143 stav 3).

22)zapovjednik broda preko radio telekomunikacione opreme ne pošalje obavještenje o bilo kojoj neposrednoj opasnosti za sigurnost plovidbe posebno ako primijeti promjenu na plovnom putu ili naidje na zagadjivanje uljem, opasnim hemikalijama, štetnim materijama, opasni led ili opasnu oluju i drugu opasnost za plovidbu ili u brodski dnevnik ne unese naprijed pomenute podatke (član 152);

23)zapovjednik broda ne preduzme sve mjere opreznosti da bi se sačuvao brod, posada, putnici, teret i ostala imovina, u slučaju neposredne opasnosti od rata (član 154);

24)zapovjednik broda svim licima na brodu ne izda naredjenje kojim se obezbjedjuje brod, plovidba i održavanje reda na brodu ili ne nazire izvršenje izdatih naredjenja (član 156 stav 1);

25)zapovjednik broda ne unese u brodski dnevnik sa obrazloženjem mjere propisane članom 157 st. 1 i 2 (član 157 stav 3);

26)zapovjednik broda ne preduzme potrebne mjere za sprečavanje  štetnih posledica izvršenog krivičnog djela na brodu, ne podnese izvještaj o izvršenom krivičnom djelu na brodu diplomatskom ili konzularnom prestavništvu Crne Gore u čiju luku brod uplovi (član 160 st. 1, 2, 3 i 4);

27)zapovjednik broda ne prijavi napuštanje člana posade broda koji je državljanin Crne Gore ili ne sačini zapisnik i utvrdi koje su stvari i isprave člana posade koji je napustio brod ostale na brodu (član 161 st. 1, 2, 3 i 4);

28)zapovjednik broda odmah ne krene u pomoć licima koja se nalaze u životnoj opasnosti ili ta lica  ne prihvati bez razlike da li se toj pomoći ta lica protive (član 163 st. 1,3  i 4);

29)zapovjednik broda u slučaju sudara brodova ne preduzme mjere spašavanja lica sa drugog broda ili na poziv drugog broda koji daje poziv za pomoć odmah ne preduzme mjere spašavanja tog broda, ako je u mogućnosti da to učini (član 165 st. 1 i 2);

30)zapovjednik broda, ako je drugi brod crnogorske državne pripadnosti u opasnosti ne preduzme mjere preventivnog spašavanja lica i broda kao i stvari na brodu (član 166 stav 1);

31)zapovjednik broda u brodski dnevnik ne unese razloge zbog kojih nije krenuo u pomoć licima u opasnosti i njihovo spašavanje i razloge zbog kojih nije preduzeo mjere spašavanja broda (član167);

32)član posade broda prilikom ukrcavanja na brod koji se nalazi u medjunarodnom putovanju nema zaključen ugovor o radu u pisanom obliku (član 170 stav 1);

33)brod koji je upisan u crnogorski upisnik brodova pored izdatog privremenog plovidbenog lista nema ime (član 191 st.1 i 2);

Za prekršaj iz stava 1 ovog člana kazniće se fizičko ili odgovorno lice u pravnom licu u iznosu od 100 eura do 1.000 eura.

Za prekršaj iz stava 1 ovog člana kazniće se preduzetnik u iznosu od 150 eura do 3.000 eura.

Mandatne kazne
Član 230

Za prekršaje iz člana 226 stava 1 tač. 1, 2, 3, 5, 6, 10, 11, 12, 13, 17, 41, 42, 43, 51, 52, 53 i 56 ovog zakona, kazniće se odgovorno lice u pravnom licu, novčanom kaznom na licu mjesta u iznosu od 150 eura.

Za prekršaje iz člana 226 stava 1 tač. 3, 4, 6, 18, 20, 23, 24, 52, 53 ovog zakona , kazniće se za prekršaj na licu mjesta preduzetnik u iznosu od  250 eura.

Za prekršaje iz člana 226 stava 1 tač. 5, 6, 10, 11, 12, 13, 15, 16, 17, 19, 21, 22, 23, 24, 55, 25, 26, 27, 28, 29,  30, 31, 32, 33, 34, 35, 36, 37, 38, 39, 40, 41, 42, 43, 44, 45, 46, 47, 48, 49, 50, 54, 55 i 56 ovog zakona kazniće se na licu mjesta zapovjednik broda, odnosno lice koje ga zamjenjuje novcanom kaznom u iznosu od 150 eura.

Za prekršaje iz člana 226 stava 1 tač. 1,2,3,4,6,15,17,25,28,51,52 i 53 ovog zakona kazniće se na licu mjesta fizičko lice, investitor, odnosno vlasnik novčanom kaznom u iznosu od  150 eura.

Član 231

Za prekršaje iz člana 227 stava 1 tač. 1,3,5,6,9,74,10,11,12,14,17,18,19,25 i 26 ovog zakona kazniće se na licu mjesta odgovorno lice u pravnom licu, novčanom kaznom u iznosu od  100 eura.

Za prekršaje iz člana 227 stava 1 tač. 1 i 2 ovog zakona kazniće se na licu mjesta preduzetnik novcanom kaznom u iznosu od 100 eura.

Za prekršaje iz člana 227 stava 1 tač. 2,4,7,8,9,74,15,16,17,20,21,22,23,24,25 i 26 ovog zakona  kazniće se na licu mjesta zapovjednik broda, odnosno lice koje ga zamjenjuje novcanom kaznom u iznosu od 100 eura.

Za prekršaje iz člana 227 stava 1 tač. 1,2,5,6,14,15 i 18, ovog zakona kazniće se na licu mjesta fizicko lice, pilot, odnosno lice koje upravlja čamcem novčanom kaznom u iznosu od 100 eura.

Član 232
Za prekršaje iz člana 227 stava 1 tač. 1,2,3,4,5,7,15,16,19,20,21,32 i 33 ovog zakona kazniće se na licu mjesta odgovorno lice u pravnom licu, novčanom kaznom u iznosu od  50 eura.

Za prekršaje iz člana 227 stava 1 tač. 4,5,7,12,13,14,15,16,22,23,24,25, 26,27,28,29,30 i 31, ovog zakona kazniće se na licu mjesta zapovjednik broda,odnosno lice koje ga zamjenjuje, novčanom kaznom u iznosu od  50 eura. 

Za prekršaje iz člana 227 stava 1 tač. 3,8,9,10, 11 i 17, ovog zakona kazniće se na licu mjesta fizicko lice, vlasnik čamca, voditelj stranog čamca,kao i član posade i oficir straže broda, novčanom kaznom u iznosu od 50 eura.

XVIII.    PRELAZNE I ZAVRŠNE ODREDBE

Član 233
Podzakonski propisi za sprovođenje ovog zakona donijeće se u roku od 24 mjeseca od dana stupanja na snagu ovog zakona.

Član 234
Danom stupanja na snagu ovog zakona prestaje primjena odredaba Zakona o pomorskoj i unutrašnjoj plovidbi („Službeni listi SRJ“, br. 12/98, 44/99, 44/99 i 73/00), koje se odnose na bezbjednost plovidbe na moru, državnu pripadnost, identifikaciju i upis pomorskog broda, i to: čl. 1-20, 22, 26-37, 41-222 i prestaje da važe odredbe Zakona o pomorskoj i unutrašnjoj plovidbi („Službeni list SRCG“, br. 19/78, 8/79, 19/97, 39/89, 22/90, 13/91), koje se odnose na: bezbjednost plovidbe, plovne puteve, plovne i pluajuće objekte, uključujući posadu na njima, luke i prevoz na moru, i to: čl. 1-24, član 40 stav 1 i čl.  41-92.

Član 235
Ovaj zakon stupa na snagu osmog dana od dana objavljivanja u „Službenom listu Crne Gore“.

OBRAZLOŽENJE

Ustavni osnov 

Ustavni osnov za donošenje ovog zakona sadržan je u odredbama člana 16 tačka 5 Ustava Crne Gore, kojim je propisano da se zakonom u skladu sa Ustavom uređuju pitanja od interesa za Crnu Goru. 

Razlozi za donošenje zakona

Odlukom o proglašenju nezavisnosti Republike Crne Gore (“Sl.list RCG” br. 36/2006) propisano je da će do donošenja odgovarajućih propisa Republika Crne Gora, primjenjivati kao svoje propise koji su na dan stupanja na snagu ove odluke važili kao propisi državne zajdnice Srbija i Crna Gora, među kojima je i Zakon o pomorskoj i unutrašnjoj plovidbi (“Sl.list SRJ” br. 12/98, 44/99, 74/99 i 73/00). Od stupanja na snagu pomenute odluke doneseno je više zakona kojima su uređena određena pitanja iz Zakona o pomorskoj i unutrašnjoj plovidbi, kao što su Zakon o moru, Zakon o jahtama, Zakon o lukama i Zakon o zaštiti mora od zagađenja sa plovnih objekata.

Da bi se zakonom Crne Gore uredila i pitanja koja se odnose na bezbjednost i sigurnost plovidbe na moru, državnu pripadnost, identifikaciju i upis pomorskog broda, ocijenjeno je da je potrebno donijeti Zakon o sigurnosti i bezbjednosti plovidbe.

Pored naprijed pomenutih razloga ukazala se potreba donošenja ovog zakona u cilju usaglašavanja sa propisima EU i međunarodnim konvencijama u oblasti sigurnosti i bezbjednosti plovidbe.   

Objašnjenje osnovnih pravnih instituta

Osnovnim odredbama Nacrta zakona propisuje se koja pitanja zakon uređuje, da su crnogorski brodovi na otvorenom moru pod suverenitetom Crne Gore, da se odredbe zakona koje se odnose na brodove odnose i na ratne brodove i druge plovne objekte pomorske plovidbe, primjena običaja u pomorskoj plovidbi i značenje pojedinih izraza upotrijebljenih u Nacrtu zakona (čl. 1-6 Nacrta zakona).

Odredbama Nacrta zakona koja se odnose na sigrunost plovidbe propisani su uslovi za sigurnost plovidbe utrašnjim morskim vodama i teritorijalnom moru Crne Gore na plovnim putevima na kojima važi međunarodni režim plovidbe i dužnosti učesnika u plovidbi. Nacrtom zakona definisani su plovni putevi u utrašnjim morskim vodama i teritorijalnom moru Crne Gore, koji su sve objekti sigurnosti plovidbe na pomenutim plovnim putevima, ko propisuje visinu naknade za korišćenje objekata sigurnosti plovidbe. Takođe je Nacrtom zakona  propisano pitanje uređivanja i održavanja plovnosti plovnih puteva, kao i nadležni organ koji propisuje oznake i način označavanja na plovnim putevima, te nadležni organi za obavljanje ovih poslova. Nadležnosti Lučke kapetanije u smislu privremenog ograničavanja ili zabrane plovidbe na plovnim putevima, ko i na čiji zahtjev odobrava sposrtske i druge aktivnosti na plovnom putu i njihovo održavanje, kao i obaveza organizatora sportskih i drugih aktivnosti poslije njihovog održavanja. Nadležnosti Lučke kapetenije u smislu odobravanja pozicija i karakteristika svijetala – znakova i drugih mjera za sigurnost plovidbe koji se odnose na prepreke na plovnom putu i istraživanje i iskorišćavanje indrustrijskih i drugih mineralnih sirovina, obaveze investitora, obaveze organa uprave ndležnog za poslove pomorske sigurnosti. Obavezu uklanjanja s plovnog puta, oštećenog, nasukanog ili potopljenog plovnog objekta i zabranu, bacanja predmeta ili stvari na plovnom putu koje mogu ometati ili ugrožavati sigurnost plovidbe ili zagaditi more, kao i obaveze zapovjednika broda, članova posade broda, čamca ili jahte da postupaju u skladu sa međunarodnim i nacionalnim propisima o sigurnosti pomorske plovidbe, kao i primjenjivanje propisane signalne i druge oznake. Nadalje, zabranu komuniciranja drugim brodovima, tijelima i organizacijama plovnih objekata koji dolaze iz inostranstva, obavezu dobijanja odobrenja za isplovljenje broda od Lučke kaptenije, pod kojim uslovima strani plovni objekat u raspremi može boraviti utrašnjim morskim vodama i teritorijalnom moru Crne Gore, obavezu broda u međunarodnoj plovidbi koji namjerava uploviti ili isploviti iz luke ili njenog sidrišta u smislu najave dolaska odnosno odlaska i dostavu određenih isprava. Za strani nuklearni brod koji namjerava uploviti u crnogorsku luku propisana j obaveza zatraženja uplovljenja za uplovljenje i dokumentacije o sigurnosti nuklearnog pogona te kada se može izdati odobrenje nuklearnom brodu za uplovljenje u crnogrsku luku. Nacrtom zakona se reguliše i pitanje obaveze lučke kapetanije u slučaju nastanka požara ili druge nezgode koji ugrožavaju sigurnost ljudskih života ili plovnog objekta (čl. 7-27 Nacrta zakona).

Nacrtom zakona regulisana su pitanja koja se odnose na pilotažu tj. vođenje plovnog objekta od strane stručnih lica i pod kojim uslovima može obavljati poslove pilotaže, obaveze zapovjednika broda da zatraži pilotažu, jednakost uslova korišćenja usluga pilotaže, ko propisuje visinu naknade za usluge pilotaže, i ko snosi naknadu štete za vrijeme vršenja usluga pilotaže (čl. 28-38 Nacrta zakona).

Čl. 39 – 41 Nacrta zakona uređena su i pitanja koja se odnose na: nadzor i upravljanje pomorskim saobraćajem.

Nacrtom zakona uređena su i pitanja koja se odnose na: utvrđivanje spsobnosti brodova za plovidbu, baždarenje brodova i brodske isprave, zapise i knjige, utvrđivanje sposobnosti za upotrebu plutajućeg objekta i nepomičnog odobalnog objekta, njihovo baždarenje, isprave, zapisi i njige koji se odnose na ove objekte i njihove oznake, utvrđivanje sposobnosti čamaca za plovidbu, njihovo baždarenje, isprave, zapise i knjige koje moraju imati čamci. (čl. 42-116 Nacrta zakona).
Nacrtom zakona uređena su i pitanja koja se odnose na posadu broda koju čine zapovjednik i druga lica ukrcana za obavljanje poslova na brodu i upisana u popis posade, obavezu da član posade broda u međunarodnoj plovidbi mora imati zaključen ugovor o radu, što se smatra brodom u međunarodnoj plovidbi, posredovanje u zapošljavanju pomoraca na brodovima crnogorske i strane državne pripadnosti, isplata plata, ko je obaveznik poreza na dohodak od nesamostalnog rada, šta se sve podnosi u godišnjoj prijavi poreza na dohodak, obaveza osiguranja člana posade broda u međunarodnoj plovidbi, računanje staža osiguranja i stopa dodatnog doprinosa za staž osiguranja, najmanji broj članova posade potreban za sigurnu plovidbu sa uslovima koje mora ispunjavati član posade crnogorskog broda, obuka i obrazovanje pomoraca, način i uslovi za sticanje svjedočanstava o osposobljenosti i dopunskoj osposobljenosti pomoraca, zaštita članova posade broda koji smatraju da su im povrijeđena prava vezana za životne i radne uslove a brodu, zabrana zapovjedniku ili članu posade broda koji su pod uticajem alkohola, droge ili drugih narkotika i njihova obaveza da se podvrgnu provjeri, zabrana članu posade broda za vrijeme obavljanja straže da napusti mjesto i prostoriju u kojoj se obavlja straža, koju ispravu mora imati zapovjednik i član psade na brodu kad se ukrcavaju na brod, obavezu brodara u odnosu na člana posade broda ako isti bude iskrcan sa broda, obavezu brodara da snosi troškove povratnog putovanja za člana posade broda, šta se smatra osiguranim povratnim putovanjem, obavezu brodara u smislu naknade štete članu posade koja je prouzrokovana, pravo na naknadu štete članu posade u slučaju brodoloma i odgovornos brodara za štetu nastalu zbog tjelesne povrede ili smrti člana posade tj. njegovog narušavanja zdravlja. Posebno se Nacrtom zakona uređuju pitanja koja se odnose na prava, obaveze i odgovornosti zapovjednika broda, ko može biti zapovjednik broda, dužnosti koje je obavezan preduzimati u cilju sigurnosti broda i plovidbe, obavezu unošenja određenih podataka u brodski dnevnik i obavještavanje Lučke kapetanije, dužnost zapovjednika broda da preko odgovarajuće opreme pošalje obavješetenje o neposrednoj opasnosti za sigurnost plovidbe, promjene na plovnom putu ili zagađivanje uljem opasnim ili štetnim materijama i drugim slučajevima koji utiču na sigurnost plovidbe ili zaštitu broda. Istovremeno su propisane dužnosti zapovjednika broda u slučaju neposredne opasnosti od rata, njegova ovlašćenja za zaključivanje određenih ugovora u ime brodara ukoliko je van sjedišta brodara, ovlašćenja za izdavanje naređenja licima na brodu u cilju obezbjeđenja broda i njegove plovidbe, ograničavanje slobode kretanja svakom licu na brodu koje teže ugrozi sigurnost plovidbe, obavezu zapovjednika broda ako na putovanju član posade broda, putnika ili neko drugo lice izvrši neko krivično djelo i obaveza unošenjaodređenih mjera u brodski dnevnik sa obrazloženjem tih mjera. U slučaju da član posade broda koji je državljanin Crne Gore, samovoljno napusti brod u luci, zapovjednik broda je dužan o tome obavijestiti diplomatsko i konzularno predstavništvo Crne Gore u odnosno državi i sačiniti odgovarajući zapisnik odnosno bilješku (čl. 117-177 Nacrta zakona). 

Čl. 178 – 186 Nacrta zakona uređuju se pitanja koja se odnose na traganje i spašavanje (čl. 178 – 186 Nacrta zakona).

Nacrtom zakona uređuje se način i sticanje  državne pripadnosti broda, obaveza vijanja zastave Crne Gore, određivanje imana broda i oznaka za raspoznavanje broda, kao i obaveza posjedovanja pozivnog znaka (čl. 187-193 Nacrt zakona).

Nacrtom zakona propisano je ko se može upisati u upisnik broda i kada se brod briše iz upisnika, koji upisnici brodova postoje, kao i način vođenja upisnika, iz čega se sastoji upisnik i koji se podaci upisuju u list A, List B i list C uloška glavne knjige. Propisan je način upisa i brisanja čamaca u upisnike čamaca koje vode Lučke kapetanije odnosno ispostave lučkih kapetanija (čl. 194-207 Nacrta zakona).

Članom 208 Nacrta zakona propisana su pitanja koja se odnose na vođenje, upravne i sigurnosne istrage radi istraživanja nezgoda koja se dogode crnogorskom pomorskom objektu ako je nezgoda prouzrokovala smrt ili teže tjelesne povrede, veći gubitak ili oštećenje imovine, organ koji je ovlašćen da vrši sigurnosnu istragu i koji je nezavistan od svih organa nadležnih za područje pomorstva, ko propisuje način, uslove i ovlašćenja upravne istrage i sigurnosne istrage, kao i ko osniva organ za sprovođenje sigurnosne istrage.

Na kraju, Nacrtom zakona  uređena su pitanja: koja se odnose koje ministarstvo vrši nadzor nad sprovođenjem ovog zakona, koja inspekcija vrši inspkcijski nadzor, ovlašćenja inspekcije, kao i kaznene odredbe za učinjene prekršaje iz Nacrta zakona i mogućnost izricanja novčanih kazni na licu mjesta za određene prekršaje. Takođe su u prelaznim i završnim odredbama određeni rokovi u kojem će se donijeti podzakonski propisi, koje odredbe će prestati da se primjenjuju i koje prestaju da važe sa danom stupanja na snagu zakona, te da zakon stupa na snagu osmog dana od dana objavljivanja u „Službenom listu Cren Gore” (čl. 209-210). 
Usaglašenost sa evropskim zakonodavstvom i potvrđenim međunarodnim konvencijama

U Nacrtu zakona o sigurnosti i bezbjednosti plovidbe primjenjeni su propisi Evropske Unije (EU) i relevantne i obavezujuće međunarodne konvencije (uključujući i njihove protokole) iz ove oblasti, i to:

1. SOLAS 1974- Konvencija  zaštiti ljudskih života na moru
2. Load Line 66-Međunarodna konvencija o teretnim linijama iz 1966 godine, izmijenjena Protokolom iz  1988 godine

3. COLREG 72-Konvencija o međunarodnim propisima za izbjegavanje sudara na moru iz 1972 godine

4. STCW 95-Međunarodna konvencija o standardima za obuku, izdavanje ovlašćenja i obavljanje brodske straže pomoraca 1995 godine

5. ILO 147-Međunarodna konvencija o minimalnim standardima na trgovačkim brodovima

6. TONNAGE 69-Međunarodna konvencija o baždarenju brodova iz 1969 godine

7. Direktiva 94/57/EC,izmijenjena Direktivom 97/58/EC i 2001/105/EC o uslovima koje treba da ispunjava određeno društvo-kompanija da bi obavljalo statutarnu certifikaciju brodova koji viju zastavu zemalja članica EU,način ovlašćivanja i oduzimanja ovlašćenja, te odgovornost država i kompanija.

8. Direktiva 96/98/EU o pomorskoj opremi.

9. Direktiva 2002/84/EC o pomorskoj sigurnosti i zaštiti mora od zagadjivanja.

10. Direktiva 95/21/EC,kasnije izmijenjena sa 97/70/EC o primjeni međunarodnih standard u vezi sa sigurnosnim, životnim i radnim uslovima na brodove.

11. Direktiva 2009/21/EC o udovoljavanju zahtjevima zemlje zastave broda.

12. Direktiva 2002/59/EC o sistemu nadzora brodova i razmjene informacija,koja je dopunjena i izmijenjena sa direktivom 2009/17/EC.

13. Direktiva 1995/21/EC o kontroli drzave luke.

14. Direktiva 2001/25/EC o minimalnim standardima obuke pomoraca.

15. Direktiva 92/29/EEC o minimalnim sigurnosnim i zdravstvenim zahtjevima radi poboljšanja medicinskog 

16. tretmana na brodovima.

17. 10.Direktiva 2002/6/EC o formalnostima izvještavanja brodova koji uplovljavaju u/ili isplovljavaju iz luka. 

18. Regulativa 336/2006 o implementaciji ISM Kodeksa
19. Regulativa 3577/92  o primjeni principa slobode obezbjedjivanja usluga za pomorski saobraćaj unutar Zemalja članica-kabotaža.

Procjena finansijskih sredstava za sprovođenje zakona

Za sprovođenje ovog zakona potrebno je obezbjediti finansijska sredstva u budžetu Crne Gore , i to:

· u 2012. godini, 104.600,00 eura,
· u 2012. godini, 110.000,00 eura.
